Закон за изменение и допълнение на Закона за политическите партии

УКАЗ № 389

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за политическите партии, приет от XL Народно събрание на 8 декември 2005 г.

Издаден в София на 14 декември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за политическите партии (ДВ, бр. 28 от 2005 г.) § 1. В чл. 32, ал. 2 накрая се добавя “освен когато подпомагат дейността на партията и се запазва основното им предназначение”. § 2. В § 4 от преходните и заключителните разпоредби ал. 1 се изменя така: “(1) Регистрираните към датата на влизане в сила на този закон политически партии в срок до 30 юни 2006 г. привеждат уставите си в съответствие с изискванията на този закон.”

Законът е приет от 40-то Народно събрание на 8 декември 2005 г. и е подпечатан с официалния печат на Народното събрание.

Председател на Народното събрание: Георги Пирински