Постановление № 242 от 11 септември 2006 г. за разрешаване на бюджетни кредити за сметка на държавни инвестиционни заеми по бюджета на Министерството на транспорта

ПОСТАНОВЛЕНИЕ № 242 ОТ 11 СЕПТЕМВРИ 2006 Г. за разрешаване на бюджетни кредити за сметка на държавни инвестиционни заеми по бюджета на Министерството на транспорта

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите на основание чл. 34, ал. 3 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2006 г. да предостави бюджетни кредити в размер 5 000 000 лв. по бюджета на Министерството на транспорта за финансиране на проект “Пътна връзка от бул. Брюксел към новия пътнически терминал на летище София”.

Чл. 2. Министърът на финансите на основание чл. 34, ал. 3 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2006 г. да предостави бюджетни кредити в размер 2 860 000 лв. по бюджета на Министерството на транспорта за финансиране на неотложни текущи разходи на Авиоотряд 28, свързани с провеждането на допълнителни полети.

Чл. 3. (1) Министърът на финансите на основание чл. 34, ал. 3 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2006 г. да намали разходите по бюджета на Министерството на транспорта със 7 000 000 лв.

(2) Бюджетните кредити в размер 7 000 000 лв. са за сметка на държавни инвестиционни заеми по бюджета на Министерството на транспорта за компенсиране на влошения баланс по държавния бюджет във връзка със Закона за изменение и допълнение на Закона за морските пространства, вътрешните водни пътища и пристанищата на Република България (ДВ, бр. 104 от 2005 г.).

Чл. 4. Средствата по чл. 1, 2 и 3 се осигуряват за сметка на бюджетните кредити по бюджета за 2006 г. на Министерството на транспорта по проект “Реконструкция и електрификация на жп линията Пловдив - Свиленград”.

Чл. 5. Министърът на финансите по предложение на министъра на транспорта да извърши налагащите се промени по бюджета на Министерството на транспорта за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2006 г. § 2. Изпълнението на постановлението се възлага на министъра на транспорта и на министъра на финансите.

Министър-председател: Сергей Станишев

За главен секретар на Министерския съвет: Галина Маринска