Постановление № 151 от 2 юли 2008 г. за предоставяне на допълнителни средства на Българския Червен кръст за изпълнение на благотворителния план за разпределение на храни от интервенционните запаси на Общността за социално слаби лица

ПОСТАНОВЛЕНИЕ № 151 ОТ 2 ЮЛИ 2008 Г. за предоставяне на допълнителни средства на Българския Червен кръст за изпълнение на благотворителния план за разпределение на храни от интервенционните запаси на Общността за социално слаби лица

МИНИСТЕРСКИЯТ СЪВЕТ ПОСТАНОВИ: Чл. 1. Предоставя на Българския Червен кръст допълнителни средства от републиканския бюджет за 2008 г. в размер 500 000 лв. за изпълнение на годишния план за разпределение на храни от интервенционните запаси на Общността за социално слаби лица.

Чл. 2. Средствата за изпълнение на постановлението да се осигурят за сметка на целевите разходи по централния бюджет за 2008 г.

Заключителна разпоредба

Параграф единствен. Постановлението се приема на основание чл. 28, ал. 1 от Закона за устройството на държавния бюджет.

Министър-председател: Сергей Станишев

Главен секретар на Министерския съвет: Севдалин Мавров