Административният съд – София-град, уведомявавсички заинтересовани лица, че е образувано адм.д. № 6935/2012 по описа на II тричленен състав по жалба на Филип Николаев Енчев – малолетен, чрез законните му представители Катерина Делчева Енчева и Николай Енчев Енчев срещу разпоредбата на т. 3.1, общи критерии, № 4 от Правилата за приемане на деца в общинските самостоятелни детски ясли, обединени детски заведения и целодневни детски градини на територията на Столичната община, приети с Решение № 381 от 23.06.2011 г. на Столичния общински съвет. Всички заинтересовани лица могат да се конституират като ответници в настоящото производство с подаване на заявление до съда в едномесечен срок от деня на обнародване на обявлението в „Държавен вестник“.