Закон за допълнение на Закона за нотариусите и нотариалната дейност

УКАЗ № 213

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за допълнение на Закона за нотариусите и нотариалната дейност, приет от ХL Народно събрание на 11 май 2006 г.

Издаден в София на 17 май 2006 г.

Президент на републиката: Георги Първанов

Подпечатан с държавния печат.

Министър на държавната администрация и административната реформа: Николай Василев

ЗАКОН за допълнение на Закона за нотариусите и нотариалната дейност (обн., ДВ, бр. 104 от 1996 г.; изм., бр. 117, 118 и 123 от 1997 г., бр. 24 от 1998 г., бр. 69 от 1999 г., бр. 18 от 2003 г., бр. 29 и 36 от 2004 г., бр. 19 и 43 от 2005 г., бр. 30 от 2006 г.) § 1. В чл. 11, ал. 2 след думата “документи” се добавя “за платена държавна такса” и се поставя запетая. § 2. В чл. 12 се създава ал. 5: “(5) Министерството на правосъдието събира държавна такса за конкурса в размер, определен с тарифа, одобрена от Министерския съвет.” § 3. В чл. 46 се създава ал. 8: “(8) Министерството на правосъдието събира държавна такса за изпита по ал. 3 в размер, определен с тарифа, одобрена от Министерския съвет.”

Заключителна разпоредба § 4. Законът влиза в сила от деня на обнародването му в “Държавен вестник”.

Законът е приет от 40-то Народно събрание на 11 май 2006 г. и е подпечатан с официалния печат на Народното събрание.

Председател на Народното събрание: Георги Пирински