Административният съд – Пазарджик, на основание чл. 218, ал. 2 ЗУТ съобщава, че е постъпила жалба от Ангел Костадинов Линчев от с. Варвара, област Пазарджик, против Заповед № 52 от 8.08.2016 г. на кмета на община Септември, с която е одобрен проект за изменение на ПУП – ПР на улица с осови точки 19-38а, 39-38а-38-38б-38в в кв. 9 по плана на Варварски минерални бани, с който се заличава улица с осови точки 19-38а и се създава нова улица-тупик с уширение с осови точки 38г-38б-38-39. За останалата част от уличното пространство се образува нов УПИ ХІV – за паркинг за 22 бр. паркоместа. По жалбата е образувано адм.д. № 727/2016 г., насрочено за разглеждане на 11.01.2017 г. от 13,45 ч. Заинтересуваните лица имат право да се конституират като ответници в едномесечен срок от деня на обнародване на настоящото обявление в „Държавен вестник“ чрез подаване на заявление със съдържанието по чл. 218, ал. 4 ЗУТ.