Решение № 947 от 10 ноември 2016 г. за откриване на процедура за предоставяне на концесия за услуга върху Обект „Интермодален терминал – Пловдив“ – публична държавна собственост

РЕШЕНИЕ № 947 ОТ 10 НОЕМВРИ 2016 Г. за откриване на процедура за предоставяне на концесия за услуга върху Обект „Интермодален терминал – Пловдив“ – публична държавна собственост

На основание чл. 4, чл. 39, ал. 1 и 2 от Закона за концесиите и чл. 3, ал. 1 от Закона за железопътния транспорт във връзка с мотивирано предложение на министъра на транспорта, информационните технологии и съобщенията и на обосновката към него

МИНИСТЕРСКИЯТ СЪВЕТ

РЕШИ: 1. Открива процедура за предоставяне на концесия за услуга върху Обект „Интермодален терминал в Южен централен район на планиране в България – Пловдив“, обслужващо съоръжение, свързано с железопътната инфраструктура – публична държавна собственост, наричан по-нататък „интермодален терминал“ („обект на концесията“), с концесионна площ 77 342 кв. м, включваща поземлени имоти с построените върху тях сгради и съоръжения, и принадлежности към обекта на концесията, както следва: 1.1. Поземлен имот № 022332 по Картата на възстановената собственост (КВС) на землището на с. Златитрап, местността Камиша, община „Родопи“, област Пловдив, ЕКАТТЕ 31036, с начин на трайно ползване „друга жп територия“, с площ 62 556 кв. м, съгласно Акт за публична държавна собственост № 9233 от 28.09.2016 г. и скица № 002147 от 13.06.2016 г., издадена от Общинска служба по земеделие „Родопи“, образуван от поземлени имоти с актове за публична държавна собственост, вписани в Службата по вписванията – Пловдив, при Агенцията по вписванията към Министерството на правосъдието, подробно описани в скицата, заедно със: 1.1.1. построените в него: 1.1.1. 1. сграда с идентификатор 01 – административнообслужваща, със застроена площ 326 кв. м, на два етажа; 1.1.1. 2. сграда с идентификатор 02 – навес за контролно-пропускателен пункт (КПП), със застроена площ 15 кв. м, на един етаж; 1.1.2. трайно прикрепените към земята съоръжения: 1.1.2. 1. открит навес за митница; 1.1.2. 2. открит навес за бензиностанция и автомивка; 1.1.2. 3. работна площадка на терминала; 1.1.2. 4. паркинг за автомобили. 1.

2. Незастроен терен с площ 8882 кв. м по контура на точки с номера от т. 13 до т. 24 включително, съгласно приложената извадка от ГИС на Държавно предприятие „Национална компания „Железопътна инфраструктура“ (ДП „НКЖИ“), с посочени координати на точките в координатна система ЕТRF 1989 UTM, Zone 35N, представляващ част от поземлен имот с идентификатор 31036.30. 2 по кадастралната карта и кадастралните регистри, одобрена със Заповед № РД-18-18 от 1.10.2013 г. на изпълнителния директор на Агенцията по геодезия, картография и кадастър, целият с площ 109 505 кв. м, съгласно Акт за публична държавна собственост № 8889 от 24.04.2015 г., заедно със следните трайно прикрепени към земята съоръжения: 1.2.1. коловоз за товарно-разтоварни операции с дължина 602 м, и 1.2.2. предпазна ограда с дължина 1584 м и височина 241 см, от които 185 см покрити с оградна мрежа от поцинкована ламарина. 1.

3. Принадлежности към обекта на концесията – техническа инфраструктура и принадлежности към сградите и пътна връзка, включени в обекта на концесията – публична държавна собственост, включващи: 1.3.1. елементи на техническата инфраструктура, които представляват самостоятелни вещи – водоснабдяването и канализацията, електроснабдяването и далекосъобщенията, третирането на отпадъци и геозащитна дейност, намиращи се в концесионната площ, както и сгради и съоръжения, свързани с обслужването на извършваните на неговата територия дейности, подробно описани в приложение – неразделна част от концесионния договор; 1.3.2. пътна връзка – от път PDV-1251 до подхода и паркинга на интермодалния терминал, свързваща терминала с републиканската пътна мрежа, с обща площ 5904 кв. м, включващ поземлени имоти по КВС на с. Златитрап, с ЕКАТТЕ 31036, както следва: № 022330 съгласно скица № К02418/26.09.2016 г.; № 022285 съгласно АПДС № 9054/17.11.2015 г.; № 022133 съгласно АПДС № 8862/21.04.2015 г.; № 022134 съгласно АПДС № 8863/21.04.2015 г.; № 022235 съгласно АПДС № 8896/28.04.2015 г.; № 022287 съгласно АПДС № 8897/28.04.2015 г.; № 022288 съгласно АПДС № 8900/28.04.2015 г.; № 022282 съгласно АПДС № 8898/28.04.2015 г.; № 022234 съгласно АПДС № 8893/28.04.2015 г.; № 022303 съгласно АПДС № 8899/2

8.04.2015 г.; № 022308 съгласно АПДС № 8895/28.04.2015 г.; № 022312 съгласно АПДС № 8894/28.04.2015 г.; № 022321 съгласно АПДС № 8901/28.04.2015 г., предоставени за управление на ДП „НКЖИ“. 1.

4. С допълнително споразумение към концесионния договор при условия и по ред, определени в документацията за участие в процедурата, към обекта на концесията могат да бъдат включени и: 1.4.1. други имоти извън посочените по т. 1.1 – 1.3, необходими за разширяване на обекта на концесията, когато това се налага в съответствие с предвижданията на влязъл в сила подробен устройствен план за разширение на интермодалния терминал и е свързано с изпълнение на инвестиционната програма на участника, определен за концесионер; 1.4.2. сградите, съоръженията и оборудването, които концесионерът може да изгради като допълнителна инфраструктура към съществуващата в публичната собственост на обекта на концесията със свои средства и на свой риск, включваща изграждането на следните активи: 1.4.2. 1. коловоз 1г; 1.4.2. 2. разширение на площадката на интермодалния терминал, и 1.4.2. 3. коловоз 3г и коловоз 4г.

2. Определя за предмет на концесията: 2. 1. Основен предмет – управление на услуги от обществен интерес и управление и поддържане на Обект „Интермодален терминал в Южен централен район на планиране в България – Пловдив“ на риск на концесионера, който включва поддържането в наличност на услугите по обработка на товари и/или обработка/претоварване/опериране на интермодални товарни единици при преминаването/прехвърлянето им от автомобилен към железопътен транспорт и обратното, осигуряване на непрекъснатост и ниво на качеството на услугите в съответствие с концесионния договор, както и поддържане в експлоатационна годност на обекта на концесията срещу правото на концесионера да експлоатира услугите, като получава приходи от потребителите или от трети лица, а когато извършва и други стопански дейности – и правото да получава приходи от тези дейности. 2.

2. Допълнителен предмет – извършване при условия и по ред, определени с концесионния договор или с допълнително споразумение към него, на частични строителни и монтажни работи на риск и за сметка на концесионера в съответствие с инвестиционната програма на концесионера и с одобрено и влязло в сила изменение на подробен устройствен план (ПУП) – план за регулация (ПР), план за застрояване (ПЗ) и/или парцеларен план (ПП) на обекта на концесията.

3. На интермодалния терминал могат да се предоставят следните услуги и да се извършват следните стопански дейности и строително-монтажни работи: 3. 1. Услуги по обработката на товари (товарене, разтоварване, подреждане, съхраняване, вътрешнотерминален превоз на товари и други) и/или обработка/претоварване/опериране на интермодални товарни единици при преминаването/прехвърлянето им от автомобилен към железопътен транспорт и обратното, спедиция, транспортна и складова логистика, както и дейности по управление и поддържане на обекта на концесията в експлоатационна годност в съответствие с концесионния договор. 3.

2. Стопански дейности, включващи осигуряването в съответствие с концесионния договор на всяка търговска или друга дейност, съоръжения и услуги, извън определените в т. 3.1, съвместими с предназначението на обекта на концесията. 3.

3. Съпътстващи дейности, обезпечаващи извършването на услугите по т. 3.1, свързани с обработката/претоварването/оперирането на товарите в интермодалния терминал, както и дейности, които съответстват на производствените и търговските функции на предприятия, намиращи се в обекта на концесията, поради връзката им с обема на железопътния или автомобилния трафик, който създават, или поради услугите, които предоставят на потребителите. 3.

4. Частични строителни и монтажни работи, свързани с извършването на частично разширение, частична реконструкция, частична рехабилитация или ремонт на обекта на концесията, в съответствие с изискванията на действащото законодателство при условия и по ред, определени с концесионния договор.

4. Определя срок на концесията 27 години.

5. Началната дата на концесията е датата на влизането в сила на концесионния договор.

6. Концесионният договор влиза в сила по ред, определен с договора, след изпълнение на следните условия: 6. 1. Извършване от концесионера на еднократното концесионно плащане по т. 12.1.

6. 2. Прието и влязло в сила решение на Комисията за защита на конкуренцията, с което: 6.2.1. се разрешава концентрацията на стопанска дейност, която може да възникне от сключването на концесионния договор, или се определя, че не е налице концентрация на стопанска дейност, или 6.2.2. се определя, че съгласно действащото законодателство не е необходимо такова разрешение. 6.

3. Представяне от концесионера на банковите гаранции по т. 11.1.1 и 11.1.2.

7. Концесията се осъществява с осигурени от концесионера средства и при поемане от негова страна на оперативния и строителния риск при следните условия: 7. 1. Поддържане в наличност на услугите и дейностите по т. 3 и осигуряване на тяхната непрекъснатост и ниво на качеството на услугите за срока на концесията в съответствие с концесионния договор. 7.

2. Управление и поддържане на обекта на концесията в експлоатационна годност за срока на концесията. 7.

3. Изпълнение на предложената с офертата на участника, определен за концесионер, инвестиционна програма – неразделна част от концесионния договор. 7.

4. Концедентът не дължи на концесионера компенсации по чл. 6 от Закона за концесиите. 7.

5. Спазване на нормативните изисквания и на изискванията, определени от компетентните държавни органи, свързани с националната сигурност и отбраната на страната, опазването на околната среда, социалното и трудовото законодателство, включително произтичащи от колективни споразумения или от международни договори в социалната област и в областта на околната среда, човешкото здраве и защитените територии, зони и обекти, и на обществения ред. 7.

6. Спазване на задълженията, поети по международни договори, по които Република България е страна.

7.7. Непрехвърляемост на правата и задълженията по концесионния договор. Концесионерът няма право изцяло или частично да се разпорежда с обекта на концесията и със свързаните с него права и задължения или да обременява обекта по какъвто и да е начин. 7.

8. Предназначението на обекта на концесията не може да се изменя. 7.

9. Концедентът е собственик на всички приращения и подобрения, изградени трайно върху територията на обекта на концесията. 7.

10. Върху обекта на концесията концесионерът да извършва услугите по т. 3.1 съгласно концесионния договор, като осигурява равен достъп до тях на всички лицензирани превозвачи и ползватели и да спазва условията за предоставянето им. 7.

11. Извършване от концесионера на задължителни инвестиции в обекта на концесията в размер съгласно инвестиционното предложение в офертата на участника, определен за концесионер, не по-малък от 4 687 600 лв. без данък върху добавената стойност (ДДС) за срока на концесията, в т.ч. – инвестиции в размер, не по-малък от 1 400 000 лв. без ДДС за първите две години от срока на концесията. 7.

12. При осъществяване на концесията концедентът и концесионерът спазват разпоредбите на действащото законодателство в съответствие с концесионния договор. 7.

13. При определяне на таксите и плащанията за ползваните услуги в интермодалния терминал се прилагат разпоредбите на действащото законодателство. 7.

14. При прекратяване на концесионния договор поради изтичане на срока на концесията концесионерът няма право на обезщетение. 7.

15. Отношенията между страните при предсрочно прекратяване се уреждат с концесионния договор. 7.

16. При предсрочно прекратяване на концесионния договор концедентът дължи на концесионера обезщетение в съответствие с действащото законодателство към датата на прекратяването на договора.

8. Страните по концесионния договор имат следните основни права и задължения: 8. 1. Основни права на концесионера: 8.1.1. право да експлоатира услугата от обществен интерес, като получава приходи от потребителите на услугите или от трети лица; 8.1.2. право на експлоатация на интермодалния терминал чрез извършване на услугите и стопанските дейности по т. 3; 8.1.3. право да извършва частични строителни и монтажни работи в съответствие с т. 3.4 в концесионната площ на интермодалния терминал и право да премахва/разрушава съществуващи сгради и съоръжения и да демонтира съществуващо оборудване при отпаднала необходимост в съответствие с т. 8.2.5 при условия и по ред, определени с концесионния договор; 8.1.4. право да определя цените на услугите, които предоставя в съответствие с т. 3.1 като оператор на интермодалния терминал, и да събира приходите от тях и от съпътстващите дейности по т. 3.3 в своя полза; 8.1.5. право да получи обезщетение при условията на т. 7.16; 8.1.6. да получи от концедента заверени копия от наличната до датата на влизане в сила на концесионния договор техническа, финансова и друга документация, свързана с експлоатацията на интермодалния терминал; 8.1.7. да извършва на свой риск частичните строителни и монтажни работи по т. 3.4 в съответствие с инвестиционната програма – част от офертата на участника, определен за концесионер, при необходимост от възлагане на концесионера на допълнително строителство, в съответствие с изискванията на действащото законодателство при условия и по ред, определени с концесионния договор; 8.1.8. да отдава под наем части от обекта на концесията при условията на т. 10.2 и 10.3 и по ред, определен с концесионния договор; 8.1.9. по своя преценка да закупи или да наеме при условия и по ред, определени с концесионния договор, активи – собственост на ДП „НКЖИ“, свързани с обекта на концесията, подробно посочени в приложението към концесионния договор. 8.

2. Основни задължения на концесионера: 8.2.1. да управлява и да поддържа за срока на концесионния договор услугите и дейностите по т. 3 в наличност, като осигурява тяхната непрекъснатост и нивото им на качество в съответствие с действащото законодателство, при условия и по ред, определени с концесионния договор; 8.2.2. да управлява и да поддържа интермодалния терминал в експлоатационна годност и да извършва частично разширение, частична реконструкция, частична рехабилитация и ремонт на обекта на концесията в съответствие с изискванията на действащото законодателство при условия и по ред, определени с концесионния договор; 8.2.3. да изпълнява всички функции на оператор на обслужващо съоръжение съгласно Закона за железопътния транспорт, актовете по прилагането му и приложимото законодателство при условията, предвидени с концесионния договор; 8.2.4. да извършва частични строителни и монтажни работи в съответствие с т. 2.2, както и доставка и поддържане на оборудването на интермодалния терминал в съответствие с концесионния договор; 8.2.5. да извършва премахването/разрушаването на съществуващи сгради и съоръжения и/или демонтаж на съществуващо оборудване при осъществяване на строителните и монтажните работи по т. 8.2.4, при условията на отпаднала необходимост, свързана с изграждането на нови сгради или съоръжения, експлоатацията на интермодалния терминал, както и с изпълнението на предвижданията на влязъл в сила подробен устройствен план за разширение на интермодалния терминал и на инвестиционната си програма по ред, определен с концесионния договор; 8.2.6. да извършва инвестициите в обекта на концесията, определени съгласно инвестиционното предложение по т. 15.4, въз основа на техническата и проектната (екзекутивна) документация по изграждането на интермодалния терминал и влезлия в сила подробен устройствен план за концесионната площ при условия, по ред и в срокове, определени с концесионния договор; 8.2.7. въз основа на инвестиционната програма по т. 15.4 да изработва и да представя за одобряване от министъра на транспорта, информационните технологии и съобщенията годишни инвестиционни програми за обекта на концесията по ред, определен с концесионния договор; 8.2.8. предварително да съгласува и да получи одобрение от концедента за извършване на подобрения в обекта на концесията съобразно концесионния договор, които не са предвидени в инвестиционната програма по т. 15.4 – неразделна част от договора за концесия, или в съответната годишна инвестиционна програма по т. 8.2.7; 8.2.9. да осигури целогодишното функциониране на интермодалния терминал съобразно предназначението му като обслужващо съоръжение, свързано с железопътната инфраструктура, както и да поддържа пътната връзка по т. 1.3.2 от път PDV-1251 до подхода и паркинга на терминала, чрез която се осъществява връзката с републиканската пътна мрежа, обезпечавайки неограничено и безпрепятствено преминаване през нея на трети лица; 8.2.10. да извършва концесионните плащания по т. 12 в размери, в срокове и по ред, определени с концесионния договор; 8.2.11. да изпълнява или да осигури изпълнението на предложенията в офертата си – неразделна част от концесионния договор; 8.2.12. в съответствие с офертата си да осигурява за своя сметка разработването и при необходимост – актуализация на всяка проектна, техническа, финансова и друга документация, необходима за управлението, поддържането в експлоатационна годност, частичното изграждане и развитието на интермодалния терминал; 8.2.13. да предоставя свободен и безпрепятствен достъп до всички части на обекта на концесията на всички компетентни държавни органи и/или на определени от министъра на транспорта, информационните технологии и съобщенията длъжностни лица, когато това се налага за извършването на неотложни работи от обществена полза или за защита на обществения ред и сигурност, или за опазване на околната среда и водите; 8.2.14. незабавно да уведомява министъра на транспорта, информационните технологии и съобщенията и упълномощените държавни органи за всички обстоятелства, създаващи опасност за националната сигурност, отбраната на страната и обществения ред, околната среда, човешкото здраве и за защитените със закон територии, зони и обекти, както и за всички обстоятелства, застрашаващи безопасността в железопътния транспорт, по ред, определен с концесионния договор; 8.2.15. при настъпване на форсмажорни обстоятелства да търпи временното използване на обекта на концесията или на части от него от трети лица, определени от министъра на транспорта, информационните технологии и съобщенията, без право на обезщетение за това, в съответствие с концесионния договор; 8.2.16. да застрахова обекта на концесията за своя сметка в полза на концедента за всяка година от срока на концесията в съответствие с действащото законодателство и с концесионния договор; 8.2.17. да осигурява възможност за ползването на обекта на концесията при изпълнение на задължения, поети по международни договори, по които Република България е страна, като при сключване на нови или изменение на съществуващи международни договори, които се отразяват върху правата и задълженията на страните по концесионния договор, те могат да сключат допълнително споразумение за изменение и/или допълване на договора в съответствие с действащото законодателство; 8.2.18. да поддържа банковите гаранции по т. 11.1 за целия срок на концесията в съответствие с вида им, условията и реда за представянето им, определени с концесионния договор; 8.2.19. да осигурява на държавните ползватели безвъзмездно и безпрепятствено ползване на помещения и на активи в интермодалния терминал за упражняване на техните функции в съответствие с действащото законодателство, в т.ч. да поддържа и ремонтира предоставените им обекти; 8.2.20. при прекратяване на концесионния договор да предаде на концедента обекта на концесията в експлоатационна годност при условия, по ред и в срокове, определени с концесионния договор; 8.2.21. при прекратяване на концесионния договор да предаде на министъра на транспорта, информационните технологии и съобщенията цялата техническа, финансова, проектна (екзекутивна) и друга документация във връзка с обекта на концесията и с неговата експлоатация, получена от концедента преди влизането в сила на договора, както и документация, която е изготвена или придобита от концесионера до прекратяването на договора; 8.2.22. при настъпване на обстоятелства, свързани с националната сигурност и отбраната на страната, да търпи временното използване на обекта на концесията или на части от него от трети лица, определени от концедента или от компетентните органи и власти, без право на обезщетение за това, в изпълнение на концесионния договор; 8.2.23. да уведомява незабавно концедента и министъра на културата, когато при осъществяване на концесията се открият находки, които имат признаци на паметници на културата; 8.2.24. за всяка година от срока на концесията да реализира средногодишно количество обработени статистически единици (TEU) в размер, не по-малък от приетите за базови 12 990 статистически единици (TEU) за една календарна година, в съответствие с концесионния договор. 8.

3. Основни права на концедента: 8.3.1. да изисква от концесионера изпълнение на задължението му за извършване на инвестиции съгласно офертата на участника, определен за концесионер, поето с инвестиционното му предложение, както и на другите задължения по концесионния договор; 8.3.2. да получава концесионните плащания по т. 12 при определените с концесионния договор условия, ред и размер; 8.3.3. да се ползва от банковите и от други гаранции, поддържани от концесионера, съобразно концесионния договор; 8.3.4. да упражнява контрол по изпълнението на задълженията на страните по концесионния договор и на условията на концесията; 8.3.5. да получава отчети и информационни доклади от концесионера по изпълнението на концесионния договор и да има достъп до обекта на концесията и до документацията на концесионера, свързана с изпълнението на задълженията по концесионния договор, за осъществяване на контролните си правомощия, при условията и по реда, определени с концесионния договор; 8.3.6. при настъпването на форсмажорни обстоятелства да определи трети лица, които временно да използват обекта на концесията или части от него, при условия и по ред, определени с концесионния договор; 8.3.7. да прекрати едностранно концесионния договор при неизпълнение от страна на концесионера на условията на концесията, определени с решението, на основни задължения, както и на други основания, и при условията и по реда, определени с концесионния договор; 8.3.8. след прекратяването на концесионния договор да получи обекта на концесията и цялата техническа, финансова, проектна (екзекутивна) и друга документация и информация, свързани с обекта на концесията и с неговата експлоатация. 8.

4. Основни задължения на концедента: 8.4.1. да предаде на концесионера обекта на концесията в състояние и по ред, определени с концесионния договор; 8.4.2. да не предоставя концесия върху интермодалния терминал на трето лице за срока на договора; 8.4.3. да оказва необходимото съдействие на концесионера в рамките на своите правомощия във връзка с упражняване на правата и изпълнение на задълженията на концесионера съгласно концесионния договор; 8.4.4. при предсрочно прекратяване на концесионния договор да заплати на концесионера обезщетение при условията на т. 7.16 и на концесионния договор.

9. При извършване на дейностите по поддържане, частично разширение, реконструкция или рехабилитация, както и ремонт на обекта на концесията концесионерът има правото да наема подизпълнители за извършване на отделни дейности, за действията на които отговаря като за свои действия.

10. При експлоатация на обекта на концесията концесионерът: 10. 1. Няма право да предоставя на трети лица правата и задълженията си на оператор на обслужващо съоръжение по смисъла на Закона за железопътния транспорт и да наема подизпълнители за извършване на дейностите по т. 3.1.

10. 2. Няма право да отдава под наем на трети лица частите от обекта на концесията, предназначени за или свързани с изпълнението на дейностите по т. 3.1 и функциите на оператор на обслужващо съоръжение по смисъла на Закона за железопътния транспорт. 10.

3. Има право да отдава под наем на трети лица части от обекта на концесията, различни от посочените по т. 10.2, които са свързани с извършването на съпътстващите дейности по т. 3.3, в съответствие с действащото законодателство при условия и по ред, определени с концесионния договор.

11. Определя следните гаранции за изпълнение на задълженията на концесионера по концесионния договор: 11. 1. Концесионерът се задължава да предостави и да поддържа при условия и по ред, определени с концесионния договор, потвърдени безусловни неотменяеми годишни гаранции, издадени от банки, одобрени от концедента, както следва: 11.1.1. гаранция за изпълнение на инвестиционната програма за всяка година от срока на концесията в размер 10 на сто от стойността на планираните и одобрени от концедента инвестиции за съответната година; 11.1.2. гаранция за обезпечаване изпълнението на задълженията по концесионния договор за всяка година от срока на концесията, включително на задълженията за концесионни плащания, за инвестиции, ако изпълнението им не се покрива от гаранцията по т. 11.1.1, и за плащане на лихви и неустойки, както и на други задължения, определени с концесионния договор – в размер на сумата от 200 на сто от предложения с офертата размер на фиксираната част на годишното концесионно плащане и дължимия данък върху добавената стойност (ДДС) върху сумата, валидна до 10 месеца след изтичането на срока на концесията. 11.

2. Концесионерът дължи неустойки при пълно неизпълнение, при забавено, частично, неточно или лошо изпълнение на договорните задължения, както и лихви за забавено изпълнение на паричните задължения. Конкретните размери на неустойките и лихвите и моментът на неизпълнението на отделните задължения се определят с концесионния договор. 11.

3. Във всички случаи на неизпълнение от страна на концесионера концедентът има право да търси освен договорно определените неустойки и лихви, и обезщетение по общия ред съгласно действащото законодателство.

12. Концесионерът извършва плащания към концедента при условия и по ред, определени с концесионния договор, както следва: 12.1. Концесионерът дължи еднократно концесионно плащане в размер 5000 лв. и дължимия ДДС върху тази сума като условие за влизането в сила на концесионния договор, платимо по банков път в срок, определен в концесионния договор. 1

2.2. Концесионерът извършва годишни концесионни плащания към концедента, съставени от две части – фиксирана и променлива: 12.2.1. фиксирана част в размер съгласно офертата на участника в процедурата, определен за концесионер, но не по-малко от 50 000 лв. без ДДС (или неговата равностойност в евро), коригиран с приложимия за съответния период инфлационен индекс, съгласно концесионния договор; 12.2.2. променлива част в размер, равен на процент, определен съгласно офертата на участника в процедурата, определен за концесионер, но не по-малък от 10 на сто от общия размер на нетните приходи от всички дейности за съответната година, свързани с ползването на обекта на концесията, и дължимия ДДС върху сумата. 12.

3. Сумата на фиксираната част на годишното концесионно плащане се индексира на всеки 3 години от срока на концесията с приложимите за съответния период годишни индекси на инфлация на потребителските цени с натрупване, публикувани от Националния статистически институт на Република България за съответните години, при базисна година – годината на влизане в сила на концесионния договор, и съответно базисните години, определени съгласно Регламент (ЕО) № 1165/98 на Съвета от 19 май 1998 г. относно краткосрочната статистика и Регламент (ЕО) № 1158/2005 г. на

Европейския парламент и на Съвета от 6 юли 2005 г. за изменение на Регламент (ЕО) № 1165/98 на Съвета. 12.

4. Годишните концесионни плащания се извършват на две вноски, платими по банков път, при условия и по ред, определени с концесионния договор.

13. Концесионерът се определя чрез открита процедура.

14. С концесионния договор задължително се определят и посочват: 14. 1. Отношенията на концесионера с държавните ползватели на обекта на концесията. 14.

2. Размерът на нормата на възвръщаемост за концесионера, определена с финансово-икономическия модел на концесията, както и редът за нейното изчисляване, отчитане и контролиране. 14.

3. Икономическият баланс на концесията, който определя равновесието между ползите за страните и разпределението на рисковете между тях, както и фактическите и правните обстоятелства, при чието настъпване или изменение балансът ще се счита за нарушен. Икономическият баланс на концесията ще се счита за нарушен, когато: 14.3.1. в резултат на промени в законодателството или с акт на регулаторен орган, или в изпълнение на международен договор, по който Република България е страна, се променят условията за финансиране, управление или поддържане на обекта на концесията или условията за извършване на услугите или стопанските дейности по т. 3; 14.3.2. погине целият или част от обекта на концесията или настъпи обективна невъзможност за ползването му по предназначение, освен когато погиването или обективната невъзможност се дължат на виновно действие или бездействие на концесионера; 14.3.3. е налице последващо възникване на опасност за националната сигурност и отбраната на страната, за околната среда, за човешкото здраве, за защитените територии, зони и обекти и за обществения ред; 14.3.4. нормата на възвръщаемост за концесионера надвиши с 50 на сто заложената във финансово-икономическия модел на концесията в две последователни години.

15. Критериите за комплексна оценка на офертите и тяхната относителна тежест са: 15.1. Бизнес предложение – с относителна тежест 25 на сто. 15.

2. Инвестиционно предложение – с относителна тежест 10 на сто. 15.

3. Размер на фиксираната част на годишното концесионно плащане – с относителна тежест 35 на сто. 15.

4. Процент, равен на размера на променливата част на годишното концесионно плащане – с относителна тежест 30 на сто.

16. Участник в процедурата за предоставяне на концесия може да доказва изпълнението на изискваните минимални нива за критериите за професионални или технически възможности и/или за финансово и икономическо състояние с възможностите на едно или повече трети лица. В този случай участникът представя доказателства, че при изпълнението на договора за концесия ще има на разположение ресурсите на третите лица за целия срок на концесията. Третото лице, с възможностите на което се доказва финансовото и икономическото състояние, отговаря солидарно с участника за изпълнението на концесионния договор.

17. Участникът в процедурата за предоставяне на концесия може да използва подизпълнители при изпълнението на концесионния договор. В този случай в офертата си участникът посочва дела от концесията и видовете дейности от концесията, които ще се изпълняват от подизпълнители. Подизпълнител може да бъде само лице, за което не е налице обстоятелството по чл. 16, ал. 2 – 4 от Закона за концесиите.

18. Критериите за подбор на участниците и минималните нива на приложимите изисквания относно изпълнението им се посочват в обявлението за откриване на процедурата по предоставяне на концесията и в документацията за участие.

19. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от узнаването му, но не по-късно от датата на сключването на концесионния договор.

Министър-председател: Бойко Борисов

За главен секретар на Министерския съвет: Веселин Даков