Наредба за изменение и допълнение на Наредба № 20 от 2015 г. за прилагане на подмярка 4.2. „Инвестиции в преработка/маркетинг на селскостопански продукти“ от мярка 4. „Инвестиции в материални активи“ от Програмата за развитие на селските райони за периода 2014 – 2020 г.

Наредба за изменение и допълнение на Наредба № 20 от 2015 г. за прилагане на подмярка 4.2. „Инвестиции в преработка/маркетинг на селскостопански продукти“ от мярка 4. „Инвестиции в материални активи“ от Програмата за развитие на селските райони за периода 2014 – 2020 г. (обн., ДВ, бр. 84 от 2015 г.; изм., бр. 92 от 2015 г.) § 1. В чл. 8 се създава ал. 7: „(7) Не се предоставя финансова помощ за проекти, включващи инвестиции за преработка на селскостопански продукти в неселскостопански продукти извън приложение № I от Договора или памук за кандидати, които попадат в някоя от категориите, определени в чл. 1, параграфи 5 и 6 от Регламент (ЕС) № 702/2014 от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на

Регламент (ЕС) № 1857/2006 на Комисията (OB L 193, 1 юли 2014 г.), наричан по-нататък „Регламент (ЕС) № 702/2014.“ § 2. В чл. 18, ал. 2 в текста преди т. 1 след думата „Договора“ се добавя „или памук“. § 3. В чл. 28, ал. 3 думите „Регламент за прилагане на Директива 2009/125/ЕС на Европейския парламент и на Съвета по отношение на изискванията за екопроектиране на котли на твърдо гориво“ се заменят с „Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво (OB L 193, 21 юли 2014 г.)“. § 4. В чл. 32, ал. 1 след думите „продукти извън приложение № І от Договора“ се добавя „или памук“, а думите „Регламент (ЕС) № 702/2014 от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (OB L 193, 1 юли 2014 г.)“ се заменят с „Регламент (ЕС) № 702/2014“. § 5. В чл. 41, ал. 3 се създава изречение второ: „Образецът на договор се утвърждава от изпълнителния директор на РА след съгласуване с министъра на земеделието и храните и се публикува на електронните страници на МЗХ и Държавен фонд „Земеделие.“ § 6. В чл. 60, ал. 4 след думите „по-нататък „Регламент (ЕС) № 1306/2013“ се добавя „и с цел изпълнение на условието на чл. 9, параграф 2, буква „в“ от Регламент (ЕС) № 702/2014“. § 7. В допълнителната разпоредба в § 1, т. 45 думите „както и памук“ се заличават. § 8. В приложение № 11 към чл. 35, ал. 1 се правят следните изменения: 1. В раздел II „Описание на проектното предложение“, т. 4 „Инвестиции за постигане изискванията на нововъведените стандарти на ЕС съгласно списък/приложение № 8 от наредбата“ думите „Регламент за изпълнение на Директива 2009/125/ЕС, които водят до намаляване на емисиите“ се заменят с „Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво“.

2. В раздел IV „Придружаващи специфични документи“, в т. 5 думите „Регламент за изпълнение на Директива 2009/125/ЕС, водещи до намаляване на емисиите“ се заменят с „Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво“. § 9. В приложение № 14 към чл. 44, ал. 1 в раздел В. „Документи за съответствие с критериите за подбор, за които е получено предимство пред други кандидати“ т. 3. „Проекти с инвестиции за постигане на стандартите на ЕС, свързани с минимални стандарти за защита и хуманно отношение към животните и намаляване до минимум на страданията им по време на клане, подпомагани по подмярката, и/или инвестиции, водещи до намаляване на емисиите“ в подточка 3.2 думите „Регламент за изпълнение на Директива 2009/125/ЕС“ се заменят с „Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво“.

Заключителна разпоредба § 10. Наредбата влиза в сила от деня на обнародването й в „Държавен вестник“.

Министър: Десислава Танева