Наредба за изменение и допълнение на Наредба № 9 от 2003 г. за условията и реда за планиране, разпределение и разходване на средствата, отпускани целево от държавния бюджет за присъщата на висшите училища научна или художествено-творческа дейност

МИНИСТЕРСТВО НА ОБРАЗОВАНИЕТО, МЛАДЕЖТА И НАУКАТА

Наредба за изменение и допълнение на Наредба № 9 от 2003 г. за условията и реда за планиране, разпределение и разходване на средствата, отпускани целево от държавния бюджет за присъщата на висшите училища научна или художествено-творческа дейност (обн., ДВ, бр. 73 от 2003 г.; изм., бр. 16 от 2008 г.) § 1. В чл. 1 се създава ал. 2: „(2) Академичният съвет на всяко държавно висше училище, на което е предоставена субсидия от държавния бюджет за присъщата научна или художествено-творческа дейност, определя размера от субсидията, който ще се изразходва за присъщата научна или художествено-творческа дейност и за издаване на учебници и научни трудове.“ § 2. В чл. 1а се правят следните изменения: 1. В ал. 1 думите „последните 18 месеца“ се заменят с „предходната година“.

2. Алинея 3 се отменя. § 3. Член 1б се изменя така: „Чл.1б (1) В срок до 30 март на текущата година въз основа на анализ и оценка на годишните отчети по чл. 15 министърът на образованието, младежта и науката предлага на министъра на финансите авансово изплащане в размер 50 % от утвърдената субсидия за присъщата научна или художествено-творческа дейност за всяко държавно висше училище съгласно Закона за държавния бюджет на Република България за съответната година.

(2) Министърът на образованието, младежта и науката след 30 юни предлага на министъра на финансите да бъдат намалени средствата, отпуснати целево от държавния бюджет за присъщатата научна или художествено-творческа дейност на държавните висши училища, както следва: 1. за непредставен годишен отчет за предходната година – намаляване на годишната субсидия за научна или художествено-творческа дейност в размер 5 %; 2. за непредставен шестмесечен отчет за текущата година – намаляване на годишната субсидия за научна или художествено-творческа дейност в размер 2 %.

(3) След 30 юни на текущата година министърът на образованието, младежта и науката предлага на министъра на финансите освободените средства по ал. 2 да се разпределят пропорционално на размера на средствата, отпуснати целево от държавния бюджет за присъщата научна или художествено-творческа дейност, между държавните висши училища, представили в срок отчетите си.

(4) В срок до 1 септември на текущата година въз основа на анализ и оценка на шестмесечните отчети по чл. 14 министърът на образованието, младежта и науката предлага на министъра на финансите да се изплати до 30 % от полагаемата се субсидия за присъщата научна или художествено-творческа дейност на държавните висши училища. До края на годината се превеждат останалите 20 % от субсидията, определена съгласно Закона за държавния бюджет на Република България за съответната година.

(5) За държавните висши училища, неизпълнили изискванията по чл. 14, остатъкът от субсидията, редуцирана съгласно ал. 2, т. 2, се превежда след представяне на шестмесечните отчети на текущата година.“ § 4. Член 1в се отменя. § 5. В чл. 2 се правят следните изменения и допълнения: 1. В т. 4 думата „прояви“ се заменя с „форуми“.

2. Създава се т. 6: „6. инфраструктурни проекти за провеждането на качествени и конкурентоспособни научни изследвания в държавните висши училища.“ § 6. Създава се чл. 2а: „Чл. 2а. (1) В изпълнение на чл. 2, т. 3 всяко държавно висше училище може да насочи средства в размер не по-голям от 10 % от отпуснатата субсидия за присъщата научна или художествено-творческа дейност в постоянна партида „Текущо финансиране и подпомагане“ за: 1. подкрепа на текущи международни програми и проекти; 2. международни програми и проекти, за които не се признава за разход начисленият ДДС; 3. съфинансиране на собствени и национални проекти от други организации; 4. заплащането на лицензи за софтуерни продукти по текущи научни проекти; 5. абонаменти за достъп до международни бази данни; 6. поддръжка на патенти и други права на интелектуална собственост по текущи или успешно завършили проекти; 7. изплащане на членски внос в международни научни и професионални организации по текущи или успешно завършили проекти; 8. наеми за експозиции в научни или художествени изложби по текущи или успешно завършили проекти.

(2) Редът за натрупването, разходването и отчитането на средствата в партидата и максималният размер за всяка позиции по ал. 3 се приемат от академичния съвет на всяко държавно висше училище заедно с решението за разкриването й.“ § 7. В чл. 3 се правят следните изменения: 1. Алинея 1 се изменя така: „(1) В конкурсите за финансиране на проекти за научноизследователска или художествено-творческа дейност могат да участват отделни преподаватели на основен трудов договор или на трудов договор за допълнителен труд при друг работодател по чл. 111 от Кодекса на труда, докторанти, студенти и колективи от държавното висше училище. Ръководител на научноизследователския или творческия колектив е хабилитиран преподавател от държавното висше училище.“

2. Създава се ал. 3: „(3) В научноизследователския или творческия колектив по ал. 1 могат да се привличат преподаватели, изследователи и докторанти от други научни организации и университети.“ § 8. В чл. 4, ал. 2 след думата „комисия“ се добавят думите „в състав не по-малко от 5 членове“. § 9. В чл. 9, ал. 2 думите „годишния финансов отчет е декември“ се заменят с „годишните научни и финансови отчети е не по-късно от 10 декември“. § 10. В чл. 10а се правят следните изменения и допълнения: 1. В ал. 1: а) в т. 1 след думата „проекта“ се поставят две точки и се създават букви „а“, „б“, „в“, „г“ и „д“: „а) закупуване на обзавеждане, битови уреди, телефонни апарати и други подобни; б) закупуване на работно облекло и обувки; в) за абонамент на вестници и неспециализирани списания; г) за заплащане на такси за участие в курсове за квалификация, компютърна грамотност, езикова подготовка и др.; д) за допълнително заплащане на телефони и ремонт на помещения (с изключение на инфраструктурните проекти);“; б) точки 2, 3 и 5 се отменят.

2. Алинея 2 се изменя така: „(2) На участниците в изпълнението на финансирания проект може да се изплащат възнаграждения в размер: 1. до 35 на сто от годишната цена на договора, когато в състава на научноизследователския или творческия колектив има включени докторанти и/или млади учени; 2. до 10 на сто от годишната цена на договора, когато в състава на научноизследователския или творческия колектив не са включени докторанти и/или млади учени; 3. не по-малко от 30 на сто от сумата по т. 1 се предоставят за възнаграждение на докторантите и/или младите учени, участници в изпълнението на проекта, а останалите средства се разпределят между другите участници.“ § 11. Член 12 се изменя така: „Чл. 12. Ректорът или определен от него заместник-ректор на всяко държавно висше училище има право да преразпределя средствата при неизпълнение на ангажиментите по договорите между останалите научноизследователски или творчески колективи, изпълняващи задълженията по договорите.“ § 12. В чл. 14 основният текст се изменя така: „Чл. 14. Ректорът или определен от него заместник-ректор на всяко държавно висше училище представя на министъра на образованието, младежта и науката шестмесечен отчет до края на месеца, следващ съответното шестмесечие, който включва информация за:“ . § 13. В чл. 15 след думата „Ректорът“ се добавят думите „или определен от него заместник-ректор“ и след думата „годишен“ се добавят думите „научен и финансов“. § 14. Навсякъде в текста на наредбата думите „висше училище“, „висшето училище“, „висши училища“ и „висшите училища“ се заменят съответно с думите „държавно висше училище“, „държавното висше училище“, „държавни висши училища“ и „държавните висши училища“. § 15. Навсякъде в текста на наредбата думите „Министерството на образованието и науката“, „министъра на образованието и науката“ се заменят съответно с думите „Министерството на образованието, младежта и науката“, „министъра на образованието, младежта и науката“.

Допълнителна разпоредба § 16. „Млад учен“ е учен, който е придобил или е в процес на придобиване на образователна и научна степен „доктор“ и не е по-възрастен от 35 години.

Заключителна разпоредба § 17. Наредбата влиза в сила от 1.I.2010 г., с изключение на § 10, т. 2, който влиза в сила от деня на обнародването й в „Държавен вестник“.

Министър: Й. Фандъкова