Постановление № 34 от 16 февруари 2009 г. за изменение и допълнение на Наредбата за граничните контролно-пропускателни пунктове, приета с Постановление № 104 на Министерския съвет от 2002 г.

ПОСТАНОВЛЕНИЕ № 34 ОТ 16 ФЕВРУАРИ 2009 Г. за изменение и допълнение на Наредбата за граничните контролно-пропускателни пунктове, приета с Постановление № 104 на Министерския съвет от 2002 г. (обн., ДВ, бр. 54 от 2002 г.; изм. и доп., бр. 24 и 86 от 2004 г., бр. 90 и 96 от 2005 г., бр. 85 и 106 от 2006 г. и бр. 79 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 след думата “пунктове” се добавя “разположени на вътрешните и външните граници”. § 2. В чл. 9 се правят следните изменения и допълнения: 1. В ал. 1 след думите “На ГКПП” се добавя “на външните граници”.

2. Създава се нова ал. 2: “(2) На ГКПП на вътрешните граници компетентните служби изпълняват полицейски правомощия, които не целят граничен контрол и са в съответствие с чл. 21 от Регламент (ЕО) № 562/2006 г. на Европейския парламент и на Съвета.”

3. Досегашната ал. 2 става ал. 3.

§ 3. В чл. 19 т. 5 се изменя така: “5. извършва профилактична дезинфекция и дезинсекция на влизащите в страната моторни превозни средства при обявена епизоотична обстановка съгласно чл. 190 от Закона за ветеринарномедицинската дейност.” § 4. В чл. 23, ал. 2 накрая се добавя “и за организацията по експлоатацията на автоматизираната информационна система за плащане чрез единен електронен фиш”. § 5. В чл. 24 ал. 3 се изменя така: “(3) Началникът на ГКПП координира дейностите по ал. 1 и 2, както и организира и контролира експлоатацията на автоматизираната информационна система за плащане чрез единен електронен фиш на съответния ГКПП. Неговите указания по изпълнението на инструкцията по чл. 27а, ал. 6 са задължителни за всички служби и лица на ГКПП.” § 6. В чл. 27а се правят следните изменения и допълнения: 1. Алинея 1 се изменя така: “(1) Интегрираният граничен контрол и редът за събиране на държавни такси и глоби на шосейните ГКПП на външните граници се извършват в технологичен ред съгласно приложение № 2.”

2. В ал. 2 и 3 след думите “шосейни ГКПП” се добавя “на външните граници”.

3. Създават се ал. 4, 5 и 6: “(4) Организацията, редът и правилата по ал. 1 - 3 не се прилагат за: 1. български граждани; 2. граждани на Европейския съюз и членовете на техните семейства, както и граждани на други държави по смисъла на Закона за влизането, пребиваването и напускането на Република България на гражданите на Европейския съюз и членовете на техните семейства.

(5) Собствеността, авторските права и базата данни на автоматизираната система “единен електронен фиш” принадлежат на Министерството на вътрешните работи.

(6) Министърът на вътрешните работи издава инструкция за експлоатация на автоматизираната информационна система за плащане чрез единен електронен фиш по предложение на директора на Главна дирекция “Гранична полиция”.” § 7. В чл. 27б се правят следните изменения и допълнения: 1. Алинея 1 се изменя така: “(1) Информацията от единния електронен фиш се пренася чрез електронен носител или чрез изградена комуникационна мрежа, като се въвеждат данни от всяка точка за гранична обработка.”

2. Създава се ал. 4: “(4) Експлоатацията, администрирането и поддръжката на автоматизираната информационна система за обработка на входящ и изходящ трафик чрез единния електронен фиш се осъществява от Министерството на вътрешните работи чрез Главна дирекция “Гранична полиция”.” § 8. Член 34 се изменя така: “Чл. 34. (1) В зоните на ГКПП се извършва спедиторска дейност, дейност като митнически агент и възстановяване на ДДС.

(2) Предоставянето на помещения в зоните на ГКПП за изпълнение на дейностите по ал. 1 се извършва при наличие на имоти - държавна собственост, които се отдават по реда на Закона за държавната собственост.” § 9. В допълнителните разпоредби § 1 се изменя така: “§ 1. По смисъла на наредбата: 1. “Външни граници” са границите на Република България със страни, които не са членки на Европейския съюз.

2. “Вътрешни граници” са границите на Република България със страни, които са членки на Европейския съюз.

3. “Единен електронен фиш” е обобщена електронна информация, генерирана от локалната система за автоматизирана обработка на входящ и изходящ трафик на преминаващи лица и превозни средства през шосейни ГКПП на външни граници, която може да бъде възпроизведена в същия обем и на хартиен носител.” § 10. В § 3 от преходните и заключителните разпоредби след думите “министъра на финансите” се добавя “министъра на държавната администрация и административната реформа”. § 11. В приложение № 2 към чл. 27а се правят следните изменения и допълнения: 1. В заглавието на приложението след думите “гранични контролно-пропускателни пунктове” се добавя “на външните граници”.

2. В т. I.1, подточка 1: а) в основния текст думите “автоматично” и “чрез видеокамери” се заличават; б) буква “б” се изменя така: “б) вид, марка и националност на превозното средство, регистрационен номер, регистрационен номер на ремаркето, брой на пътуващите лица.”

3. Точка I.2 се изменя така: “I.2. Дезинфекция и дезинсекция: Гранична инспекция за ветеринарен контрол (ГИВК)

1. Служителят на ГИВК срещу предоставен от водача на ППС електронен носител въвежда в локалната информационна система следните данни: а) определения вид дезинфекция или дезинсекция според вида превозно средство; б) размер на таксата.

2. Служителят на ГИВК връща на водача електронния носител за преминаване на ППС към следваща точка за обработка.

Забележка. При отпадане на основанието за извършване на дезинфекция и дезинсекция етап I.2 отпада от технологичния ред.”

4. В т. I.4: а) създава се нова подточка 3: “3. Служителят от Граничната полиция осъществява контрол на данните относно уникалния номер на единния фиш, вида, марката и националността на превозното средство, регистрационния номер, регистрационния номер на ремаркето и броя на пътуващите лица, като при констатирани различия ги коригира.”; б) досегашната подточка 3 става подточка 4.

5. В т. I.9, подточка 1: а) в основния текст след думите “извършва проверка на” се добавя “функционалната и технологичната обработка при преминаване през ГКПП” и текстът до края се заличава; б) букви “а”, “б” и “в” се отменят.

6. В т. II.1, подточка 1: а) в основния текст думите “автоматично” и “чрез видеокамери” се заличават; б) буква “б” се изменя така: “б) вид, марка и националност на превозното средство, регистрационен номер, регистрационен номер на ремаркето, брой на пътуващите лица.”

7. В т. II.4: а) създава се нова подточка 3: “3. Служителят от Граничната полиция осъществява контрол на данните относно уникалния номер на единния фиш, вида, марката и националността на превозното средство, регистрационния номер, регистрационния номер на ремаркето и броя на пътуващите лица, като при констатирани различия ги коригира.”; б) досегашната подточка 3 става подточка 4.

8. В т. II.6, подточка 1: а) в основния текст след думите “извършва проверка на” се добавя “функционалната и технологичната обработка при преминаване през ГКПП” и текстът до края се заличава; б) букви “а” и “б” се отменят. § 12. Навсякъде в наредбата думите “магнитна карта” и “магнитната карта” се заменят съответно с “електронен носител” и “електронния носител” или “електронният носител”.

Преходни и заключителни разпоредби § 13. В Тарифата за таксите, които се събират от Националната ветеринарномедицинска служба по Закона за ветеринарномедицинската дейност, одобрена с Постановление № 171 на Министерския съвет от 2006 г. (ДВ, бр. 59 от 2006 г.), в раздел IV “Такси при осъществяване на граничен ветеринарномедицински контрол”, чл. 4 т. III “Такси при извършване на дезинфекция или дезинсекция” се изменя така: (Забележка на редакцията: виж този материал в PDF-а на броя)

“III. Такси при извършване на дезинфекция или дезинсекция № по Превозно средство Левове ред

А. Дезинфекция или дезинсекция на ходова част на превозно средство

1. За превозни средства на български граждани, граждани на Европейския съюз, както и на друга държава по смисъла на Закона за влизането, пребиваването (Левове) и напускането на Република България на гражданите на Европейския съюз и членовете на техните семейства: а) леки автомобили 0,00 б) товарни автомобили 0,00 в) автобуси 0,00

2. За превозни средства с регистрация на други страни: (EUR) а) леки автомобили 0,00 б) товарни автомобили 5,00 в) автобуси 5,00

Б. Дезинфекция или дезинсекция на товарни превозни средства

1. За превозни средства на български граждани, граждани на Европей- ския съюз, както и на друга държава по смисъла на Закона за влизането, (Левове) пребиваването и напускането на Република България на гражданите на

Европейския съюз и членовете на техните семейства: а) товарни автомобили - външна дезинфекция 0,00 б) товарни автомобили - външна и вътрешна дезинфекция 0,00

2. За превозни средства с регистрация на други страни: (EUR) а) товарни автомобили - външна дезинфекция 9,00 б) товарни автомобили - външна и вътрешна дезинфекция 10,00

” § 14. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков