Наредба за допълнение на Наредба № Із-1681 от 2012 г. за определяне на условията и реда за осигуряване на безплатна храна на служителите на МВР, работещи при специфични условия и рискове за живота и здравето, и на ободряващи напитки на служителите на МВР, които работят на смени

МИНИСТЕРСТВО НА ВЪТРЕШНИТЕ РАБОТИ

Наредба за допълнение на Наредба № Із-1681 от 2012 г. за определяне на условията и реда за осигуряване на безплатна храна на служителите на МВР, работещи при специфични условия и рискове за живота и здравето, и на ободряващи напитки на служителите на МВР, които работят на смени (обн., ДВ, бр. 67 от 2012 г.; изм. и доп., бр. 78 от 2012 г., бр. 13 и 81 от 2013 г.) § 1. В чл. 4, ал. 1 след думите „по чл. 9 ЗМВР“ се поставя запетая и се добавя „както и на директорите на регионални дирекции „Гранична полиция“ (РДГП) и на началниците на областни управления „Пожарна безопасност и защита на населението (ОУПБЗН)“. § 2. В чл. 10, ал. 2 след думите „по чл. 9 ЗМВР“ се поставя запетая и се добавя „директорите на РДГП и началниците на ОУПБЗН“.

Заключителна разпоредба § 3. Наредбата влиза в сила от деня на обнародването й в „Държавен вестник“.

За министър: Васил Маринов