Постановление № 26 от 18 февруари 2005 г. за изменение и допълнение на Наредбата за необходимите документи за издаване на разрешения по Закона за хазарта, приета с Постановление № 107 на Министерския съвет от 2002 г.

ПОСТАНОВЛЕНИЕ № 26 ОТ 18 ФЕВРУАРИ 2005 Г. за изменение и допълнение на Наредбата за необходимите документи за издаване на разрешения по Закона за хазарта, приета с Постановление № 107 на Министерския съвет от 2002 г. (обн., ДВ, бр. 54 от 2002 г.; изм., бр. 115 от 2002 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3 се създава т. 26: “26. свидетелство за първоначална проверка на игралните съоръжения от Държавната агенция за метрология и технически надзор - оригинал.” § 2. В чл. 4 се създава т. 26: “26. свидетелство за първоначална проверка на игрално съоръжение за организиране на числова лотарийна игра “Бинго” или “Кено” от Държавната агенция за метрология и технически надзор - оригинал.” § 3. В чл. 5 се създава т. 24: “24. свидетелство за първоначална проверка на игралните автомати от Държавната агенция за метрология и технически надзор - оригинал.” § 4. Създава се нова глава седма: “Глава седма

ДОКУМЕНТИ ЗА ИЗДАВАНЕ НА РАЗРЕШЕНИЕ ЗА ОРГАНИЗИРАНЕ И ПРОВЕЖДАНЕ НА ТОТО И ЛОТО ИГРИ Чл. 7а. (1) За издаване на разрешение за организиране и провеждане на тото и лото игри се подават следните документи: 1. искане по образец, утвърден от председателя на ДКХ; 2. нотариално заверено изрично пълномощно за целта, когато искането се подава от пълномощник - оригинал; 3. съдебни решения, отразяващи всички вписвания в търговския регистър - оригинал или официално заверен препис; 4. удостоверение за актуално състояние по търговския регистър, издадено не по-късно от един месец преди подаване на искането - оригинал или официално заверен препис; 5. актуален учредителен акт - оригинал или официално заверен препис; 6. свидетелства за съдимост на: а) собствениците, съдружниците и акционерите, притежаващи контролния пакет акции - оригинал; б) управителите, прокуристите и членовете на контролните и управителните органи на дружеството - оригинал; в) лицата, пряко свързани с управлението на пункта - оригинал; г) лицата, пряко свързани с провеждането на игрите - оригинал; 7. нотариално заверени декларации по образец за: а) обстоятелствата по чл. 4, ал. 4 от Закона за хазарта - оригинал; б) обстоятелствата по чл. 5, ал. 1 и 3 от Закона за хазарта - оригинал; в) обстоятелствата по чл. 5, ал. 2 от Закона за хазарта - оригинал; г) обстоятелствата по чл. 5, ал. 4 от Закона за хазарта за имотно и финансово състояние - оригинал; д) обстоятелствата по чл. 5, ал. 3 и 4 от Закона за хазарта за произхода на капитала - оригинал; е) обстоятелствата по чл. 6, ал. 2 от Закона за хазарта - оригинал; 8. списък на лицата, пряко свързани с управлението и провеждането на тото и лото игрите - оригинал; 9. длъжностни характеристики, подписани от лицата, и фотографии на лицата, пряко свързани с управлението и провеждането на тото и лото игрите - оригинал; 10. правила за игралните условия за организиране и провеждане на тото и лото игрите; 11. правила за необходимите изисквания към залите за залагания за тото и лото игрите и към централните пунктове относно вида на помещенията и сградите, минималната площ, разпределението на помещенията и необходимото техническо оборудване за контрол; 12. правила за техническите изисквания към системите за контрол върху тото и лото игрите и игралните съоръжения; 13. документ за собственост и документ, удостоверяващ правното основание за ползване на сградите и помещенията, в които се намират системите за подаване на информация за формиране и разпределяне на печалбите, и за залите (пунктовете) по т. 11 - оригинал или официално заверен препис; 14. правила и системи за подаване на информация за формиране и разпределяне на печалбите; 15. образци на фишове, билети и други удостоверителни знаци за участие в тото и лото игрите; 16. удостоверение за одобрен тип игрално съоръжение от Държавната агенция за метрология и технически надзор - оригинал или официално заверен препис, и свидетелство за първоначална проверка - оригинал; 17. документ за платена такса - оригинал.

(2) Документите по ал. 1, т. 3, 4 и 5 не се прилагат, когато хазартните игри се организират от държавата чрез държавни предприятия.” § 5. Досегашните глави седма, осма, девета, десета и единадесета стават съответно глави осма, девета, десета, единадесета и дванадесета. § 6. В чл. 8 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Документите по ал. 1, т. 3, 4 и 5 не се прилагат, когато хазартните игри се организират от държавата чрез държавни предприятия.” § 7. Създават се глави тринадесета и четиринадесета: “Глава тринадесета

ДОКУМЕНТИ ЗА ПРОДЪЛЖАВАНЕ СРОКА НА ИЗДАДЕНО РАЗРЕШЕНИЕ Чл. 16. (1) За продължаване срока на издадено разрешение се подават следните документи: 1. искане по образец, утвърден от председателя на ДКХ; 2. нотариално заверено изрично пълномощно за целта, когато искането се подава от пълномощник - оригинал; 3. удостоверение за актуално състояние по търговския регистър, издадено не по-късно от един месец преди подаване на искането - оригинал или официално заверен препис; 4. удостоверение за одобрен тип игрално съоръжение от Държавната агенция за метрология и технически надзор - оригинал или официално заверен препис; 5. документ за платена такса - оригинал; 6. опис на подадените документи.

(2) Удостоверението по ал. 1, т. 3 не се прилага, когато хазартните игри се организират от държавата чрез държавни предприятия.

Глава четиринадесета

ДОКУМЕНТИ ЗА ПРЕДСРОЧНО ПРЕКРАТЯВАНЕ НА ИЗДАДЕНО РАЗРЕШЕНИЕ Чл. 17. (1) За предсрочно прекратяване на издадено разрешение се подават следните документи: 1. искане по образец, утвърден от председателя на ДКХ; 2. нотариално заверено изрично пълномощно за целта, когато искането се подава от пълномощник - оригинал; 3. удостоверение за актуално състояние по търговския регистър, издадено не по-късно от един месец преди подаване на искането - оригинал или официално заверен препис; 4. опис на подадените документи.

(2) Удостоверението по ал. 1, т. 3 не се прилага, когато хазартните игри се организират от държавата чрез държавни предприятия.”

Министър-председател: Симеон Сакскобургготски

Главен секретар на Министерския съвет: Севдалин Мавров