Решение № 554 от 2 юли 2004 г. за предоставяне на втора концесия за част от минералната вода, обект - изключителна държавна собственост, от находище “Брацигово”, Брацигово, община Брацигово, област Пазарджик, разкрита чрез сондаж № 5

РЕШЕНИЕ № 554

ОТ 2 ЮЛИ 2004 Г. за предоставяне на втора концесия за част от минералната вода, обект - изключителна държавна собственост, от находище “Брацигово”, Брацигово, община Брацигово, област Пазарджик, разкрита чрез сондаж № 5

На основание чл. 4, ал. 1, т. 7, чл. 6, ал. 1 и чл. 7 от Закона за концесиите във връзка с чл. 47, ал. 1, т. 1 и ал. 3 от Закона за водите и т. 12 от приложение № 2 към чл. 14, т. 2 от Закона за водите и чл. 4, ал. 2 и чл. 8, ал. 1 от Закона за концесиите

МИНИСТЕРСКИЯТ СЪВЕТ

РЕШИ: 1. Предоставя концесия върху част от минералната вода, обект - изключителна държавна собственост, от находище “Брацигово”, Брацигово, община Брацигово, област Пазарджик.

1.1. Определя общ годишен експлоатационен ресурс в обем до 25 200 куб. м, но не по-малко от 10 000 куб. м минерална вода, при средногодишен дебит до 0,8 л/сек, средноденонощен дебит в работните дни до 0,4 л/сек и в неработните дни до 1,9 л/сек. 1.

2. Определя предмета на концесията като предоставяне особено право на ползване върху минералната вода по т. 1, включително върху водовземното съоръжение сондаж № 5 и земите в пояс I от неговата санитарно-охранителна зона.

2. Определя срок на концесията 15 години.

3. Определя концесионера чрез провеждане на присъствен конкурс.

4. Определя депозит за участие в конкурса в размер 4000 лв. Депозитът да се преведе по банков път в банкова сметка, посочена от конкурсната комисия по чл. 17, ал. 2 от Правилника за прилагане на Закона за концесиите, до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да използва минералната вода за бутилиране на минерална вода, безалкохолни и други напитки, в състава на които се включва минерална вода; 5.1.2. да ползва водовземното съоръжение сондаж № 5 за добив на минерална вода при режим, определен в договора и съгласуван с режима, определен с концесионния договор, сключен с “Бенабра” - АД, съгласно Решение № 671 на Министерския съвет от 1998 г.; 5.1.3. да ползва за срока на концесията съществуващата до момента на подписването на концесионния договор хидрогеоложка и техническа документация и информация, предоставена от концедента; 5.1.4. да изгради за своя сметка сгради и съоръжения за бутилиране на минерална вода, както и съоръжения за транспортиране и доставка на минерална вода. 5.

2. Основни задължения на концесионера: 5.2.1. да заплати еднократно концесионно възнаграждение за предоставяне на концесията при сключването на концесионния договор; 5.2.2. да заплаща на концедента и на община Брацигово съответната част от дължимите концесионни възнаграждения при условия и в срокове, определени в концесионния договор; 5.2.3. да не прехвърля на трети лица правата или задълженията по концесионния договор; 5.2.4. да ползва минералната вода и водовземното съоръжение в съответствие с изискванията за устойчиво развитие, като не допуска неправилна експлоатация, която може да доведе до увреждане и/или загуба на ресурса и/или до компрометиране на водовземното съоръжение; 5.2.5. да постига висока степен на усвояване на предоставения ресурс по т. 1.1; 5.2.6. да експлоатира водовземното съоръжение при определения по реда на т. 5.1.2 режим, като не допуска понижение на водното ниво по време на експлоатацията, по-голямо от 30 м при кота на водното ниво до 354 м, и да извършва промяна в определения режим само след предварително съгласуване с концедента при спазване на изискванията, осигуряващи надеждност в експлоатацията на минералната вода и съоръжението; 5.2.7. да изгради за своя сметка сгради и съоръжения за използване на ресурса по т. 1.1, в т.ч. самостоятелен водопровод от сондаж № 5 до бутилиращото предприятие, в срок 24 месеца от сключването на концесионния договор при условията и по реда на Закона за устройство на територията; в случай че при изпълнението на дейностите по предходното изречение бъдат открити находки, които имат признаци на паметници на културата, концесионерът е длъжен да спре временно работата в обхвата на находките и да уведоми незабавно за това министъра на околната среда и водите и министъра на културата; 5.2.8. да допуска по всяко време до концесионния обект контролни органи и упълномощени представители на концедента и да им предоставя документи и писмена информация за изпълнение на задълженията по концесионния договор; 5.2.9. да осъществява всички дейности по предоставената концесия в съответствие с действащите нормативни актове и стандарти, като прилага съвременни технологии, осигуряващи пълно усвояване на предоставеното количество минерална вода; 5.2.10. да води и предоставя на концедента подробна хидрогеоложка, техническа и друга документация и информация, свързана с обекта по т. 1 и определена с концесионния договор; 5.2.11. да изготвя и представя на концедента до 15-о число на месеца, следващ отчетния период, справка по образец, утвърден от концедента, за дължимото концесионно възнаграждение, а за първото тримесечие на всяка текуща година - копие от годишния счетоводен отчет за приходите и разходите на концесионера за предходната година; 5.2.12. да разработи програма за непрекъснато обучение за професионална квалификация на заетите лица с цел запазване на заетостта им и за обучение на новопостъпилите лица съгласно изискванията на работните места, както и програма за алтернативно насочване при неблагоприятна стопанска конюнктура; 5.2.13. да предоставя ежегодно на концедента информация за състоянието на заетостта; 5.2.14. да приеме и да търпи при наличие на форсмажорни обстоятелства трети лица, посочени от държавата, да ползват минералната вода - обект на концесията; в случаите по предходното изречение концесионерът няма право на възнаграждение и не дължи концесионно възнаграждение; 5.2.15. да оборудва водопроводното отклонение от водовземното съоръжение сондаж № 5 към бутилиращото предприятие с водомер за измерване на ползваните водни количества по проект, съгласуван с концедента, и при условия, определени в концесионния договор; 5.2.16. да стопанисва с грижата на добър стопанин водовземното съоръжение и съоръженията в пояс I от неговата санитарно-охранителна зона; 5.2.17. ежегодно да изготвя съвместно с “Бенабра” - АД, и с концесионера, ползващ минерална вода от сондаж № 2, да представя на концедента за одобряване и да изпълнява програма за мониторинг на минералната вода и за предвидените санитарно-технически мероприятия, свързани с опазването на минералната вода от находище “Брацигово” и с експлоатацията на санитарно-охранителната зона, на водовземните съоръжения и на наблюдателните сондажи; разходите за изпълнение на програмата да се разпределят между концесионерите пропорционално на разрешените за ползване количества минерална вода; 5.2.18. да разработи и изпълнява програма за управление на дейността по отпадъците, в т.ч. по отношение на третирането, заустването и собствения мониторинг на отпадъчните води; 5.2.19. до 2007 г. съвместно с “Бенабра” - АД, и с концесионера, ползващ минерална вода от сондаж № 2, да представи на концедента доклад за актуализиране на ресурсите на минерална вода от находище “Брацигово”; 5.2.20. да предприема съвместно с “Бенабра” - АД, необходимите действия за подновяване сертификата на минералната вода от сондаж № 5 след изтичането на срока му; 5.2.21. при разпространяване на минералната вода в търговската мрежа да предоставя на търговеца копие от сертификата на минералната вода, заверено с дата, свеж подпис и печат на фирмата, като неразделна част от фактурата за всяка продадена партида; 5.2.22. да спазва изискванията, свързани с опазването на околната среда, защитените територии и обекти, паметниците на културата, националната сигурност, отбраната на страната и опазването на обществения ред, съгласно действащото законодателство; 5.2.23. да не препятства други ползвания на минерална вода от сондаж № 5, разрешени по реда на Закона за водите и Закона за концесиите. 5.

3. Основни права на концедента: 5.3.1. да получи дължимите от концесионера концесионни възнаграждения при условия и в срокове, определени в концесионния договор; 5.3.2. да получава лихви, неустойки и обезщетения при неизпълнение на условията по договора, определени в неговата санкционна част; 5.3.3. право на собственост върху информацията и документацията, изготвена във връзка с ползването на обекта по т. 1 и мониторинга на минералната вода, включително върху информацията за режима на експлоатация на водовземното съоръжение, за добиваните и използваните количества минерална вода; 5.3.4. да определя режима за ползване на минералната вода от сондаж № 5; 5.3.5. да контролира изпълнението на задълженията на концесионера по концесионния договор и условията на концесията, включително чрез право на достъп на упълномощени от концедента лица до обектите, в които се ползва минералната вода, и чрез получаване от концесионера на документи и писмена информация; 5.3.6. да прекрати едностранно концесионния договор при неизпълнение от страна на концесионера на основни задължения и условия по концесията. 5.

4. Основни задължения на концедента: 5.4.1. да оказва съдействие на концесионера при осъществяване на правата му по концесията при условията на чл. 40 от Правилника за прилагане на Закона за концесиите; 5.4.2. да осъществява контрол по изпълнението на концесионния договор.

6. Определя за начален срок на концесията датата на представяне на банковата гаранция по т. 9.2.

7. При осъществяване на концесията и на свързаните с нея дейности концесионерът е длъжен да спазва следните условия: 7. 1. Минералната вода да се използва съгласно т. 5.1.1. 7.

2. Да се спазва определеният в концесионния договор режим за добив на минерална вода от сондаж № 5. 7.

3. Да се спазват изискванията за рационално използване и опазване на минералните води. 7.

4. Да се поддържат водовземното съоръжение и съоръженията на санитарно-охранителната зона.

8. За осъществяване на концесията не се изискват задължителни подобрения.

9. Определя следните видове гаранции за изпълнение на задълженията по концесионния договор: 9. 1. Парична гаранция в размер 1/4 от минималното годишно концесионно възнаграждение за гарантиране изпълнението на задължението за заплащане на концесионното възнаграждение, която се представя от концесионера при условия и по ред, определени в концесионния договор. 9.

2. Банкова гаранция в полза на концедента за гарантиране инвестиционните намерения на концесионера за усвояването на ресурса по т. 1.1 в размер 10 на сто от бъдещата инвестиция, която се представя от концесионера при условия и в срок, определени в концесионния договор. Представянето на банковата гаранция по предходното изречение е условие за влизането в сила на концесионния договор. 9.

3. Откриване от страна на концесионера на специална банкова сметка в съгласувана с концедента банка за обезпечаване изпълнението на задълженията, свързани с опазването и мониторинга на минералната вода и със защитата на околната среда от вредни въздействия. В сметката концесионерът отчислява ежегодно не по-малко от 2000 лв. Начинът за разпореждане със сметката се определя в концесионния договор. 9.

4. Неустойки и лихви, дължими при неизпълнение или при забавено изпълнение от страна на концесионера на договорните задължения. Конкретните размери на неустойките и лихвите и моментът на неизпълнение на отделните задължения се определят в концесионния договор. 9.

5. Във всички случаи на неизпълнение от страна на концесионера концедентът има право да търси освен определените в т. 9.1 - 9.3 гаранции и обезщетение по общите правила.

10. Определя минимални размери на концесионното възнаграждение, както следва: 10. 1. Еднократно парично възнаграждение за предоставяне на концесията в размер 4000 лв., дължимо от концесионера в срок до един месец от подписването на концесионния договор.

10.2. Kонцесионно възнаграждение, определено на базата на използваното количество минерална вода, чиято минимална единична стойност за 1 куб. м минерална вода е левовата равностойност на 2,50 щатски долара. 10.

3. Концесионерът заплаща на община Брацигово 30 на сто от годишното концесионно възнаграждение по ред, определен в концесионния договор. 10.

4. Минимално годишно концесионно възнаграждение, определено върху не по-малко от 60 на сто от предоставения общ годишен ресурс и определената единична стойност за 1 куб. м минерална вода, дължимо след изтичането на срока за изграждане на сградите и съоръженията по т. 5.2.7. Концесионерът заплаща годишно концесионно възнаграждение в зависимост от действително използваното количество минерална вода в случаите по т. 5.2.7, което може да бъде по-ниско от определеното минимално годишно възнаграждение по предходното изречение, но за срок не по-дълъг от 24 месеца от сключването на концесионния договор. 10.

5. Годишното концесионно възнаграждение се заплаща от концесионера на 4 тримесечни вноски. 10.

6. Размерът на предоставеното количество минерална вода и на годишното концесионно възнаграждение ще бъде определен с решението на Министерския съвет за определяне на концесионера в съответствие с предложението на спечелилия кандидат и постигнатите условия от проведения конкурс.

11. Увеличаването на предоставеното количество минерална вода се извършва след провеждането на нова конкурсна процедура.

12. Всички спорове между страните по концесионния договор се решават по взаимно съгласие, а в случай на непостигане на съгласие спорът се решава по съдебен ред.

13. Упълномощава министъра на околната среда и водите да организира и проведе конкурса по чл. 8, ал. 2 от Закона за концесиите за определяне на концесионера. Конкурсът да се проведе при следните конкурсни условия с максимален коефициент за тежест (10 единици), подредени по степен на важност: оптимално усвояване на предоставения ресурс, включително гратисен период - 10; размер на предлаганото концесионно възнаграждение - 9; предложения със социална значимост, в т.ч. брой работни места - 8; инвестиционни намерения и размер на предлаганата инвестиция - 7; общ производствен и търговски опит на кандидата - 5.

Министър-председател: Симеон Сакскобургготски

Главен секретар на Министерския съвет: Севдалин Мавров