Наредба № 17 от 15 декември 2005 г. за придобиване на квалификация по професия “Монтьор на железопътна техника”

МИНИСТЕРСТВО НА ОБРАЗОВАНИЕТО И НАУКАТА

НАРЕДБА № 17 от 15 декември 2005 г. за придобиване на квалификация по професия “Монтьор на железопътна техника”

Раздел I

Общи положения Чл. 1. С тази наредба се определя държавното образователно изискване (ДОИ) за придобиване на квалификация по професия 525080 “Монтьор на железопътна техника” от област на образование “Техника” и професионално направление 525 “Моторни превозни средства, кораби и летателни апарати” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 525080 “Монтьор на железопътна техника ” съгласно приложението определя изискванията за придобиване втора степен на професионална квалификация за специалностите: 1. 5250801 “Локомотиви и вагони”; 2. 5250802 “Подемно-транспортна, пътностроителна и ремонтна жп техника”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл.1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Монтьор на железопътна техника”.

(2) Държавното образователно изискване за придобиване на квалификация по професия “Монтьор на железопътна техника ” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл.1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от група професии “Монтьори” от списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложение към чл. 2

Държавно образователно изискване за придобиване на квалификация по професията

“Монтьор на железопътна техника”

Професионално направление: 525 Моторни превозни средства, кораби и летателни апарати

Наименование на професията: 525080 Монтьор на железопътна техника

1. Входни характеристики

1.1. Степен на професионална квалификация и входящо образователно равнище

В табл. 1 са представени специалностите, включени в професията “Монтьор на железопътна техника” съгласно списъкa на професиите за професионално образование и обучение (2005 г.), както и входящото минимално образователно равнище за придобиване на втора степен на професионална квалификация.

Таблица 1

Специалности Степен на Входящо професио- минимално нална ква- образователно лификация равнище

5250801 Локомотиви Втора Завършено и вагони основно образование

5250802 Подемно- Втора Завършено транспортна, основно пътнострои- образование телна и ре- монтна жп техника 1.

2. Изисквания към здравословното състояние на кандидатите за обучение

Кандидатът за обучение е физически здрав и психически устойчив да упражнява професията “Монтьор на железопътна техника” - втора степен на професионална квалификация, което се удостоверява с медицинско свидетелство, доказващо, че тази професия не му е противопоказна.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, диференцирани по специалности, са представени в табл. 2.

(виж таблицата в PDF-а на броя) 2.

2. Тенденции в развитието на професионалното направление

Значението на качеството на подготовката по специалисти по професиите от професионалното направление “Моторни превозни средства, кораби и летателни апарати” се очаква да нараства поради все по-високите изисквания към техническото състояние и безопасната експлоатация на транспортната и пътно-строителната техника.

Предстои изграждането на високоскоростна железопътна мрежа в България по линиите, които са част от международните транспортни коридори.

Стратегията за високоскоростни превози се основава на реконструкцията и строителството на нови железопътни линии за 160, 200 и 250 km/h и въвеждането в експлоатация на нов подвижен състав ICE2 с вагони с накланящи се кошове. Високоскоростните влакове със своя комфорт, безопасност, бързина и модерни телекомуникационни връзки ще се превърнат в алтернатива на автомобилния и въздушния транспорт и у нас, както е в много други страни по света.

Проектът за високоскоростна железопътна мрежа у нас стартира и необходимостта от висококвалифицирани кадри по специалността “Подемно-транспортна, пътностроителна и ремонтна жп техника” за построяването и реконструкцията на високоскоростните линии и по специалността “Локомотиви и вагони” за поддръжката и ремонта на новия подвижен състав ICE2 непрекъснато ще нараства. Това ще разкрива възможност за нови работни места и безспорно доказва необходимостта от подготовка на специалисти, обслужващи съоръжения и техника от ново поколение. 2.

3. Възможности за професионална реализация

Придобилите втора степен на професионална квалификация по професията “Монтьор на железопътна техника” имат възможност да се реализират както в направления “Транспорт” и “Строителство”, така и в другите отрасли на икономиката. Завършилите могат да работят в жп заводи, локомотивни и вагонни депа, както и като монтьори във всички машиностроителни предприятия, във всички сфери, свързани с обслужването на двигатели с вътрешно горене, в държавния и частния бизнес.

Придобилите втора степен на професионална квалификация по професията “Монтьор на железопътна техника” могат да се явят на изпити за придобиване на правоспособност “Заварчик на ъглови шевове” - модул Е2.

Придобилите втора степен на професионална квалификация по професията “Монтьор на железопътна техника” могат да постъпват и на длъжности, които съответстват на следните професии от Националната класификация на професиите (1996 г.) в Република България: 5113 “Обслужващ персонал в жп транспорта”, 7226 “Шлосери”, 7231 “Монтьори на моторни превозни средства”, 7232 “Монтьори на трактори, пътностроителни и селскостопански машини”, 7234 “Монтьори на подвижен жп състав”, 7241 “Монтьори на електрически машини и апарати”, 8281 “Работници по монтажа на механични компоненти”, 8282 “Работници по монтажа на електрически компоненти”, 8284 “Работници по монтажа на пластмасови, каучукови и метални компоненти”, 8312 “Оператори в железопътния транспорт”, 9331 “Водачи на транспортиращи средства с ръчно и педално управление” и други, в това число допълнени при актуализиране на НКП. 2.

4. Възможност за повишаване на професионалната квалификация

След придобиване на втора степен на професионална квалификация по едната специалност обучаваният може да се обучава по другата специалност на професията “Монтьор на железопътна техника”, като обучението му по общата задължителна професионална подготовка - единна за всички професионални направления, и отрасловата задължителна професионална подготовка - единна за всички професии от професионално направление “Моторни превозни средства, кораби и летателни апарати”, се зачита.

Придобилият втора степен на професионална квалификация по професията “Монтьор на железопътна техника” може да се обучава по друга професия от професионално направление “Моторни превозни средства, кораби и летателни апарати”, като обучението му по общата задължителна професионална подготовка - единна за всички професионални направления, и част от отрасловата задължителна професионална подготовка се зачита.

След придобиване на втора степен на професионална квалификация по професията “Монтьор на железопътна техника” обучаваният може да продължи обучението си за придобиване на трета степен на професионална квалификация по същите специалности на професията “Техник на железопътна техника”.

След успешно завършване на средно образование обучаваният може да продължи обучението си във висше училище.

3. Цели на обучението

Основна цел на обучението е придобиване на професионални компетенции за безопасно техническо обслужване, поддръжка и ремонт на железопътна техника, необходими за реализация в областта на жп строителството и транспорта. 3.

1. Подцели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията “Монтьор на железопътна техника” обучаваният трябва да: - познава и използва лични предпазни средства, знае и прилага основните правила за здравословни и безопасни условия на труд при техническото обслужване, поддръжката и ремонта на железопътната техника, не замърсява с работата си околната среда; - познава пазарните отношения и устройството на железопътната инфраструктура, мястото и ролята на отделните лица, фирми, институции и държавата в тях; - познава правата и задълженията си като участник в трудовия процес, съгласно Кодекса на труда, разбира договорните отношения между работодател и работник; - осъществява ефективни комуникации при изпълнение на трудовата си дейност в работен екип, формулира проблеми, задава въпроси и прави отчет за извършената работа; - участва при разпределяне на задачите между членовете на екипа, съдейства и търси помощ от тях, отнася се отговорно при изпълнение на възложената му задача; - разбира ролята си в трудовия процес и съзнава необходимостта от повишаване на квалификацията си; - намира и съхранява информация в компютъра, създава елементарен текст; - осъществява функционално ограничена комуникация на чужд език, като използва основната професионална терминология. 3.

2. Подцели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от професионално направление “Моторни превозни средства, кораби и летателни апарати”

След завършване на обучението по професията обучаваният трябва да: - разпознава и поддържа, транспортира и съхранява основните материали, резервни части и инструменти в зависимост от предназначението им; - измерва основни технически величини, като работи с измервателни уреди с нисък и среден клас на точност; - разпознава, разчита и използва техническата документация - наредби, предписания, правилници, инструкции, чертежи, скици, схеми и др.; - познава основни машинни елементи, агрегати и възли и тяхното приложение в железопътната техника; - познава и спазва технологичната последователност и изискванията по охрана на труда, техника на безопасност, противопожарна и аварийна безопасност при изпълнение на трудови дейности, свързани с техническото обслужване и ремонта на железопътната техника. 3.

3. Подцели за формиране на специфични компетенции за изпълнение на дейностите от “Профила на професията” при обучението по специфичната за професията “Монтьор на железопътна техника” задължителна професионална подготовка: 3.3.1. Специалност 5250801 “Локомотиви и вагони”

След завършване на обучението по специалността обучаваният трябва да умее да извършва в технологична последователност специфичните дейности по техническото обслужване и ремонта на локомотиви и вагони, като: - знае разположението, устройството и действието на всички части и възли от механичното, електрическото и пневматичното оборудване на локомотивите и вагоните; - извършва в правилна технологична последователност експлоатационен преглед на агрегати, възли и части от локомотиви и вагони и установява причините за повреди; - описва материалите и основните технологични операции за изработване и възстановяване на детайлите на локомотиви и вагони; - извършва монтажно-демонтажни операции при техническото обслужване и ремонт на локомотиви и вагони; - обяснява предназначението, функциите и начините за безопасна работа с експлоатационни материали, инструменти, измервателни уреди, помощен инвентар и машини по специалността и спазва правилата за работа с тях; - разчита технологични схеми, технически чертежи, наредби и друга специфична техническа документация; - прилага усвоените знания и умения за правилно организиране на работното място; - оценява конкретните ситуации на работното място и съобразно тях извършва необходимите трудови дейности; - изпълнява трудовите си задължения в съответствие с нормативните документи; - познава структурата и правомощията на длъжностните лица във фирмата и взаимоотношенията с други фирми и институции при изпълнение на трудовите задължения. 3.3.

2. Специалност 5250802 “Подемно-транспортна, пътностроителна и ремонтна жп техника”

След завършване на обучението по специалността обучаваният трябва да умее да извършва в технологична последователност специфичните дейности по техническото обслужване и ремонта на подемно-транспортна, пътностроителна и ремонтна жп техника, като: - знае предназначението и устройството на основните видове подемно-транспортна, пътностроителна и ремонтна жп техника; - познава разположението, устройството и действието на всички части и възли от оборудването на подемно-транспортната, пътностроителната и ремонтната жп техника; - извършва експлоатационен преглед на агрегати, възли и части от ПТПСРЖПТ; - описва материалите и основните технологични операции за изработване и възстановяване на детайлите на ПТПСРЖПТ; - извършва монтажно-демонтажни операции при техническо обслужване и ремонт; - обяснява предназначението, функциите и начините за безопасна работа с експлоатационни материали, инструменти, измервателни уреди, помощен инвентар и машини по специалността и спазва правилата за работа с тях; - разчита схеми, чертежи, инструкции и друга специфична техническа документация; - прилага усвоените знания и умения за правилно организиране на работното място; - оценява конкретните ситуации на работното място и съобразно тях извършва необходимите трудови дейности; - изпълнява трудовите дейности в съответствие с нормативните документи; - познава структурата и правомощията на длъжностните лица във фирмата и взаимоотношенията с други фирми и институции при изпълнение на трудовите задължения.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ за придобиване на квалификация по професията “Монтьор на железопътна техника” - втора степен на професионална квалификация.

Съдържанието на обучението по професията “Монтьор на железопътна техника” - втора степен на професионална квалификация, е представено в табл. 3.

(виж таблицата в PDF-а на броя)

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение e в съответствие с изискванията на Наредба № 3 от 2003 г. за системата за оценяване (ДВ, бр. 37 от 2003 г.). При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно.

Оценките от проверките се изчисляват по шестобалната система.

Входящото образователно равнище за обучаван без професионална квалификация се удостоверява чрез свидетелство за завършено основно образование.

Входящото квалификационно равнище при повишаване на квалификацията се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. За оценяване по теория

Слаб 2 - обучаваният не е усвоил основни понятия, не умее да дефинира и не познава основни факти, процеси, закони и зависимости; Среден 3 - обучаваният е усвоил основни понятия, умее да ги дефинира и с тяхна помощ описва основни факти, процеси, явления, закони и зависимости; Добър 4 - обучаваният осмисля и разбира, обяснява и сравнява факти, методи, схеми, зависимости и др.; Много добър 5 - обучаваният умее да прилага усвоените знания в познати ситуации; Отличен 6 - обучаваният умее да прилага усвоените знания в нови ситуации, прави анализи, оценки и сравнения на процеси, явления, технологии по предварително зададени критерии. 5.1.

2. За оценяване по практика

Слаб 2 - обучаваният не умее да изпълнява практическа задача по предварително дадени указания; Среден 3 - обучаваният изпълнява отделни операции по предварително дадени указания, спазвайки правилата за безопасен труд; Добър 4 - обучаваният изпълнява поставена практическа задача по предварително дадени указания, спазвайки правилата за безопасен труд, работи с измервателни уреди; Много добър 5 - обучаваният осмисля и изпълнява практическа задача в позната ситуация самостоятелно, спазвайки правилата за безопасен труд; Отличен 6 - обучаваният осмисля и изпълнява практическа задача в нова ситуация самостоятелно, спазвайки правилата за безопасен труд, сам подбира методи, суровини и материали и оценява качеството на работата си. 5.1.

3. При оценяване на обучение, организирано на модулен принцип, се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал (обучаваният е овладял минималните знания и умения, необходими да продължи обучението му); - определяне на критерии за оценяване на всяка задача от изпитването; - въвеждане на коефициент на тежест за всяка изпитна процедура при оформяне на окончателната оценка; - задаване на формула (скала) за изчисляване на оценката по шестобалната система. 5.1.

4. Инструменти за оценяване - тест, практическо задание, устно изпитване, писмено изпитване, практически задачи и др., които се разработват в съответствие с методическите изисквания за всеки от тях.

Степента на трудност на конкретните задачи, въпроси, задания и други се съобразява с равнището на професионални компетенции, зададено в т. 3 “Цели на обучението”. 5.

2. Оценяване на изхода

Държавните изпитите за придобиване на втора степен на професионална квалификация са два - по теория на професията и по практика на професията, и се провеждат по национални изпитни програми, утвърдени от министъра на образованието и науката в съответствие с ДОИ за придобиване на квалификация по професията “Монтьор на железопътна техника” - втора степен на професионална квалификация. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в табл. 4.

(виж таблицата в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и указания за работа.

Критериите и показателите за оценяване, както и тежестта им в общата оценка са представени в табл. 5.

(виж таблицата в PDF-а на броя) 5.

3. Удостоверяване на професионалното образование и обучение

Завършено професионално обучение с придобиване на втора степен на професионална квалификация се удостоверява със свидетелство за професионална квалификация.

Съдържанието на документа се определя съгласно ДОИ за документите за системата на народната просвета и ДОИ за придобиване на квалификация по професията “Монтьор на железопътна техника” - втора степен на професионална квалификация.

6. Изисквания към материалната база

Обучението по теория се осъществява в учебни кабинети, а по практика - в учебни работилници или базови обекти (предприятия) при предварително сключени договори. Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, отрасловите министерства, съответните български стандарти, както и с действащите правилници и инструкции за извършване на деповски ремонт на локомотиви и вагони на Национална компания БДЖ. 6.

1. Учебни кабинети

За обучение по професията “Монтьор на железопътна техника” - втора степен на професионална квалификация, са необходими учебни кабинети по “Железопътна техника”, “Техническо чертане”, “Техническа механика”, “Технология на материалите”, “Здравословни и безопасни условия на труд”, “Автоматизация на производството”, “Електротехника и електроника” и др. за обучението по отрасловата задължителна професионална подготовка (комбинирани или самостоятелни). 6.1.

1. Основно оборудване и обзавеждане - работно място за всеки обучаван (учебна маса и стол), работно място на обучаващия (учебна маса и стол), учебна дъска, шкафове, гладка свободна стена за окачване на табла, платно за прожектиране, технически средства и аудио-визуална техника (диапроектор, шрайбпроектор, компютър и др.). 6.1.

2. Учебни помагала - демонстрационни табла, схеми, диапозитиви, макети и модели, реални образци, онагледяващи табла, учебни видеофилми, програмни продукти, каталози, справочници, инструкции, технически паспорти, наредби, правилници и др., съобразени с преподаваното учебно съдържание, фирмени материали за усъвършенствани конструкции железопътна техника 6.1.3. Помощно оборудване - тебешир, гъба за изтриване, чертожни инструменти, пердета или щори за прозорците. 6.

2. Учебни работилници и лаборатории

Учебните работилници се оборудват с машини и съоръжения, както и със съответни помагала, съобразно усвояваната професия и специалност. Учебните работилници трябва да осигуряват работни места за всички обучавани и едно работно място за обучаващия.

Обучаващите институции по професията “Монтьор на железопътна техника” - втора степен на професионална квалификация, е задължително да имат: учебни работилници по общометална практика, практика по специалността и лабораторна практика.

Учебните работилници и лаборатории се обзавеждат с машини и съоръжения, демонстрационни макети и модели, реални образци на съвременни конструкции железопътна техника, онагледяващи табла, учебни видеофилми, програмни продукти съобразно формирането на практически умения у обучаваните.

Необходимото обзавеждане за всяка специалност (основните материали, инструменти и машини) следва да бъде съобразено с т. 2 “Профил на професията”, графа “Предмети и средства на труда”. Провеждането на учебната практика по специалността и производствената практика е наложително да се извършва в жп поделенията, като се има предвид спецификата на необходимото оборудване. 6.2.

1. Оборудване на учебна лаборатория 6.2.1. 1. Основно оборудване - хранилище за материали, учебни работни маси и столове, преподавателска маса, учебна дъска, лабораторни маси със захранващи токоизточници, автотрансформатор, регулируеми стабилизирани токоизправители, измервателни уреди от различни серии, с различни измервателни възможности и клас на точност, измервателен мост, генератор, осцилоскоп, честотомер.

6.2.1. 2. Помощно оборудване - реостати, съединителни проводници и елементи, превключватели, прекъсвачи, усилвател, товарни устройства, набор от резистори, кондензатори, бобини, лабораторни постановки и стендове, електронни калкулатори.

6.2.1. 3. Инструменти - поялници, набор от отвертки, клещи, ключове, пинцети. 6.2.

2. Оборудване на учебна работилница по общометална практика 6.2.2. 1. Основно оборудване - хранилище за съхранение на материали, шкафове за инструменти и приспособления, шкафчета за съхранение на работно облекло, учебна дъска, шлосерски маси с менгемета, бормашина, електрически шмиргел, полуавтоматична ножовка, струг, фреза, заваръчна маса, заваръчен токоизточник, гилотина.

6.2.2. 2. Помощно оборудване - резервни части за металорежещите машини, ножици за рязане на метал, ръчни ножовки, заваръчни маски, престилки и ръкавици, електроди, електрододържач, чертилки, тебешир, букви и цифри, четки, кошчета за почистване на работното място, шкурка, линии и ъгълници, шаблони, калибри, пожарогасител.

6.2.2. 3. Инструменти - пили, чукове, клещи, пинцети, гаечни ключове, метчици, флашки, стругарски ножове, фрези, свредла, зенкери, райбери, измервателни инструменти - шублери, микрометри, заострено чукче за почистване на шлака.

7. Изисквания към обучаващите 7.

1. По теория: Право да преподават теория имат лица с висше образование, с образователно-квалификационна степен “магистър” или “бакалавър” от област “Технически науки” по специалности, съответстващи на учебните предмети (модули) от отрасловата и специфичната задължителна професионална подготовка. 7.

2. По практика: Право да преподават практика имат лица с висше образование, с образователно-квалификационна степен “магистър”, “бакалавър” или “специалист” от област “Технически науки” по специалности, съответстващи на учебните предмети (модули) от отрасловата и специфичната задължителна професионална подготовка.

Препоръчително е на всеки 3 години обучаващите да преминават курс за актуализиране на професионалните и педагогическите им знания и умения в центровете за професионално обучение към “БДЖ” - ЕАД, и НК “ЖИ” с оглед преструктурирането на железопътния транспорт и обновяването с нови техники и технологии.

8. Процедури за преглед и актуализиране на ДОИ по професията “Монтьор на железопътна техника” - втора степен на професионална квалификация

- апробиране на ДОИ в обучаващи институции; - текущ мониторинг на дейностите, свързани с внедряване на ДОИ; - ежегоден анализ на резултатите и промени при доказана необходимост.