Закон за изменение на Закона за акцизите

УКАЗ № 499

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение на Закона за акцизите, приет от XXXIX Народно събрание на 12 ноември 2003 г.

Издаден в София на 17 ноември 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение на Закона за акцизите (обн., ДВ, бр. 19 от 1994 г.; изм. и доп., бр. 58 и 70 от 1995 г., бр. 21, 56 и 107 от 1996 г., бр. 51 от 1997 г., бр. 15, 89 и 153 от 1998 г., бр. 103 от 1999 г., бр. 102 от 2000 г., бр. 110 от 2001 г., бр. 45 и 118 от 2002 г.; попр., бр. 9 от 2003 г., изм., бр. 37 от 2003 г.) §1. В чл. 4, т. 9 думите „за 1 брой пури или пурети, към която се прибавя процент от продажната цена на производител, съответно на вносител" се заменят с „в левове за 1000 броя". § 2. В т. 4 от Тарифата за акцизите се правят следните изменения: 1. В т. 4.1 думите „0,002 лв. за 1 къс + 40% от продажната цена" се заменят с „0,004 лв. за 1 къс + 43,5% от продажната цена".

2. В т. 4.2 думите „0,001 лв. за 1 къс + 15% от продажната цена" се заменят с „0,002 лв. за 1 къс + 20% от продажната цена".

3. Точка 4.4 се изменя така: „4.4. Пури и пурети 270 лв. за 1000 броя".

4. Точка 4.5 се отменя.

Заключителна разпоредба § 3. Законът влиза в сила от 1 януари 2004 г.

Законът е приет от XXXIX Народно събрание на 12 ноември 2003 г. и е подпечатан с официалния печат на Народното събрание.

Председател на Народното събрание: Огнян Герджиков