Административният съд – Варна, ХІІ състав, на основание чл. 218, ал. 2 ЗУТ съобщава, че е образувано адм. дело № 789/2013 г. по оспорване, предявено от „ВИП – Сервиз“ – ЕООД, представлявано от Васил Бойчев Василев, против Решение № 798-5 от 19.12.2012 г. на Общинския съвет – гр. Варна, с което е одобрен ПУП – ПУР за улична регулация на улици и поземлени имоти за обекти – публична собственост, за територията в границите на селищно образувание „Виница-север“, в това число и схеми: схема за електронни и съобщителни мрежи и съоръжения, схема за електроснабдяване, схема за водоснабдяване и канализация, схема за газоснабдяване, сборна схема на техническата инфраструктура, схема за вертикално планиране, транспортно-комуникационна схема и схема за сметосъбиране, в частта на ПИ 10135.2028. 26. Заинтересуваните лица могат да се конституират като ответници в производството в едномесечен срок от обнародване на съобщението в ДВ чрез подаване на заявление до съда, което да съдържа: трите имена и адреса, телефон, факс и електронен адрес, ако има такъв – за българските граждани; трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; номер на делото; акта, който се оспорва, и органа, който го е издал; заявление, че заинтересуваното лице желае да бъде конституирано в производството като ответник; подпис на заявителя. Към заявлението следва да приложат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадената жалба от „ВИП – Сервиз“ – ЕООД.