Постановление № 213 от 4 октомври 2018 г. за извършване на промени на утвърдените със Закона за държавния бюджет на Република България за 2018 г. максимални размери на ангажиментите за разходи, които могат да бъдат поети през 2018 г. от Държавна агенция „Технически операции“

ПОСТАНОВЛЕНИЕ № 213 ОТ 4 ОКТОМВРИ 2018 Г. за извършване на промени на утвърдените със Закона за държавния бюджет на Република България за 2018 г. максимални размери на ангажиментите за разходи, които могат да бъдат поети през 2018 г. от Държавна агенция „Технически операции“

МИНИСТЕРСКИЯТ СЪВЕТ ПОСТАНОВИ: Чл. 1. Увеличава утвърдения с чл. 48, ал. 3, т. 1 от Закона за държавния бюджет на Република България за 2018 г. показател по бюджета на Държавна агенция „Технически операции“ за максимален размер на ангажиментите за разходи, които могат да бъдат поети през 2018г., със сумата 3 100 000 лв.

Чл. 2. Председателят на Държавна агенция „Технически операции“ да извърши съответните промени по бюджета на Държавна агенция „Технически операции“ за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 77 от Закона за държавния бюджет на Република България за 2018 г. § 2. Изпълнението на постановлението се възлага на председателя на Държавна агенция „Технически операции“. § 3. Постановлението влиза в сила от деня на обнародването му в „Държавен вестник“.

За министър-председател: Томислав Дончев

Главен секретар на Министерския съвет: Веселин Даков