Решение № 288 от 9 май 2008 г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - пясъци, от находище “Дебелт” в землището на с. Дебелт, община Средец, област Бургас, на “Строителни материали” - АД, Бургас

РЕШЕНИЕ № 288 ОТ 9 МАЙ 2008 Г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - пясъци, от находище “Дебелт” в землището на с. Дебелт, община Средец, област Бургас, на “Строителни материали” - АД, Бургас

На основание § 4а във връзка с § 4 от Закона за концесиите, чл. 4, ал. 1, т. 1, чл. 6, 7 и чл. 8, ал. 1 от отменения Закон за концесиите и мотивирано предложение на министъра на регионалното развитие и благоустройството

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, т. 5 от Закона за подземните богатства - строителни материали - пясъци, представляващи изключителна държавна собственост, от находище “Дебелт” в землището на с. Дебелт, община Средец, област Бургас, индивидуализирано с координатите на точки от № 1 до № 7 на контура на запасите в координатна система “1970 г.”, който се извършва с осигурени от концесионера средства и на негов риск.

2. Определя концесионна площ в размер 179 дка при граници с координати на точките от № 1 до 11 включително съгласно схема на крайния контур в мащаб 1:5000 и координатна система “1970 г.”.

3. Определя срок на концесията 25 години.

4. Определя за концесионер без търг или конкурс “Строителни материали” - АД, Бургас.

5. Определя основните права и задължения по концесията, както следва: 5. 1. Основни права на концесионера: 5.1.1. да добива строителни материали - пясъци, в границите на находището по т. 1; 5.1.2. право на собственост върху добитите пясъци и върху технологичните отпадъци от находище “Дебелт”, община Средец, област Бургас; 5.1.3. да извършва преработка, складиране, транспортиране и продажба на добитите пясъци; 5.1.4. да ползва за срока на концесията съществуващата до момента на подписване на концесионния договор геоложка и техническа документация и информация; 5.1.5. да извършва с осигурени от него средства и на свой риск в съответствие със съгласуваните с концедента и с компетентните органи цялостен работен проект и годишни работни проекти необходимите дейности, свързани с добива, включително допроучване и експлоатационно проучване на подземните богатства в границите на находището по т. 1. 5.

2. Основни задължения на концесионера: 5.2.1. да заплаща на концедента дължимите концесионни възнаграждения при условия и в срокове, определени в концесионния договор; 5.2.2. да изготви и представи на концедента: 5.2.2. 1. цялостен работен проект за добив и първична преработка на подземните богатства за осъществяване на свързаните с концесията дейности; срокът за представяне е 8 месеца от подписването на концесионния договор; след съгласуване с концедента и с министъра на околната среда и водите цялостният работен проект става неразделна част от концесионния договор; 5.2.2. 2. проект за рекултивация на концесионната площ по т. 2, съгласуван с компетентните органи; срокът за представяне е 8 месеца от подписването на концесионния договор; проектът за рекултивация става неразделна част от концесионния договор; 5.2.2. 3. годишен работен проект за добив и първична преработка във връзка с осъществяването на свързаните с концесията дейности за всяка следваща година; срокът за представяне е 31 януари на съответната година; след съгласуване с концедента и с министъра на околната среда и водите годишният работен проект става неразделна част от концесионния договор; 5.2.3. да разработва находището добросъвестно, като не допуска неправилна изборна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.4. да изземва подземните богатства от земните недра при минимални загуби и замърсяване, като се спазват законите, правилниците и наредбите за правилно и безопасно разработване на находища на подземни богатства; 5.2.5. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.6. да води и предоставя на министъра на регионалното развитие и благоустройството или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.7. да не предоставя на трети лица без разрешение на министъра на регионалното развитие и благоустройството геоложка, техническа или друга документация и информация, която притежава във връзка и по повод на концесията; 5.2.8. да застрахова за своя сметка и в полза на концедента обекта по т. 1, ако той може да бъде застрахован, съгласно Кодекса за застраховането. 5.

3. Основни права на концедента: 5.3.1. да получава дължимите от концесионера концесионни възнаграждения при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т. 2 и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основни задължения или условията на концесията по това решение; условията и сроковете за упражняване на правото за едностранно прекратяване на договора се определят в концесионния договор. 5.

4. Основни задължения на концедента: 5.4.1. да не ограничава концесионера да осъществява правата си по концесията освен в случаите, уредени в нормативен акт и в концесионния договор; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя следните условия за осъществяване на концесията: 6. 1. При наличие на форсмажорни обстоятелства концедентът има право да посочи, а концесионерът е длъжен да приеме и да търпи трети лица да добиват и да се ползват от подземните богатства в границите на находището по т. 1. В случаите по предходното изречение концесионерът няма право на обезщетение. 6.

2. При осъществяване на концесията и на свързаните с нея дейности концесионерът е длъжен: 6.2.1. да изпълнява изискванията, свързани с опазването на околната среда, водите, земеделските земи и горите, защитените със закон територии и обекти, паметници на културата, националната сигурност, отбраната на страната и обществения ред; 6.2.2. да спазва изискванията за осигуряване на здравословни и безопасни условия на труд; 6.2.3. да извършва всички дейности по предоставената концесия в съответствие с установените технически и технологични стандарти; 6.2.4. да не изгражда сгради и трайни съоръжения върху земята, на която или под която е находището на подземни богатства; 6.2.5. да спазва указанията, давани от министъра на околната среда и водите при съгласуване на проектите по т. 5.2.2. 1 и 5.2.2. 3; 6.2.6. да изпълнява одобрените и изискващи се рекултивационни мероприятия; 6.2.7. да изпълнява съгласуваните с концедента и с министъра на околната среда и водите цялостен работен проект и годишни работни проекти; 6.2.8. да спазва стриктно правилата и нормите за извършване на взривни работи; 6.2.9. да стабилизира на терена граничните точки по контура на концесионната площ. 6.

3. За осъществяване на концесията не се изискват задължителни подобрения. 6.

4. Концесионният договор влиза в сила от 7 март 2000 г. - датата на прехвърляне на собствеността по приватизационния договор на купувача “Строителни материали” - АД, Бургас.

7. Определя за начален срок на концесията датата на влизане в сила на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловни неотменяеми банкови гаранции от българска банка за гарантиране изпълнението на задължението за заплащане на концесионно възнаграждение: 8.1.1. за първия отчетен период гаранцията е в размер 13 451 лв. и се представя на концедента в 30-дневен срок от сключването на концесионния договор; 8.1.2. за всеки следващ отчетен период, определен по т. 9.3, гаранцията е в размер 50 на сто от концесионното възнаграждение за предходния период и се представя на концедента в 30-дневен срок след периода на плащане; 8.1.3. банковата гаранция по т. 8.1.1 и гаранциите по т. 8.1.2 са валидни до 60 дни от изтичането на съответния отчетен период. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване и възстановяване на околната среда и с рекултивацията: 8.2.1. в специалната банкова сметка по т. 8.2 концесионерът отчислява всяка година за срока на концесията сума, представляваща 1/25 част от стойността на необходимите парични средства, предвидени за опазване на околната среда и за рекултивация в проекта по т. 5.2.2. 2; 8.2.2. за първите 8 години от срока на концесията гаранцията по т. 8.2 се представя на концедента в 30-дневен срок считано от датата на представяне на проекта по т. 5.2.2. 2; 8.2.3. за всяка следваща календарна година от срока на концесията гаранцията по т. 8.2 се представя на концедента до 31 януари на съответната година; 8.2.4. начинът за разпореждане със сметката по т. 8.2 се определя в концесионния договор. 8.

3. Дължат се лихви и неустойки при неизпълнение или при забавено изпълнение от страна на концесионера на договорните задължения. Конкретните размери на лихвите и неустойките и моментът на неизпълнението на отделните задължения се определят в концесионния договор. 8.

4. Във всички случаи на неизпълнение от страна на концесионера концедентът има право да търси и обезщетение по общите правила.

9. За предоставената концесия за добив концесионерът заплаща на концедента концесионно възнаграждение при условия и по ред, определени в концесионния договор, както следва: 9. 1. Еднократно парично възнаграждение в размер 6000 лв., дължимо от концесионера в срок до 20 дни от датата на сключване на концесионния договор. 9.

2. Периодични парични възнаграждения за срока на концесията, дължими на 6-месечни вноски, като срокът на плащане е 30-о число на месеца, следващ отчетния период. 9.

3. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията. 9.

4. Размерът на всяко плащане се определя съгласно чл. 1, ал. 1, т. 1 и ал. 2 от Методиката за определяне на конкретния размер на концесионното възнаграждение за добив на строителни и скалнооблицовъчни материали - приложение № 4 към чл. 11 от Наредбата за принципите и методиката за определяне на концесионното възнаграждение за добив на подземни богатства по реда на Закона за подземните богатства (обн., ДВ, бр. 59 от 1999 г.; изм. и доп., бр. 46 от 2007 г.), като 7 на сто от базата за изчисляване на концесионното възнаграждение се умножи по добитото количество подземно богатство за съответния отчетен период. Съгласно чл. 1, ал. 3, т. 1, буква “в” и ал. 4 от методиката концесионното възнаграждение за единица добито подземно богатство не може да бъде по-ниско от 0,40 лв./тон, като тази стойност се индексира ежегодно с процента на увеличение на цените на строителните и скалнооблицовъчните материали по информация, предоставена от Националния статистически институт, при базова статистическа информация за цените за 2005 г. 9.

5. Минималният размер на концесионното възнаграждение за всяко 6-месечие от срока на концесията не може да бъде по-малък от 13 451 лв., определен на базата на добива на 26 374 тона пясъци и предвидената стойност за единица добито подземно богатство съгласно чл. 1 от методиката по т. 9.4.

10. Концесионното възнаграждение се заплаща от концесионера, както следва: 10. 1. В срок, определен в концесионния договор - еднократна сума от сбора на дължимото възнаграждение за всеки 6-месечен период, за който концесионерът не докаже плащане на кариерна такса по Закона за местните данъци и такси, ведно със законната лихва върху нея до датата на изплащането й - за периода от началния срок на концесията до подписването на концесионния договор. 10.

2. До 30-о число на месеца, следващ съответния период - за периодите след подписване на концесионния договор.

11. Част от концесионното възнаграждение в размер 20 на сто от сумата, определена по реда по т. 9.4 или 9.5, се внася по бюджета на община Средец по ред, определен в концесионния договор.

12. Размерът на концесионното възнаграждение по т. 9.4 и на минималното концесионно възнаграждение по т. 9.5 се променя с допълнително споразумение към концесионния договор при промяна на законодателството, уреждащо реда за неговото определяне.

13. Определя други изисквания, свързани с концесията: 13.1. Приложимо право по отношение на концесията е българското. 13.

2. Всички спорове между страните по концесионния договор се решават по взаимно съгласие, а при непостигане на съгласие споровете се решават по съдебен ред пред компетентния съд.

14. Министърът на регионалното развитие и благоустройството: 14.1. Да проведе преговорите и да сключи концесионния договор със “Строителни материали” - АД, Бургас, в едномесечен срок от влизането в сила на решението. 14.

2. Да представлява Министерския съвет по концесионния договор с изключение на неговото прекратяване. 14.

3. Да организира контрола по изпълнението на концесионния договор. 14.

4. Да предявява вземанията на концедента по съдебен ред съвместно с министъра на финансите.

Министър-председател: Сергей Станишев

Главен секретар на Министерския съвет: Севдалин Мавров