Постановление № 194 от 2 септември 2005 г. за изменение и допълнение на нормативни актове на Министерския съвет

ПОСТАНОВЛЕНИЕ № 194 ОТ 2 СЕПТЕМВРИ 2005 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В приложение № 2 към чл. 7, ал. 3 “Обща численост на персонала във второстепенните разпоредители с бюджетни кредити към министъра на транспорта и съобщенията” от Постановление № 212 на Министерския съвет от 1999 г. за създаване и преобразуване на административни структури и определяне на второстепенни разпоредители с бюджетни кредити към министъра на транспорта и съобщенията (обн., ДВ, бр. 104 от 1999 г.; изм. и доп., бр. 10, 39 и 84 от 2000 г., бр. 7, 59, 61 и 87 от 2001 г., бр. 2, 36 и 71 от 2002 г., бр. 13, 15 и 82 от 2003 г., бр. 53 и 110 от 2004 г. и бр. 31 и 55 от 2005 г.) на ред “Изпълнителна агенция

“Пристанищна администрация” думите “до 31 август 2005 г. - 140” и “от 1 септември 2005 г. - 68” се заменят съответно с “до 31 декември 2005 г. - 140” и “от 1 януари 2006 г. - 68”. § 2. В Устройствения правилник на Изпълнителна агенция “Пристанищна администрация”, приет с Постановление № 124 на Министерския съвет от 2005 г. (ДВ, бр. 55 от 2005 г.), в чл. 13, ал. 2 се правят следните изменения: 1. В т. 1 думите “до 31 август 2005 г.” се заменят с “до 31 декември 2005 г.”.

2. В т. 2 думите “от 1 септември 2005 г.” се заменят с “от 1 януари 2006 г.”. § 3. В приложение № 1 към чл. 1, ал. 1 на Постановление № 137 на Министерския съвет от 2005 г. за заплатите в бюджетните организации и дейности (обн., ДВ, бр. 56 от 2005 г.; изм., бр. 67 от 2005 г.) на редове 11, 11.1 и 11.2 се правят следните изменения и допълнения: 1. В колона 9 числата “464,51”, “320,24” и “530,85” се заличават.

2. В колона 11 се добавят числата “464,51”, “320,24” и “530,85”.

Заключителна разпоредба § 4. Постановлението влиза в сила от 30 август 2005 г.

Министър-председател: Сергей Станишев

Главен секретар на Министерския съвет: Севдалин Мавров