Постановление № 96 от 18 май 2017 г. за допълнение на Постановление № 374 на Министерския съвет от 2016 г. за изпълнението на държавния бюджет на Република България за 2017 г.

ПОСТАНОВЛЕНИЕ № 96 ОТ 18 МАЙ 2017 Г. за допълнение на Постановление № 374 на Министерския съвет от 2016 г. за изпълнението на държавния бюджет на Република България за 2017 г. (ДВ, бр. 104 от 2016 г.)

МИНИСТЕРСКИЯТ СЪВЕТ ПОСТАНОВИ: § 1. Създава се чл. 57а: „Чл. 57а. При изчерпване на средствата за дейности по асистирана репродукция, утвърдени по „Политика в областта на диагностиката и лечението“, бюджетна програма „Медико-социални грижи за деца в неравностойно положение, майчино и детско здравеопазване“ по бюджета на Министерството на здравеопазването, министърът на здравеопазването предприема действия за осигуряване на допълнителни средства за тези дейности чрез вътрешнокомпенсирани промени по реда на чл. 110, ал. 3 и/или чл. 109, ал. 1 от Закона за публичните финанси и/или чрез одобряване на допълнителни разходи по бюджета на Министерството на здравеопазването за сметка на централния бюджет по реда на чл. 109, ал. 3 от Закона за публичните финанси с цел пълно финансиране на дейностите.“

Заключителни разпоредби § 2. Изпълнението на постановлението се възлага на министъра на здравеопазването и на министъра на финансите. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков