Постановление № 150 от 29 юни 2007 г. за изменение и допълнение на Наредбата за условията и реда за издаване, отказ и отнемане на разрешения за работа на чужденци в Република България, приета с Постановление № 77 на Министерския съвет от 2002 г.

ПОСТАНОВЛЕНИЕ № 150 ОТ 29 ЮНИ 2007 Г. за изменение и допълнение на Наредбата за условията и реда за издаване, отказ и отнемане на разрешения за работа на чужденци в Република България, приета с Постановление № 77 на Министерския съвет от 2002 г. (обн., ДВ, бр. 39 от 2002 г.; изм. и доп., бр. 118 от 2002 г., бр. 53 от 2003 г. и бр. 92 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Наредбата се прилага за лица, които не са граждани на държава - членка на Европейския съюз, или на държава - страна по Споразумението за Европейското икономическо пространство, или на Конфедерация Швейцария, които по силата на сключени международни договори с Европейския съюз имат право на свободно придвижване.” § 2. В чл. 2 се правят следните допълнения: 1. В ал. 2, т. 2 след думите “чл. 4, ал. 3” се добавя “и 4”.

2. В ал. 3 след думите “издава от” се добавя “изпълнителния директор на”. § 3. В чл. 3 се правят следните изменения и допълнения: 1. В ал. 1 след думите “за работа” се добавя “на”, а думите “и нямат право да бъдат наемани по трудово правоотношение” се заличават.

2. В ал. 2 т. 2 се отменя. § 4. В чл. 4 се правят следните изменения и допълнения: 1. В ал. 1: а) в т. 9 думата “обичайно” се заменя с “постоянно”; б) създават се т. 11, 12 и 13: “11. са членове на семейства на граждани на Европейския съюз, на държава - страна по Споразумението за Европейското икономическо пространство, или на Конфедерация Швейцария, които по силата на сключени международни договори с Европейския съюз имат право на свободно движение; до получаване на разрешение за постоянно пребиваване в Република България заетостта се декларира по реда на ал. 6; 12. са приети като научни работници за целите на провеждане на научноизследователски проект по споразумение за прием с научноизследователска организация по смисъла на чл. 2, буква “в” от Директива 2005/71/ЕО на Съвета от 12 октомври 2005 г. относно специфична процедура за прием на граждани от трети страни за целите на провеждане на научноизследователска дейност - за срока на продължителност на проекта; 13. са членове на семейство на български граждани, които са граждани на трети страни; до получаване на разрешение за постоянно пребиваване в Република България заетостта се декларира по реда на ал. 6.

2. В ал. 2 се правят следните изменения и допълнения: а) точка 1 се изменя така: “1. чуждестранни студенти в Република България за заетост в рамките на: а) 20 часа седмично по време на учебната година, и б) по време на официално обявените за съответното висше училище ваканции;” б) в т. 2 след думите “6 месеца” се добавя “в рамките на една година”.

3. Създава се ал. 6: “(6) Работодателят на лицата по ал. 1, т. 11 и 13 в срок 7 дни от постъпването на работа декларира в дирекция “Бюро по труда” тяхната заетост.” § 5. В чл. 6 се правят следните изменения и допълнения: 1. В ал. 1, т. 1 думите “един месец” се заменят с “15 дни”.

2. В ал. 2: а) точка 9 се изменя така: “9. лица от български произход, доказан по установения ред, за наемането им на длъжност, за която имат съответното образование и/или професионални квалификация и опит;” б) създава се т. 11: “11. участници в циркови представления и балетисти с доказана професионална компетентност.” § 6. В чл. 7 след думите “доказана целесъобразност” се поставя запетая, добавя се “в т.ч. за насърчаване на инвестициите в Република България” и се поставя запетая. § 7. В чл. 8 т. 6 се отменя. § 8. В чл. 9, ал. 1 след думите “договор за работа” се добавя “или е командирован”. § 9. В чл. 10 се правят следните изменения и допълнения: 1. В ал. 1 се създава изречение второ: “На командирован служител разрешението за работа може да бъде продължено по изключение, ако поради форсмажорни обстоятелства дейността, за която е изпратен, изисква превишаване на първоначално обявената продължителност.”

2. Алинея 2 се изменя така: “(2) За наетите по трудово правоотношение в Република България общата продължителност на разрешението за работа и неговите продължения не може да превишава 3 години.”

3. В ал. 3 т. 4 се отменя.

4. В ал. 4 думите “трудовото правоотношение” се заменят със “заетостта”. § 10. В чл. 13 се правят следните изменения: 1. В ал. 1 думите “7-дневен” се заменят с “3-дневен”.

2. В ал. 4 думите “Закона за административното производство” се заменят с “Административнопроцесуалния кодекс”. § 11. В чл. 15а се правят следните изменения: 1. В ал. 1 т. 6 се изменя така: “6. уверение от висшето училище в Република България, че чуждестранният студент е приет за обучение;”.

2. В ал. 3 думите “по чл. 4, ал. 2 и 3” се заменят с “по чл. 4, ал. 2, 3 и 4”, а думите “3-дневен” се заменят със “7-дневен”. § 12. В чл. 15в се правят следните изменения: 1. Точка 2 се изменя така: “2. план-график с броя на работните места за провеждане на учебните практики през съответната учебна година.”

2. Точка 3 се отменя.

Министър-председател: Сергей Станишев

Главен секретар на Министерския съвет: Севдалин Мавров