Постановление № 259 от 2 декември 2005 г. за предоставяне на допълнителни средства по бюджета на Министерството на културата за 2005 г.

ПОСТАНОВЛЕНИЕ № 259 ОТ 2 ДЕКЕМВРИ 2005 Г. за предоставяне на допълнителни средства по бюджета на Министерството на културата за 2005 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави от централния бюджет за 2005 г. допълнителни средства по бюджета на Министерството на културата за 2005 г. в размер 140 000 лв. по реда на чл. 34, ал. 1 от Закона за устройството на държавния бюджет.

(2) Средствата по ал. 1 да се използват за ремонт на църквата “Свети Константин и света Елена” в Одрин, Република Турция.

Чл. 2. Средствата по чл. 1, ал. 1 да се осигурят чрез преструктуриране на целевите разходи по централния бюджет за 2005 г.

Чл. 3. Министърът на финансите да извърши налагащите се промени по бюджета на Министерството на културата за 2005 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на културата. § 3. Постановлението влиза в сила от датата на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров