Закон за ратифициране на Хагската конвенция за гражданските аспекти на международното отвличане на деца

НАРОДНО СЪБРАНИЕ

УКАЗ №71

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за ратифициране на Хагската конвенция за гражданските аспекти на международното отвличане на деца, приет от ХХХ1Х Народно събрание на 21 февруари 2003 г.

Издаден в София на 25 февруари 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за ратифициране на Хагската конвенция за гражданските аспекти на международното отвличане на деца

Член единствен. Ратифицира Хагската конвенция за гражданските аспекти на международното отвличане на деца от 25 октомври 1980 г. със следните декларация и резерва: 1. Декларация по чл. 6: „В съответствие с чл. 6 от конвенцията Република България определя за централен орган Министерството на правосъдието с адрес: Република България, София 1040, ул. Славянска 1."

2. Резерва по чл. 26, ал. 3: „В съответствие с чл. 42, ал. 1 във връзка с чл. 26, ал. 3 от конвенцията Република България декларира, че не поема плащането на такси и разходи по процеса или в случаите, когато тези разходи произтичат от участието на адвокат, или разходи, свързани с връщането на детето."

Заключителна разпоредба

Параграф единствен. Министърът на правосъдието за издаде наредба за определяне на условията и реда, по които централният орган ще изпълнява правомощията си по Хагската конвенция за гражданските аспекти на международното отвличане на деца.

Законът е приет от ХХХ1Х Народно събрание на 21 февруари 2003 г. и е подпечатан с официалния печат на Народното събрание.

Председател на Народното събрание: Огнян Герджиков