Постановление № 279 от 6 декември 2018 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2018 г.

ПОСТАНОВЛЕНИЕ № 279 ОТ 6 ДЕКЕМВРИ 2018 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2018 г., както следва: 1. увеличава утвърдените разходи по „Политика в областта на заетостта“, бюджетна програма „Осигуряване на заетост и повишаване на качеството на работната сила на безработните и заетите лица“, с 2 134 000 лв.; 2. увеличава утвърдените разходи по „Политика в областта на трудовите отношения“, бюджетна програма „Осигуряване на подходящи условия на труд“, с 986 000 лв., в т.ч. разходи за персонал – 100 000 лв.; 3. увеличава утвърдените разходи по „Политика в областта на хората с увреждания“, бюджетна програма „Интеграция на хората с увреждания“, със 116 000 лв.; 4. намалява утвърдените разходи по „Политика в областта на социалното включване“ с 3 238 000 лв., като: а) увеличава утвърдените разходи по бюджетна програма „Закрила на децата чрез преход от институционални грижи към алтернативни грижи в семейна среда“ със 112 000 лв.; б) намалява утвърдените разходи по бюджетна програма „Подпомагане на семейства с деца“ с 3 350 000 лв.; 5. увеличава утвърдените разходи по бюджетна програма „Администрация“ с 2000 лв., в т.ч. намалява разходите за персонал със 100 000 лв.

Чл. 2. Министърът на труда и социалната политика да извърши налагащите се от чл. 1 промени по бюджета на Министерството на труда и социалната политика за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на труда и социалната политика. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков