Административният съд – Кюстендил, на основание чл. 181 във връзка с чл. 188 от АПК обявява, че е постъпил протест на прокурор при Окръжна прокуратура – Кюстендил, срещу Наредбата за обществения ред на територията на община Кюстендил, приета с Решение № 364 от 29.01.2009 г. на Общинския съвет – гр. Кюстендил. Същата е с последващи изменения. Твърди се, че наредбата е приета при съществено нарушение на административнопроизводствените правила и има за последица незаконосъобразност на акта. Излагат се подробни мотиви за тази незаконосъобразност и се иска отмяна на наредбата. По протеста е образувано адм. дело № 283/2018 г. по описа на Административния съд – Кюстендил. По делото е насрочено открито съдебно заседание на 19.09.2018 г. от 10 ч.