Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм. дело № 597/2017 г. по протест на прокурор при Окръжната прокуратура – Монтана, срещу чл. 11, ал. 2 и 4, § 1, ал. 1 и 2 от допълнителните разпоредби от Наредбата за реда за придобиване, управление и разпореждане с общинско имущество, приета с Решение № 141 от 20.04.2012 г., изм. и доп. с Решение № 164 от 30.05.2012 г., Решение № 648 от 23.03.2015 г. и Решение № 216 от 31.11.2016 г. на Общинския съвет – гр. Лом. Конституирани страни по делото са: протестираща страна – прокурор при Окръжната прокуратура – Монтана, ответник – Общинският съвет – гр. Лом, чрез председателя и служебно конституирана страна – Окръжната прокуратура – Монтана. Административно дело № 597/2017 г. е насрочено за 23.02.2018 г. от 10,15 ч.