Наредба за изменение и допълнение на Наредба № Н-1 от 2012 г. за пренасянето през границата на страната на парични средства, благородни метали, скъпоценни камъни и изделия със и от тях и водене на митнически регистри по чл. 10а от Валутния закон

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-1 от 2012 г. за пренасянето през границата на страната на парични средства, благородни метали, скъпоценни камъни и изделия със и от тях и водене на митнически регистри по чл. 10а от Валутния закон (ДВ, бр. 10 от 2012 г.) § 1. В чл. 9, ал. 1 думите „валутна митническа декларация“ се заменят с „декларация за паричните средства“ и се създава изречение второ: „Утвърденият от министъра на финансите образец на декларация се публикува на интернет страницата на Агенция „Митници“.“ § 2. В чл. 15 думите „валутната митническа декларация“ се заменят с „декларацията по чл. 9, ал. 1“.

Заключителни разпоредби § 3. Заповедта на министъра на финансите за утвърждаване на нов образец на декларация по чл. 9, ал. 1, който ще се прилага от 1 януари 2013 г., и утвърденият образец на декларация се публикуват на интернет страницата на Агенция „Митници“ в 5-дневен срок от издаването на заповедта. § 4. Тази наредба влиза в сила от 1 януари 2013 г.

Министър: Симеон Дянков