Административният съд – Велико Търново, на основание по чл. 181, ал. 1 и 2 от Административнопроцесуалния кодекс съобщава, че е постъпил протест, подаден от Светлана Иванова – прокурор в Окръжната прокуратура – Велико Търново, против чл. 9, т. 7 и чл. 23б, ал. 1, т. 2 от Наредбата за разполагане на външна реклама, фирмени надписи и информационно указателни табели, обяви и други на територията на община Горна Оряховица, приета с Решение № 185 по протокол № 13 от проведено заседание на 25.07.1996 г. на Общински съвет – гр. Горна Оряховица, за което е образувано адм. д. № 518/2017 г. по описа на Административния съд – Велико Търново. Съдебното заседание е насрочено за 15.09.2017 г. от 9,30 ч.