Постановление № 76 от 21 април 2008 г. за изменение и допълнение на Постановление № 220 на Министерския съвет от 2003 г. за определяне на състава и дейността на Държавно-обществената консултативна комисия по проблемите на безопасността на движението по пътищата

ПОСТАНОВЛЕНИЕ № 76 ОТ 21 АПРИЛ 2008 Г. за изменение и допълнение на Постановление № 220 на Министерския съвет от 2003 г. за определяне на състава и дейността на Държавно-обществената консултативна комисия по проблемите на безопасността на движението по пътищата (обн., ДВ, бр. 90 от 2003 г.; изм. и доп., бр. 49 от 2004 г. и бр. 89 и 96 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В ал. 1 числото “11” се заменя с “16”.

2. В ал. 2 след думите “заместник-министър на отбраната” се добавя “заместник-министър на земеделието и продоволствието, заместник-министър на икономиката и енергетиката, заместник-министър на правосъдието, заместник-министър на държавната политика при бедствия и аварии, заместник-министър на околната среда и водите” и се поставя запетая.

Заключителна разпоредба § 2. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров