Наредба за изменение и допълнение на Наредба № 5 от 2004 г. за корабните документи

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредба № 5 от 2004 г. за корабните документи (обн., ДВ, бр. 88 от 2004 г.; доп., бр. 109 от 2004 г.; изм. и доп., бр. 73 от 2005 г., бр. 9, 30 и 49 от 2009 г., бр. 54 от 2010 г., бр. 11 от 2011 г., бр. 39 от 2013 г., бр. 7 от 2015 г., бр. 52 и 62 от 2017 г.) § 1. В чл. 17 се правят следните изменения и допълнения: 1. В ал. 1 след думите „се издава на“ се добавя „неизвършващи стопанска дейност морски“, а думите „малки кораби, неизвършващи стопанска дейност“ се заменят с „малки кораби, плаващи по вътрешните водни пътища“.

2. Алинея 3 се изменя така: „(3) Контролният талон за преглед на кораб е неразделна част от Свидетелството за регистрация и се издава със срок на валидност не по-дълъг от: 1. три години за неизвършващи стопанска дейност морски неконвенционални кораби; 2. пет години за малки кораби, плаващи по вътрешните водни пътища.“

3. Създава се ал. 4: „(4) Контролният талон се подновява при изтичане на срока на неговата валидност или при извършени съществени промени на корпуса, конструкцията, машините или механизмите на кораба.“ § 2. В чл. 33 се правят следните изменения и допълнения: 1. Алинея 5 се изменя така: „(5) Документите по ал. 1 и 3 се издават на английски език от директора на съответната дирекция „Морска администрация“ или от упълномощена от ИА „МА“ призната организация по смисъла на Регламент (ЕО) № 391/2009 на Европейския парламент и на Съвета от 23 април 2009 г. относно общи правила и стандарти за организациите за проверка и преглед на кораби (OB, L 131 от 28 май 2009 г.), поправка – OB, L 74 от 22 март 2010 г., изменен с Регламент за изпълнение (ЕС) № 1355/2014 на Комисията от 17 декември 2014 г. (OB, L 365 от 19 декември 2014 г.).“

2. Алинея 6 се изменя така: „(6) Документът по ал. 1 се заверява междинно от издалата го призната организация, ако дейността по извършване на междинни заверки е включена в обхвата на упълномощаването, или от директора на съответната дирекция „Морска администрация“, или оправомощено от него длъжностно лице.“

3. Създава се ал. 7: „(7) Издаване на документите по ал. 1 и 3 и междинна заверка на документа по ал. 1 се извършва след одит за установяване на съответствие с изискванията на кодекса по ал. 1, извършен от призната организация или от ИА „МА“.“ § 3. В чл. 41 ал. 3 се изменя така: „(3) Международното удостоверение за развлекателни кораби е със срок на валидност: 1. не по-дълъг от пет години за кораби, неизвършващи стопанска дейност; 2. не по-дълъг от една година в останалите случаи.“ § 4. В чл. 61 се правят следните изменения: 1. В ал. 1 думите „(приложение № 49)“ се заличават, а думите „наредбата по чл. 60а, ал. 2 от Закона за морските пространства, вътрешните водни пътища и пристанищата на Република България“ се заменят с „Наредбата за условията и реда за постигане сигурността на корабите, пристанищата и пристанищните райони, приета с Постановление № 374 на Министерския съвет от 2014 г. (ДВ, бр. 99 от 2014 г.)“.

2. Алинея 2 се изменя така: „(2) По отношение на срока на валидност, реда и условията за издаване, заверка, потвърждаване на валидността и подновявaне на документа по ал. 1 се прилагат разпоредбите на чл. 108 – 120 от Наредбата за условията и реда за постигане сигурността на корабите, пристанищата и пристанищните райони, приета с ПМС № 374 от 2014 г. (ДВ, бр. 99 от 2014 г.).“

3. Алинея 3 се изменя така: „(3) Международното свидетелство за сигурност на кораба се издава във формата, определена в приложение № 5 към чл. 111, ал. 1 от Наредбата за условията и реда за постигане сигурността на корабите, пристанищата и пристанищните райони.“

4. Алинея 4 се отменя.

5. В ал. 5 думите „(приложение № 49a)“ се заличават, а думите „наредбата по чл. 60а, ал. 2 от Закона за морските пространства, вътрешните водни пътища и пристанищата на Република България“ се заменят с „Наредбата за условията и реда за постигане сигурността на корабите, пристанищата и пристанищните райони“.

6. Алинея 6 се изменя така: „(6) По отношение на срока на валидност и реда и условията за издаване на документа по ал. 5 се прилагат разпоредбите на чл. 121 – 123 от Наредбата за условията и реда за постигане сигурността на корабите, пристанищата и пристанищните райони.“ § 5. В чл. 80, ал. 1, т. 2 думата „ежегоден“ се заличава. § 6. В чл. 105 т. 10 се заличава. § 7. В чл. 106 се правят следните изменения: 1. В ал. 1, т. 2 думата „ежегоден“ се заличава.

2. В ал. 2 т. 6 се заличава. § 8. В чл. 107 т. 6 се заличава. § 9. В § 3 от допълнителните разпоредби се правят следните изменения: 1. В т. 11 думата „пристанищата“ се заменя с „пристанищните съоръжения“.

2. В т. 14 думата „пристанищата“ се заменя с „пристанищните съоръжения“. § 10. В приложение № 1 към чл. 3, ал. 1 на ред 51 „Международно свидетелство за сигурност на кораба; International Ship Security Certificate; Interim International Ship Security Certificate“, в колона 4 думите „ № 49, 49а“ се заменят с „№ 5 към чл. 111, ал. 1 и № 6 към чл. 121а от Наредбата за условията и реда за постигане сигурността на корабите, пристанищата и пристанищните райони“. § 11. Приложение № 49 към чл. 61, ал. 1 се отменя. § 12. Приложение № 49а към чл. 61, ал. 5 се отменя.

Заключителна разпоредба § 13. Разпоредбите на § 2 относно изменение и допълнение на чл. 33, § 4 относно изменение на чл. 61, § 10 относно изменение на приложение № 1 към чл. 3, ал. 1, § 11 относно отменяне на приложение № 49 към чл. 61, ал. 1 и § 12 относно отменяне на приложение № 49а към чл. 61, ал. 5 влизат в сила от 1 януари 2018 г.

Министър: Ивайло Московски