Наредба за изменение и допълнение на Наредба № 6 от 2014 г. за условията и реда за прилагане на временни извънредни мерки за подпомагане на пазара в сектора на зеленчуците и плодовете

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 6 от 2014 г. за условията и реда за прилагане на временни извънредни мерки за подпомагане на пазара в сектора на зеленчуците и плодовете (обн., ДВ, бр. 73 от 2014 г.; изм., бр. 87 и 100 от 2014 г. и бр. 64 от 2015 г.) § 1. В чл. 2 се правят следните изменения и допълнения: 1. В ал. 1 текстът преди т. 1 се изменя така: „Подпомагането на пазара в сектора на зеленчуците и плодовете се извършва чрез прилагане на една или повече от следните мерки:“.

2. В ал. 2 се създава т. 15: „15. череши, включени в код по КН 0809 29 00“.

3. Създава се нова ал. 3: „(3) Подпомагане по ал. 1 се предоставя на: 1. индивидуални производители; 2. организации на производители на плодове и зеленчуци, които прилагат оперативни програми, одобрени при условията и по реда на Наредба № 11 от 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените операционни програми (ДВ, бр. 42 от 2007 г.).“

4. Досегашната ал. 3 става ал. 4.

§ 2. В чл. 3 думите „31 юли 2015 г. по Наредба № 3 от 1999 г. за създаване и поддържане на регистър на земеделските производители (ДВ, бр. 10 от 1999 г.)“ се заменят с „30 юни 2016 г. по Наредба № 3 от 1999 г. за създаване и поддържане на регистър на земеделските стопани“. § 3. В чл. 6 се правят следните изменения: 1. Алинея 1 се изменя така: „(1) Министърът на земеделието и храните определя със заповед: 1. мярката или мерките по чл. 2, ал. 1, за които се открива прием на заявления; 2. плодовете и зеленчуците по чл. 2, ал. 2, за които могат да се подават заявления, и максималните количества за съответните плодове и/или зеленчуци, при достигане на които приемът на заявления се прекратява от Държавен фонд „Земеделие“.“

2. В ал. 2 текстът преди т. 1 се изменя така: „При прилагане на мярка или мерки по чл. 2, ал. 1 производителите на зеленчуци и плодове подават заявления в областната дирекция на Държавен фонд „Земеделие“, отдел „Прилагане на схеми и мерки за подпомагане“, в чиято териториална компетентност попада адресът на регистрация на производителя на зеленчуци и/или плодове. Заявленията съдържат:“.

3. Алинеи 3, 4 и 5 се изменят така: „(3) Към заявлението по ал. 2 се прилага копие от заверена регистрационна карта на земеделския стопанин, издадена по реда на Наредба № 3 от 1999 г. за създаване и поддържане на регистър на земеделските стопани.

(4) В процеса на прилагане на мерките по ал. 1, т. 1 Държавен фонд „Земеделие“ контролира спазването на количествата по ал. 1, т. 2 и при тяхното достигане прекратява приема на заявления по мярката за съответните плодове и зеленчуци. Ако определеното количество бъде надхвърлено, се прилага принципът на предимство на първия заявител, който е приложил мярката.

(5) При прекратяване приема на заявления по ал. 4 изпълнителният директор на Държавен фонд „Земеделие“ издава заповед, с която прекратява прилагането на мярката за съответните плодове и зеленчуци.“ § 4. В чл. 7 думите „Разплащателната агенция“ се заменят с „Държавен фонд „Земеделие“. § 5. В чл. 9, т. 2 думите „Разплащателната агенция“ се заменят с „Държавен фонд „Земеделие“. § 6. В чл. 10 ал. 1 се изменя така: „(1) Мярката „небране на зеленчуците и плодовете“ се прилага към насаждения, които са в период на плододаване и са достигнали зрелост. Когато мярката се прилага от производители по чл. 2, ал. 3, т. 1, от площите не трябва да е брана продукция, предназначена за предлагане на пазара.“ § 7. В чл. 12, ал. 1 и 4 думите „Разплащателната агенция“ се заменят с „Държавен фонд „Земеделие“. § 8. В чл. 14 се правят следните изменения и допълнения: 1. Досегашният текст става ал. 1 и в нея думите „Разплащателната агенция“ се заменят с „Държавен фонд „Земеделие“, а думите „30 септември 2016 г.“ се заменят с „30 септември 2017 г.“.

2. Създава се ал. 2: „(2) Изпълнителният директор на Държавен фонд „Земеделие“ отказва изцяло или частично изплащането на заявено подпомагане: 1. когато количествата по чл. 6, ал. 1, т. 2, за които са приложени мерки по чл. 6, ал. 1, т. 1, бъдат достигнати; 2. когато не са изпълнени изискванията на чл. 8 и/или по чл. 10, ал. 1, 2 и 3; 3. в случаите на чл. 10, ал. 4 и 5; 4. когато заявителят не отстрани установените нередности и/или непълноти в срока по чл. 11, ал. 5; 5. когато заявените транспортни разходи по чл. 11а не съответстват на направените; 6. въз основа на резултатите от проверките по чл. 12; 7. когато не са изпълнени изисквания на Делегиран регламент (ЕС) 2016/921 на Комисията от 10 юни 2016г. за определяне на допълнителни временни извънредни мерки за подпомагане на производителите на някои видове плодове и зеленчуци и разпоредбите на правото на Европейския съюз (ОВ, L 154/3 от 11.06.2016 г.) (Делегиран регламент (ЕС) № 2016/921).“ § 9. В приложение № 1 към чл. 12, ал. 4 се правят следните допълнения: 1. В наименованието след думата „зеленчуците“ се добавя „и плодовете“.

2. В таблицата след ред „Сливи“ се създава ред „Череши“: „Череши 10 тона/ха“. § 10. В приложение № 2 към чл. 13, ал. 1, в таблицата след ред „Сливи“ се създава ред „Череши“: „Череши 481,4 320,9“.

Преходни и заключителни разпоредби § 11. (1) Заповедта по чл. 6, ал. 1, с която се открива прием на заявления, при условията, определени в Делегиран регламент (ЕС) № 2016/921, се издава в срок до 7 дни от влизане в сила на тази наредба.

(2) До 1 октомври 2017 г. Държавен фонд „Земеделие“ информира Министерството на земеделието и храните в срок до 29-о число на всеки месец за количествата изтеглени от пазара за безвъзмездно предоставяне зеленчуци и плодове и за разходите, които са одобрени за подпомагане. Подаването на информация се прекратява, когато прилагането на всички мерки, включени в заповедта по ал. 1, бъде прекратено. § 12. Наредбата влиза в сила от деня на обнародването й в „Държавен вестник“.

Министър: Десислава Танева