Закон за изменение и допълнение на Закона за бюджета на държавното обществено осигуряване за 2007 г.

УКАЗ № 260

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за бюджета на държавното обществено осигуряване за 2007 г., приет от ХL Народно събрание на 21 септември 2007 г.

Издаден в София на 21 септември 2007 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за бюджета на държавното обществено осигуряване за 2007 г. (обн., ДВ, бр. 105 от 2006 г.; изм.,бр. 41 и 53 от 2007 г.) § 1. В чл. 9 се правят следните изменения и допълнения: 1. В т. 2 думите “31 декември” се заменят с “30 септември”.

2. Създава се т. 3: “3. от 1 октомври до 31 декември - 102,85 лв.” § 2. В чл. 12, ал. 1 се правят следните изменения: 1. В т. 1: а) в буква “а” думите “23 на сто” се заменят с “от 1 януари до 30 септември - 23 на сто; от 1 октомври до 31 декември - 22 на сто”; б) в буква “б” думите “18 на сто” се заменят с “от 1 януари до 30 септември - 18 на сто; от 1 октомври до 31 декември - 17 на сто”.

2. В т. 4 думите “3 на сто” се заменят с “от 1 януари до 30 септември - 3 на сто; от 1 октомври до 31 декември - 1 на сто”. § 3. В заключителните разпоредби на Закона за изменение на Закона за бюджета на държавното обществено осигуряване за 2007 г. (ДВ, бр. 53 от 2007 г.) се правят следните изменения и допълнения: 1. В § 2 ал. 1 се изменя така: “(1) За 2007 г. пенсиите се индексират с 10 на сто, както следва: 1. от 1 юли и от 1 октомври - пенсиите, отпуснати до 31 декември 2006 г.; 2. от 1 октомври - пенсиите, отпуснати от 1 януари до 30 юни 2007 г.”

2. В § 3 след думите “чл. 9, т. 2” се добавя “и 3”.

Заключителни разпоредби § 4. В Кодекса за социално осигуряване (обн., ДВ, бр. 110 от 1999 г., бр. 55 от 2000 г. - Решение № 5 на Конституционния съд на РБ от 2000 г.; изм., бр. 64 от 2000 г., бр. 1, 35 и 41 от 2001 г., бр. 1, 10, 45, 74, 112, 119 и 120 от 2002 г., бр. 8, 42, 67, 95, 112 и 114 от 2003 г., бр. 12, 38, 52, 53, 69, 70, 112 и 115 от 2004 г., бр. 38, 39, 76, 102, 103, 104 и 105 от 2005 г., бр. 17, 30, 34, 56, 57, 59, 68, 82, 95, 102 и 105 от 2006 г., бр. 41, 52 и 64 от 2007 г.) в чл. 6 ал. 1 се правят следните изменения: 1. В т. 1 числото “29,5” се заменя с “26,5”.

2. В т. 2 числото “32,5” се заменя с “29,5”.

3. В т. 3 числото “32,5” се заменя с “29,5”.

4. В т. 4 числото “26,5” се заменя с “25,5”, а числото “29,5” се заменя с “28,5”.

5. В т. 5 числото “23” се заменя с “22”, а числото “26” се заменя с “25”.

6. В т. 6 числото “26,5” се заменя с “25,5”.

7. В т. 7 числото “23” се заменя с “22”. § 5. Законът влиза в сила от 1 октомври 2007 г.

Законът е приет от 40-то Народно събрание на 21 септември 2007 г. и е подпечатан с официалния печат на Народното събрание.

Председател на Народното събрание: Георги Пирински