Постановление № 270 от 29 ноември 2013 г. за одобряване на допълнителни бюджетни средства по бюджета на община Девин за 2013 г.

ПОСТАНОВЛЕНИЕ № 270 ОТ 29 НОЕМВРИ 2013 Г. за одобряване на допълнителни бюджетни средства по бюджета на община Девин за 2013 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни средства в размер до 700 000 лв. по бюджета на община Девин за 2013 г.

(2) Средствата по ал. 1 се предоставят за функция „Здравеопазване“ в община Девин с цел подобряване достъпа на населението до болнична медицинска помощ.

Чл. 2. Средствата по чл. 1 да се осигурят по реда на чл. 34, ал. 1 от Закона за устройството на държавния бюджет чрез преструктуриране на разходите по централния бюджет за 2013 г.

Чл. 3. Министърът на финансите да извърши налагащите се от чл. 1 промени на бюджетните взаимоотношения на община Девин с централния бюджет за 2013 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на кмета на община Девин. § 3. Постановлението влиза в сила от деня на обнародването му в „Държавен вестник“.

Министър-председател: Пламен Орешарски

За главен секретар на Министерския съвет: Нина Ставрева