Постановление № 346 от 18 декември 2006 г. за изменение и допълнение на Постановление № 131 на Министерския съвет от 2005 г. за определяне на ролята и функциите на националния ръководител и взаимодействието му с ръководителя на програма/секторния ръководител при управление на помощта, предоставена на Република България от Европейския съюз по предприсъединителните инструменти ФАР и ИСПА

ПОСТАНОВЛЕНИЕ № 346 ОТ 18 ДЕКЕМВРИ 2006 Г. за изменение и допълнение на Постановление № 131 на Министерския съвет от 2005 г. за определяне на ролята и функциите на националния ръководител и взаимодействието му с ръководителя на програма/секторния ръководител при управление на помощта, предоставена на Република България от Европейския съюз по предприсъединителните инструменти ФАР и ИСПА (ДВ, бр. 56 от 2005 г.)

МИНИСТЕРСКИЯТ СЪВЕТ ПОСТАНОВИ: Параграф единствен. В заключителните разпоредби се правят следните изменения и допълнения: 1. Създава се нов § 2: “§ 2. Указанията за ролята и функцията на старши програмните ръководители в процеса на изпълнение на проекти по Програма ФАР се утвърждават от всеки министър/ръководител на държавна агенция и/или институция, в която се изпълняват проекти по Програма ФАР под ръководството на старши програмен ръководител.”

2. Досегашните § 2 и 3 стават съответно § 3 и 4.

За министър-председател: Даниел Вълчев

Главен секретар на Министерския съвет: Севдалин Мавров