Постановление № 273 от 15 ноември 2007 г. за изменение и допълнение на Правилника за прилагане на Закона за държавните помощи, приет с Постановление № 61 на Министерския съвет от 2007 г.

ПОСТАНОВЛЕНИЕ № 273 ОТ 15 НОЕМВРИ 2007 Г. за изменение и допълнение на Правилника за прилагане на Закона за държавните помощи, приет с Постановление № 61 на Министерския съвет от 2007 г. (ДВ, бр. 26 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 след думата “закона” се поставя точка и текстът до края се заличава. § 2. В чл. 2, ал. 6 след думите “Министърът на финансите” се поставя запетая и се добавя “съответно министърът на земеделието и продоволствието”. § 3. В чл. 3 се правят следните изменения и допълнения: 1. Създава се нова ал. 2: “(2) Министърът на финансите изпраща на министъра на земеделието и продоволствието планираната държавна помощ за обучение в земеделието и рибарството.”

2. Създава се ал. 3: “(3) Министърът на земеделието и продоволствието изготвя становище по чл. 5, ал. 3, т. 4 от закона по отношение на планирана държавна помощ за обучение в земеделието и рибарството съгласно условията на Регламент (ЕО) № 68/2001 на Комисията от 12 януари 2001 г. (ОВ, L 10, 13.01.2001), изменен с Регламент (ЕО) № 363/2004 на Комисията от 25 февруари 2004 г., относно прилагането на членове 87 и 88 от Договора за ЕО по отношение на помощта за обучение (ОВ, L 63, 28.02.2004). Министърът на земеделието и продоволствието изпраща своето становище на министъра на финансите и на администратора на помощта в срока по чл. 9, ал. 3 от закона.”

3. Досегашната ал. 2 става ал. 4 и се изменя така: “(4) След положително становище на министъра на финансите, съответно на министъра на земеделието и продоволствието, администраторът на помощта предоставя информацията за отпуснатата от него държавна помощ по ал. 1 на министъра на финансите, а по ал. 2 - на министъра на земеделието и продоволствието, в срока по чл. 9, ал. 5 от закона в електронен вид във формата по приложение № 1 за информиране на Европейската комисия.” § 4. В чл. 4 се правят следните изменения и допълнения: 1. Създава се нова ал. 2: “(2) Министърът на финансите изпраща на министъра на земеделието и продоволствието планираната държавна помощ за малки и средни предприятия, които осъществяват дейност по преработка и маркетинг на земеделски продукти.”

2. Създава се ал. 3: “(3) Министърът на земеделието и продоволствието изготвя становище по чл. 5, ал. 3, т. 4 от закона по отношение на планирана държавна помощ за малки и средни предприятия, които осъществяват дейност по преработка и маркетинг на земеделски продукти, съгласно условията на Регламент (ЕО) № 70/2001 на Комисията от 12 януари 2001 г. (ОВ, L 10, 13.01.2001), изменен с Регламент (ЕО) № 364/2004 на Комисията от 25 февруари 2004 г., относно прилагането на членове 87 и 88 от Договора за ЕО по отношение на държавните помощи за малки и средни предприятия (ОВ, L 63, 28.02.2004). Министърът на земеделието и продоволствието изпраща своето становище на министъра на финансите и на администратора на помощта в срока по чл. 9, ал. 3 от закона.”

3. Досегашната ал. 2 става ал. 4 и се изменя така: “(4) След положително становище на министъра на финансите, съответно на министъра на земеделието и продоволствието, администраторът на помощ предоставя информацията за отпуснатата от него държавна помощ по ал. 1 на министъра на финансите, а по ал. 2 - на министъра на земеделието и продоволствието, в срока по чл. 9, ал. 5 от закона в електронен вид във формата по приложение № 2 за информиране на Европейската комисия.” § 5. В чл. 5 се правят следните изменения и допълнения: 1. Създава се нова ал. 2: “(2) Министърът на финансите изпраща на министъра на земеделието и продоволствието планираната държавна помощ за заетост в земеделието и рибарството.”

2. Създава се ал. 3: “(3) Министърът на земеделието и продоволствието изготвя становище по чл. 5, ал. 3, т. 4 от закона по отношение на планирана държавна помощ за заетост в земеделието и рибарството съгласно условията на Регламент (ЕО) № 2204/2002 на Комисията от 5 декември 2002 г. относно прилагането на членове 87 и 88 от Договора за ЕО за държавните помощи за заетост (ОВ, L 1, 3.01.2004). Министърът на земеделието и продоволствието изпраща своето становище на министъра на финансите и на администратора на помощта в срока по чл. 9, ал. 3 от закона.”

3. Досегашната ал. 2 става ал. 4 и се изменя така: “(4) След положително становище на министъра на финансите, съответно на министъра на земеделието и продоволствието, администраторът на помощта предоставя информацията за отпуснатата от него държавна помощ по ал. 1 на министъра на финансите, а по ал. 2 - на министъра на земеделието и продоволствието, в срока по чл. 9, ал. 5 от закона в електронен вид във формата по приложение № 3 за информиране на Европейската комисия.” § 6. Създава се чл. 5а: “Чл. 5а. Министърът на земеделието и продоволствието на основание чл. 5, ал. 3, т. 2 от закона информира Европейската комисия за предоставянето на държавни помощи в земеделието и рибарството по чл. 3, 4 и 5 съгласно предвидения в съответните регламенти ред.” § 7. Създава се чл. 8а: “Чл. 8а. (1) Държавен или общински орган, или бюджетна организация, или бюджетно предприятие предоставя минимална помощ в земеделието и рибарството, след като предварително се е уверил, че планираната минимална помощ няма да доведе до надхвърляне на индивидуалния и националния финансов праг, определени в чл. 3, ал. 2 от Регламент (ЕО) № 1860/2004 на Комисията от 6 октомври 2004 г. относно прилагането на членове 87 и 88 от Договора за създаване на Европейската общност към минималната помощ в земеделието и рибарството, съответно в чл. 3, ал. 2 и 4 от Регламент (ЕО) № 875/2007 на Комисията от 24 юли 2007 г. за прилагането на членове 87 и 88 от Договора за Европейската общност спрямо помощта de minimis в сектора на рибарството и за изменение на Регламент № 1860/2004.

(2) Държавният или общинският орган, бюджетната организация или бюджетното предприятие предварително изисква от министъра на земеделието и продоволствието информация за достигане на националния финансов праг по ал. 1, като посочи вида и размера на планираната минимална помощ.

(3) Държавният или общинският орган, бюджетната организация или бюджетното предприятие изисква от получателя на минимална помощ да представи декларация за размера на получените от него минимални помощи за предходните 3 години.

(4) Държавният или общинският орган, бюджетната организация или бюджетното предприятие предоставя информация за отпуснатите от него минимални помощи на министъра на земеделието и продоволствието в срок до 3 дни от предоставянето на всяка помощ, попадаща в обхвата на минимална помощ, в писмен и електронен вид във формата по приложение № 5 за информиране на Европейската комисия.” § 8. В допълнителните разпоредби се създава § 2а: “§ 2а. В Министерството на земеделието и продоволствието, съответно в Изпълнителната агенция по рибарство и аквакултури, се водят регистри на помощите, за които е получена информация по реда на чл. 3, ал. 4, чл. 4, ал. 4, чл. 5, ал. 4 и чл. 8а, ал. 4. ” § 9. В приложение № 1 думите “към чл. 3, ал. 2” се заменят с “към чл. 3, ал. 4”. § 10. В приложение № 2 думите “към чл. 4, ал. 2” се заменят с “към чл. 4, ал. 4”. § 11. В приложение № 3 думите “към чл. 5, ал. 2” се заменят с “към чл. 5, ал. 4”.

За министър-председател: Ивайло Калфин

Главен секретар на Министерския съвет: Севдалин Мавров