Решение за създаване на Временна анкетна комисия за изясняване на обстоятелствата по престоя в Република България на Сретен Йоцич (Йосич), гражданин на бивша Югославия, арестуван на 21.VI.2002 г. с международна заповед за задържане и екстрадиран в Кралство Холандия, както и да проучи твърденията на горепосоченото лице за евентуална съпричастност и покровителство от страна на българските държавни органи за периода на пребиваването му у нас

РЕШЕНИЕ за създаване на Временна анкетна комисия за изясняване на обстоятелствата по престоя в Република България на Сретен Йоцич (Йосич), гражданин на бивша Югославия, арестуван на 21.VI.2002 г. с международна заповед за задържане и екстрадиран в Кралство Холандия, както и да проучи твърденията на горепосоченото лице за евентуална съпричастност и покровителство от страна на българските държавни органи за периода на пребиваването му у нас

Народното събрание на основание чл. 79, ал. 1 от Конституцията на Република България и чл. 31 и чл. 94 от Правилника за организацията и дейността на Народното събрание РЕШИ: 1. Създава Временна анкетна комисия за изясняване на обстоятелствата по престоя в Република България на Сретен Йоцич (Йосич), гражданин на бивша Югославия, арестуван на 21.VI.2002 г. с международна заповед за задържане и екстрадиран в Кралство Холандия, както и да проучи твърденията на горепосоченото лице за евентуална съпричастност и покровителство от страна на българските държавни органи за периода на пребиваването му у нас.

Временната анкетна комисия да проучи цялата информация, в това число и оперативна, с която разполагат българските държавни органи.

2. Комисията се състои от 16 народни представители, от които: 5 от Парламентарната група на Коалиция за България, по 2 от Парламентарната група на НДСВ и Парламентарната група на Движение за права и свободи, по 1 от Парламентарната група на Българска нова демокрация, Парламентарната група на Демократи за силна България, Парламентарната група на Коалиция “Атака”, Парламентарната група на Обединените демократични сили, Парламентарната група на Движение “Напред” и Парламентарната група “Ред, законност и справедливост” и един независим народен представител.

3. Избира състав на комисията: Председател: Христо Дамянов Бисеров.

Членове: Кирил Николаев Добрев, Сияна Атанасова Фудулова, Радослав Георгиев Илиевски, Атанаска Михайлова Тенева, Надка Балева Янкова, Камен Костов Костадинов, Павел Димитров Шопов, Мария Василева Капон.

4. Временната анкетна комисия се избира за срок от три седмици.

Решението е прието от 40-то Народно събрание на 15 април 2009 г. и е подпечатано с официалния печат на Народното събрание.

Председател на Народното събрание: Георги Пирински