Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от Окръжна прокуратура – Бургас, против Наредбата за общинската собственост на Община Малко Търново в следните й части, а именно: в частта й на глава четвърта: „Разпореждане с общински имоти и вещи, частна общинска собственост“, раздел І: „Общи разпоредби“ – чл. 34, ал. 1; раздел ІІ: „Видове сделки по разпореждане с общински имоти“ – чл. 41, ал. 2, чл. 42, чл. 46, ал. 2 и чл. 53, ал. 1, т. 1 и 2. По оспорването е образувано адм. д. № 935/2017 г.