Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица (обн., ДВ, бр. 1 от 2006 г.; изм. и доп., бр. 7 от 2007 г., бр. 8 от 2008 г., бр. 3 от 2009 г., бр. 1 от 2010 г.; попр., бр. 2 от 2010 г.; изм. и доп., бр. 11 от 2010 г.; доп., бр. 58 от 2010 г.; изм. и доп., бр. 83 от 2010 г. и бр. 6 от 2011 г.) § 1. В чл. 6 навсякъде думата „универсален“ се заменя с „квалифициран“. § 2. В приложение № 1 към чл. 2, ал. 1, в „Указания за попълване на декларация образец № 1 „Данни за осигуреното лице“ се правят следните изменения и допълнения: 1. В т. 12: а) позиция 71 се изменя така: „– 71 – за членове на избирателни комисии по Изборния кодекс“; б) създава се позиция 94: „– 94 – за лица, подчинени на законодателството на друга държава съгласно международно споразумение в сферата на социалната сигурност, по което Република България е страна, и за които във връзка с материалния обхват на съответното споразумение се дължат задължителни осигурителни вноски и/или вноски за фонд „Гарантирани вземания на работниците и служителите“.“

2. Точка 17.2 се изменя така: „17.2. Доход, от който е определено паричното обезщетение за периодите на временна неработоспособност или бременност и раждане – попълва се служебно от Националния осигурителен институт.“

3. В т. 31 изречение последно се изменя така: „Попълва се за лица с попълнен „Вид осигурен“ в т. 12 – 01, 02, 03, 04, 05, 06, 07, 08, 09, 10, 11, 12, 14, 16, 17, 18, 20, 21, 24, 25, 26, 27, 71, 72, 82, 83, 90, 92 и 94.“

4. В забележки след т. 31 се създава т. 3: „3. Полето на т. 31 за лицата с код за вид осигурен 71 се попълва само за членовете на Централната избирателна комисия.“

Заключителна разпоредба § 3. Наредбата влиза в сила от деня на обнародването й в „Държавен вестник“ с изключение на § 2, т. 1, буква „б“, която влиза в сила от 1 август 2011 г.

Министър: С. Дянков