Наредба за изменение и допълнение на Наредба № 118 от 2005 г. за одобряване типа на нови моторни превозни средства от категория L по отношение на спирането

Наредба за изменение и допълнение на Наредба № 118 от 2005 г. за одобряване типа на нови моторни превозни средства от категория L по отношение на спирането (ДВ, бр. 14 от 2005 г.) § 1. В § 3 след думата “средства” се добавя “последно изменена с Директива на Комисията 2006/27/ЕО от 3 март 2006 г.”. § 2. В приложението към чл. 5, ал. 2 се правят следните изменения и допълнения: 1. Създава се нова т. 2.1.1. 3, както следва: “2.1.1. 3. Спирачните накладки да не съдържат азбест.”

2. В раздел I се правят следните изменения и допълнения: а) точки 1.1.1 - 1.1.3 се изменят и допълват така: “1.1.1. Предписаната ефективност на спирачните устройства се основава на дължината на спирачния път и/или на средното постигнато закъснение. Ефективността на спирачното устройство се определя или чрез измерване на отношението между спирачния път и началната скорост на ПС, или чрез измерване на средното постигнато закъснение, отчетено по време на изпитването.

1.1.2. Спирачният път е разстоянието, изминато от ПС от момента, когато водачът започне да въздейства върху органа за управление на спирачната система, до момента, когато ПС спре. Началната скорост v1 е скоростта на ПС в момента на задействане на органа за управление на спирачната система от водача. Началната скорост да е і 98 % от предписаната за съответното изпитване. Средното постигнато закъснение (dm) е отношението между средното закъснение и изминатото разстояние за интервала между vb и ve, като то се изчислява по формулата: vb2ve2 dm= ––––––– m/s2, 25,92 (se - sb) където: dm е средното постигнато закъснение; v1 - виж определението по-горе; vb - скоростта на ПС при 0,8 v1, в km/h; ve - скоростта на ПС при 0,1 v1, в km/h; sb - изминатото разстояние между v1 и vb, в m; se - изминатото разстояние между v1 и ve, в m.

За измерване на скоростта и изминатото разстояние се използва измервателно оборудване с точност ± 1 % от предписаната за изпитването скорост. Средното постигнато закъснение (dm) може да се изчисли и по методи, различни от тези, при които се използва измерването на скоростта и разстоянието, като в този случай точността трябва да е ± 3 %.

1.1.3. При одобряване на типа се измерва спирачната ефективност по време на пътни изпитвания, които се провеждат при следните условия:”; б) точка 1.2.1. 1 се изменя и допълва така: “1.2.1. 1. Определените пределни стойности за минимална ефективност са посочените за всяка категория МПС. Превозното средство следва да отговаря както на изискванията към спирачния път, така и на тези към средното постигнато закъснение за съответната категория ПС, без да е необходимо измерването на двата показателя.”; в) точка 1.4.2. 1 се изменя и допълва така: “1.4.2. 1. Превозното средство и спирачката или спирачките, които ще се изпитват, да са сухи, като спирачката или спирачките са охладени. Спирачката се счита за охладена, когато измерената температура на диска или на повърхността на барабана е по-ниска от 100 °С;”.

Заключителна разпоредба § 3. Наредбата влиза в сила от датата на обнародването й в “Държавен вестник”.

Министър: П. Мутафчиев