Hаредба за изменение и допълнение на Наредба № Н-22 от 2010 г. за ползване под наем на имоти от жилищния фонд на МО и за изплащане на компенсационни суми на военнослужещите и цивилните служители, които живеят при условията на свободно договаряне

МИНИСТЕРСТВО НА ОТБРАНАТА

Наредба за изменение и допълнение на Наредба № Н-22 от 2010 г. за ползване под наем на имоти от жилищния фонд на МО и за изплащане на компенсационни суми на военнослужещите и цивилните служители, които живеят при условията на свободно договаряне (обн., ДВ, бр. 62 от 2010 г.; изм. и доп., бр. 3 от 2011 г., бр. 20 и 76 от 2011 г.; попр., бр. 80 от 2011 г.; изм. и доп., бр. 97 от 2012 г., бр. 80 от 2015 г.; доп., бр. 97 от 2015 г.; изм., бр. 38 от 2016 г.; изм. и доп., бр. 71 от 2016 г.; доп., бр. 8 от 2017 г.; изм. и доп., бр. 70 от 2017 г.) § 1. В чл. 7, ал. 2 т. 6 се отменя. § 2. В чл. 16, ал. 2 след думите „имот извън обявените по реда на чл. 34, ал. 4“ се поставя запетая и се добавя „съответстващ на максималните нормативи за жилищно задоволяване по чл. 13, ал. 1“. § 3. В чл. 31, ал. 3 думите „слушатели/докторанти в редовна форма на обучение от Военна академия „Г. С. Раковски“ се заменят със „слушатели/докторанти в редовна форма на обучение от военните академии и курсанти от висшите военни училища“. § 4. В чл. 36, ал. 3 думите „слушатели/докторанти в редовна форма на обучение от Военна академия „Г. С. Раковски“ се заменят със „слушатели/докторанти в редовна форма на обучение от военните академии и курсанти от висшите военни училища“. § 5. В чл. 40, ал. 1, т. 2 след думите „предложеното му“ се добавят думите „по реда на чл. 16, ал. 1“. § 6. В § 1, т. 6 от допълнителнaта разпоредбa се правят следните изменения: 1. Буква „б“ се изменя, както следва: „б) за структурите на пряко подчинение на министъра на отбраната – ръководителите им и техните заместници, главните секретари, директори на дирекции, директорите на регионалните служби „Военна полиция“, началниците на многопрофилните болници за активно лечение и техните заместници, началниците на клиники и катедри и началниците на болниците за продължително лечение и рехабилитация към Военномедицинската академия, началниците на факултети и катедри във военни академии и висшите военни училища, командирите (началниците) на самостоятелни военни формирования на длъжности, изискващи военно звание „полковник“ („капитан I ранг“);“.

2. Буква „в“ се изменя, както следва: „в) за Българската армия – командири на полкове, бригади, бази, флотилия, пунктове за базиране и приравнени на тях командири (началници) на самостоятелни военни формирования на длъжности, изискващи военно звание „полковник“ („капитан I ранг“), техните заместници и началниците на щаб, както и от началник на отдел (канцелария, инспекция) и по-високи в Съвместно командване на силите, командвания на Сухопътните войски, Военновъздушните сили и Военноморските сили.“

Преходни и заключителни разпоредби § 7. Наредбата влиза в сила от деня на обнародването й в „Държавен вестник“.

Министър: Красимир Каракачанов