Административният съд – Варна, VІІ състав, съобщава за направено оспорване от Александра Светлозар Пенева и Иванка Илчева Пенева на Решение № 273-6 от 28.03.2012 г. на Общинския съвет – Варна, с което е одобрен ПУР на СО „Прибой“, в т. ч. специфични правила за прилагане и схеми: схема за електронни и съобщителни мрежи и съоръжения, схема за електроснабдяване, схема за водоснабдяване и канализация, схема за газоснабдяване, сборна схема на техническата инфраструктура, схема за вертикално планиране и транспортно-комуникационна схема в частта за ПИ 1474.

Заинтересуваните лица могат да подадат заявление за конституирането им като ответници по адм. д. № 2660/2012 в едномесечен срок от деня на обнародването в „Държавен вестник“, към което да приложат писмени доказателства, удостоверяващи качеството им на заинтересовани лица. Към заявлението е недопустимо да се правят искания за отмяна на обжалвания акт, както и за присъединяване към подадената жалба.