Меморандум за разбирателство между Европейската общност и Република България относно участието на Република България в „Механизъм на Общността за подпомагане на засиленото сътрудничество в областта на гражданската защита"

ДЪРЖАВНА АГЕНЦИЯ „ГРАЖДАНСКА ЗАЩИТА" КЪМ МИНИСТЕРСКИЯ СЪВЕТ

МЕМОРАНДУМ ЗА РАЗБИРАТЕЛСТВО между Европейската общност и Република България относно участието на Република България в „Механизъм на Общността за подпомагане на засиленото сътрудничество в областта на гражданската защита" (Ратифициран със закон, приет от XXXIX Народно събрание на 7 февруари 2003 г. - ДВ, бр. 16 от 2003 г. В сила от 1 януари 2003 г.)

Европейската комисия, наричана по-долу за краткост „Комисията", като представител на Европейската общност, от една страна, и правителството на Република България, наричано по-долу за краткост „България", от друга страна, като се има предвид, че: (1) „Механизмът на Общността за подпомагане на засиленото сътрудничество в областта на гражданската защита" е създаден с Решение на Съвета 2001/792/ЕС, Евратом на 23 октомври 2001 г.^1, (2) Решение № 1/2002 на Съвета по асоциирането ЕС-България на 5.06.2002 г.^2 въвежда основните принципи за участието на България в програмите на Общността, оставяйки Комисията и компетентните органи на България да определят специфичните срокове и условия, включително финансовия принос относно такова участие във всяка отделна програма, се споразумяха за следното: Член 1

Програма

България ще участва в „Механизъм на Общността за подпомагане на засиленото сътрудничество в областта на гражданската защита" (наричан по-долу за краткост „Механизма") в съответствие с условията, заложени в Решение № 1/2002 на Съвета по асоциирането ЕС-България на 5.06.2002 г., приемащо основните срокове и условия за участието на България в програмите на Общността, и при сроковете и условията, дадени в членове 2-4 от този меморандум за разбирателство. ^1 OJ L 297 на 15.11.2001 г. ^2 Не е публикувано в официален документ.

Член 2

Срокове и условия, свързани с участието в Механизма

България ще участва от 01.01.2003 г. в дейностите на механизма в съответствие с целите, критериите, процедурите, както са определени в Решение на Съвета 2001/792/ЕС, Евратом. Трябва да се отбележи, че тези дейности, провеждани при осигуряване на сигурността на Европейската комисия, предвиждани с Решение на Съвета 2001/264/ЕС^3, приемащ наредбите за сигурност, са изключени от обхвата на този меморандум.

3 Ðåøåíèå íà Ñúâåòà îò 19 ìàðò 2001 ã. (2001/264/ÅÑ) OJ 101, 11.4.2001 ñòð. 1, ïðèåìàù îñèãóðÿâàíåòî íà ñèãóðíîñò íà Ñúâåòà.

Сроковете и условията, приложими за представяне, оценка и подбор на заявления от приемливи институции, организации и индивидуални лица от България, ще бъдат същите както тези, приложими за приемливи институции, организации и индивидуални лица от страните-членки на Европейския съюз.

За да участва в Механизма, България ще плаща всяка година финансов дял към Общия бюджет на Европейския съюз в съответствие с член 3 по-долу.

Финансовият дял на България относно нейното участие и изпълнението на Механизма ще бъде добавен към сумата, определяна всяка година в Общия бюджет на Европейския съюз за погасяване на задълженията, за да се посрещнат финансовите задължения, произтичащи от различни форми на мерки, необходими за изпълнение, управление и действия на Механизма.

За процедурите, свързани с молби, договори и доклади, както и за други административни аспекти на Механизма ще се използва един от официалните езици на Общността.

Член 3 финансов дял финансовият дял, произтичащ от участието в осъществяването на специфичните програми, ще се определи в съотношение към и в допълнение към наличната всяка година сума в Общия бюджет на Европейския съюз за погасяване на задълженията, за да се посрещнат финансовите задължения на Комисията, произтичащи от работата, която трябва да бъде извършена по начин, необходим за изпълнението, управлението и действията на този Механизъм.

Правилата за финансовия дял на България са заложени в Анекс I.

Част от финансовия дял може да бъде поет със съответни инструменти за помощ на Общността, ако България поиска.

Член 4

Докладване и оценка Без ущърб на отговорностите на Комисията и Съда на финансовите инспектори на Европейските общности, свързани с наблюдението и оценката на Механизма, участието на България в Механизма ще се наблюдава непрекъснато на базата на партньорство, включвайки Комисията и България.

България ще внесе в Комисията съответни доклади и ще вземе участие в други специфични дейности, осигурени от Общността в този контекст.

Член 5

Финални разпоредби

Този меморандум за разбирателство е приложим за времетраенето на Механизма.

Анексът е неделима част от този меморандум за разбирателство.

Този меморандум за разбирателство може да бъде изменен само по взаимно писмено съгласие на двете страни.

Този меморандум за разбирателство влиза в сила от 01.01.2003 г.

Извършено в Брюксел на 29 ноември 2002 г.

За правителството За Комисията, от името на Република на Европейската

България: общност: Никола Николов, Марго Валстрьом, председател на специален

Държавната агенция пълномощник за

„Гражданска защита" околната среда

Анекс I

Правила за финансовия дял на България в „Механизъм на Общността за подпомагане на засиленото сътрудничество в областта на гражданската защита" Виж в PDF-а на броя