Решение № 947 от 13 декември 2005 г. за приключване на процедурата по предоставяне на концесия за “Пристанищен терминал Видин-юг” от Пристанище за обществен транспорт с национално значение Видин - обект - публична държавна собственост, без провеждане на едностепенен неприсъствен конкурс

РЕШЕНИЕ № 947 ОТ 13 ДЕКЕМВРИ 2005 Г. за приключване на процедурата по предоставяне на концесия за “Пристанищен терминал Видин-юг” от Пристанище за обществен транспорт с национално значение Видин - обект - публична държавна собственост, без провеждане на едностепенен неприсъствен конкурс

На основание чл. 17, ал. 1 и 2 от Закона за концесиите във връзка с Решение № 659 на Министерския съвет от 2005 г. за предоставяне на концесия за “Пристанищен терминал Видин-юг” от Пристанище за обществен транспорт с национално значение Видин - обект - публична държавна собственост (ДВ, бр. 61 от 2005 г.) и доклад на комисията по чл. 117д, ал. 1 от Закона за морските пространства, вътрешните водни пътища и пристанищата на Република България, назначена със Заповед № РД-14-74 на министъра на транспорта и съобщенията от 29 юли 2005 г., изменена със Заповед № РД-08-412 на министъра на транспорта от 20 септември 2005 г.

МИНИСТЕРСКИЯТ СЪВЕТ

РЕШИ: 1. Приключва процедурата по предоставяне на концесия за “Пристанищен терминал Видин-юг” от Пристанище за обществен транспорт с национално значение Видин - обект - публична държавна собственост, без провеждане на едностепенен неприсъствен конкурс поради непредставяне в определения срок на предложения за участие в конкурса от кандидатите, допуснати до участие.

2. Освобождава внесените депозити за участие в конкурса на кандидатите “Видахим” - АД, Видин, и “Параходство Българско речно плаване” - АД, Русе.

Министър-председател: Сергей Станишев

Главен секретар на Министерския съвет: Севдалин Мавров