Постановление № 101 от 4 май 2007 г. за изменение и допълнение на Устройствения правилник на Изпълнителна агенция “Пристанищна администрация”, приет с Постановление № 124 на Министерския съвет от 2005 г.

ПОСТАНОВЛЕНИЕ № 101 ОТ 4 МАЙ 2007 Г. за изменение и допълнение на Устройствения правилник на Изпълнителна агенция “Пристанищна администрация”, приет с Постановление № 124 на Министерския съвет от 2005 г. (обн., ДВ, бр. 55 от 2005 г.; изм. и доп., бр. 73, 96 и 105 от 2005 г. и бр. 43 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2, ал. 1 думите “със специализирани звена” се заменят със “с териториални дирекции”. § 2. В чл. 5, ал. 3 се правят следните допълнения: 1. В т. 2 в началото се добавя “такси за”.

2. В т. 4 в началото се добавя “такси за”. § 3. В чл. 6 се правят следните изменения и допълнения: 1. Създава се нова т. 24: “24. представя на министъра на транспорта мотивирани становища по инвестиционните инициативи за изграждане на нови или разширение на съществуващи пристанища за обществен транспорт;”.

2. Създават се т. 25 и 26: “25. одобрява плановете за управление на отпадъци - резултат от корабоплавателна дейност; 26. съгласува плановете на пристанищните оператори за действия при бедствия, аварии и катастрофи;”.

3. Досегашната т. 24 става т. 27. § 4. Член 10 се отменя. § 5. В глава трета “Структура, функции и организация на работата в агенцията” раздел III “Служител по сигурността на информацията” се отменя. § 6. В чл. 17, ал. 2 се правят следните изменения и допълнения: 1. В т. 12 думите “чрез финансов контрольор” се заличават.

2. Създава се т. 26: “26. организира и извършва дейността във връзка с постъпилите предложения и сигнали, получени по реда на глава осма “Предложения и сигнали” от Административнопроцесуалния кодекс, в т.ч. тяхното регистриране и обработване, разглеждането им в законоустановените срокове и уведомяването на лицата за взетите решения и предприетите мерки.” § 7. В чл. 19 се правят следните изменения и допълнения: 1. Точки 3 - 5 се изменят така: “3. дава методически указания на териториалните дирекции в областта на контрола за спазване на изискванията за техническа безопасност на пристанищните съоръжения, за осигуряване на здравословни и безопасни условия на труд и за безопасно осъществяване на товарно-разтоварните операции от квалифициран за съответния вид работа персонал; 4. дава методически указания при осъществяването на контрола за спазване на изискванията за експлоатационна годност на пристанищата и изготвя проектите на доклади на изпълнителния директор, с които се предлага на министъра на транспорта: а) да издаде или да откаже издаване на удостоверение за експлоатационна годност за съответното пристанище; б) да постанови преустановяване, съответно временно или постоянно ограничаване, на експлоатацията на съответното пристанище; 5. подпомага министъра на транспорта при осъществяване на подготвителните действия и при провеждане на процедурите за предоставяне на концесии за пристанища за обществен транспорт;”.

2. В т. 6 основният текст се изменя така: “6. участва в дейността по възлагане на обществени поръчки;”.

3. Точка 7 се изменя така: “7. дава методически указания на териториалните дирекции по осъществяване на контрола върху изпълнението на договорите по чл. 117б, ал. 1 ЗМПВВППРБ;”.

4. Точка 8 се отменя.

5. В т. 9 думите “мотивираното становище” се заменят с “мотивирани становища”.

6. В т. 10 накрая се добавя “и изработва мотивирани становища по чл. 112г, ал. 4 ЗМПВВППРБ”.

7. Точка 12 се изменя така: “12. дава методически указания на териториалните дирекции при осъществяване на контрола за съответствие на дейностите и услугите, извършвани в пристанищата, с вписаните такива в регистъра на пристанищата, в регистъра на пристанищните оператори и в удостоверенията за експлоатационна годност;”.

8. Създават се т. 17 - 24: “17. дава становища по проекти на подробни устройствени планове, с които се отреждат територия и акватория за извършване на строителство на пристанища по чл. 107 - 109 ЗМПВВППРБ; 18. дава становища по проекти на подробни устройствени планове, с които се прави отреждане на земни и водни участъци за строителство, както и на документацията за извършване на строителство по крайбрежието на Черно море и р. Дунав, във вътрешните води и в териториалното море, както и в зоните на действие на средствата за навигационно осигуряване; 19. разглежда и подготвя мотивирани становища до изпълнителния директор за одобряване на плановете за управление на отпадъци - резултат от корабоплавателна дейност; 20. разглежда и подготвя мотивирани становища до изпълнителния директор за съгласуване на плановете на пристанищните оператори за действия при бедствия, аварии и катастрофи; 21. подпомага изпълнителния директор при определяне нивата на сигурност на пристанищата; 22. извършва оценка на сигурността на пристанището като част от плана за сигурност; 23. изготвя плановете за сигурност на пристанищата или разглежда изготвените от призната организация по сигурността планове за сигурност и дава мотивирани становища до изпълнителния директор за одобряването им; 24. извършва оценка за съответствие на дейността на признати организации по сигурността с изискванията за осигуряване на сигурността.” § 8. В чл. 20 се правят следните изменения: 1. Точки 1 и 2 се изменят така: “1. дирекция “Пристанищна администрация - Варна” с район на действие от географския паралел на сухоземната българо-румънска граница до географския паралел на нос Емине; 2. дирекция “Пристанищна администрация - Бургас” с район на действие от географския паралел на нос Емине до географския паралел на българо-турската граница;”.

2. В т. 3 запетаята след думата “район” се заличава и думата “определен” се заменя с “на действие”.

3. В т. 4 запетаята след думата “район” се заличава и думата “определен” се заменя с “на действие”. § 9. Създава се чл. 21а: “Чл. 21а. В рамките на своята териториална компетентност териториалните дирекции: 1. участват в организацията на дейностите по поддържане на пристанищата за обществен транспорт с национално значение в условия на кризи, както и в използването и поддържането на програмно-технически подсистеми и комплекси за автоматизиране на оповестяването и управлението на пристанищата при кризи от различен характер; 2. поддържат в актуално състояние публичните регистри на пристанищата по чл. 92, ал. 4 ЗМПВВППРБ и на пристанищните оператори по чл. 117, ал. 4 ЗМПВВППРБ на хартиен и магнитен носител; 3. контролират спазването на изискванията за техническа безопасност на пристанищните съоръжения, за здравословни и безопасни условия на труд и за безопасно осъществяване на товарно-разтоварни операции от квалифициран за съответния вид работа персонал; 4. контролират спазването на изискванията за експлоатационна годност на пристанищата, като извършват планови, текущи и целеви проверки на експлоатационната годност; 5. контролират съответствието на дейностите и услугите, извършвани в пристанищата, със записаните такива в регистъра на пристанищата, в регистъра на пристанищните оператори и в удостоверенията за експлоатационна годност; 6. осъществяват пряк контрол за спазване на изискванията за свободен достъп и прилагане на еднакви конкурентни условия за операторите на пристанищни дейности; 7. осъществяват пряк контрол за изпълнението на плановете за управление на отпадъци - резултат от корабоплавателна дейност; 8. осъществяват пряк контрол за изпълнението на плановете за действия при бедствия, аварии и катастрофи; 9. събират, обработват, обобщават, съхраняват и предоставят на дирекция “Експлоатационна годност, регистри и контрол” необходимите статистически данни съгласно изискванията на чл. 94 ЗМПВВППРБ; 10. съгласуват картите за типов технологичен процес и инструкциите за обслужване на пътници; 11. участват в изработването на становищата по постъпили заявления по чл. 112б, ал. 1 и чл. 112г, ал. 1 ЗМПВВППРБ; 12. участват в изработването на становищата по проекти на подробни устройствени планове, с които се отреждат територия и акватория за извършване на строителство на пристанища по чл. 107 - 109 ЗМПВВППРБ; 13. участват в изработването на становищата по проекти на подробни устройствени планове, с които се прави отреждане на земни и водни участъци за строителство, както и на документацията за извършване на строителство по крайбрежието на Черно море и р. Дунав, във вътрешните води и в териториалното море, както и в зоните на действие на средствата за навигационно осигуряване; 14. осъществяват контрол върху изпълнението на договорите по чл. 117б, ал. 1 ЗМПВВППРБ; 15. следят за своевременното и точното заплащане на таксите по чл. 103в, ал. 6 ЗМПВВППРБ.” § 10. Член 22 се изменя така: “Чл. 22. (1) Непосредственото ръководство на дирекциите се осъществява от техните директори, които носят отговорност за точното и срочното изпълнение на конкретните задачи при осъществяване на функциите им.

(2) Директорите на дирекции дават указания в рамките на своите правомощия за осигуряване изпълнението на нормативните актове и законосъобразните разпореждания на изпълнителния директор и на главния секретар на агенцията.

(3) Директорите на дирекции подпомагат изпълнителния директор при осъществяване на неговите правомощия, като: 1. организират, планират, ръководят, контролират и отчитат изпълнението на задачите, възложени на дирекцията; 2. подписват и насочват материали, подготвени по въпроси, включени във функциите на ръководените от тях дирекции; 3. разпределят работата и задълженията между служителите в дирекцията; 4. докладват на изпълнителния директор и на главния секретар материалите по въпроси, свързани с функциите на ръководените от тях дирекции; 5. изготвят ежегодно отчет за дейността на ръководените от тях дирекции и правят предложения за конкретни мерки за подобряване на дейността; 6. правят предложения за назначаване, преназначаване или освобождаване от длъжност на служители в дирекцията, която ръководят; 7. правят предложения за повишаване на квалификацията, повишаване в ранг или длъжност, награждаване или налагане наказания на служителите от дирекцията; 8. осигуряват взаимодействието с другите звена в агенцията в съответствие с установените организационни връзки и разпределението на дейностите между тях; 9. изпълняват и други задачи, възложени им от изпълнителния директор или главния секретар на агенцията, в рамките на функциите на ръководените от тях дирекции.

(4) При отсъствие директорите се заместват от друг служител, определен със заповед на изпълнителния директор за всеки конкретен случай.” § 11. Член 24 се изменя така: “Чл. 24. (1) Дейността в агенцията се осъществява от държавни служители и от лица по трудово правоотношение.

(2) Правата и задълженията на служителите, както и изискванията за заемане на съответната длъжност се определят в длъжностни характеристики, които се утвърждават от главния секретар на агенцията.” § 12. Член 26 се изменя така: “Чл. 26. Приемното време на изпълнителния директор за граждани и представители на организации относно предложения и сигнали се определя със заповед и се оповестява на общодостъпно място в агенцията и в официалната й страница в интернет.” § 13. Приложението към чл. 13, ал. 2 се изменя така: “Приложение към чл. 13, ал. 2

Численост на персонала в Изпълнителна агенция “Пристанищна администрация” - 65 щатнибройки

Изпълнителен директор 1

Главен секретар 1

Обща администрация 13 в т. ч.: дирекция “Административно-правно и финансово-стопанскообслужване” 13

Специализирана администрация 50 в т. ч.: дирекция “Експлоатационнагодност, регистри и контрол” 10 дирекция “Пристанищна администрация - Варна” 12 дирекция “Пристанищна администрация - Бургас” 12 дирекция “Пристанищна администрация - Русе” 8 дирекция “Пристанищна администрация - Лом” 8.”

За министър-председател: Даниел Вълчев

За главен секретар на Министерския съвет: Веселин Даков