Постановление № 170 от 11 юли 2006 г. за предоставяне на допълнителни средства по бюджета на Министерството на регионалното развитие и благоустройството

ПОСТАНОВЛЕНИЕ № 170 ОТ 11 ЮЛИ 2006 Г. за предоставяне на допълнителни средства по бюджета на Министерството на регионалното развитие и благоустройството

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави допълнителни средства по бюджета на Министерството на регионалното развитие и благоустройството за 2006 г. в размер 586 800 лв. за сметка на предвидените разходи за концесионна дейност по бюджета на Министерството на финансите за 2006 г.

Чл. 2. Средствата по чл. 1 да се използват за целево финансиране на разходите за финансово-юридически консултации във връзка с предоговаряне на клаузите по договора за предоставяне на концесия за републикански път - изключителна държавна собственост, “Калотина - Софийски околовръстен път (Северна дъга) - Оризово - Стара Загора - Нова Загора - Ямбол - Карнобат - Бургас” (автомагистрала “Тракия”), сключен в изпълнение на Решение № 1043 на Министерския съвет от 2004 г., изменено и допълнено с Решение № 88 на Министерския съвет от 2005 г. и с Решение № 190 на

Министерския съвет от 2005 г.

Чл. 3. Министърът на финансите по предложение на министъра на регионалното развитие и благоустройството да извърши налагащите се промени по бюджетите на Министерството на регионалното развитие и благоустройството и на Министерството на финансите по реда на чл. 34, ал. 1 и 2 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на регионалното развитие и благоустройството. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров