Правилник за изменение и допълнение на Устройствения правилник на Центъра на промишлеността на Република България в Москва, Руска федерация

МИНИСТЕРСТВО НА ИКОНОМИКАТА

Правилник за изменение и допълнение на Устройствения правилник на Центъра на промишлеността на Република България в Москва, Руска федерация (обн., ДВ, бр. 76 от 2012 г.; изм. и доп., бр. 102 от 2013 г. и бр. 35 от 2015 г.) § 1. В чл. 1 ал. 3 се изменя така: „(3) Центърът е юридическо лице на бюджетна издръжка към министъра на икономиката.“ § 2. В чл. 4 се създава ал. 3: „(3) Директорът се подпомага от заместник-директор. Заместник-директорът се назначава и освобождава със заповед на министъра на икономиката. Директорът със заповед определя правомощията на заместник-директора.“ § 3. В чл. 5 ал. 2 се изменя така: „(2) При отсъствие на директора функциите му се изпълняват от заместник-директора, а в негово отсъствие – от главния секретар, на основание писмена заповед на директора за всеки отделен случай.“ § 4. В приложението към чл. 6, ал. 2 се правят следните изменения и допълнения: 1. След ред „Директор“ се създава ред „Заместник-директор – 1“.

2. На ред „Дирекция „Администрация“ цифрата „9“ се заменя с „8“.

Заключителни разпоредби § 5. Този правилник се издава на основание § 1, т. 1, буква „а“ от Постановление № 180 на Министерския съвет от 2015 г. за изменение и допълнение на Наредбата за дългосрочните командировки в чужбина, приета с Постановление № 252 на Министерския съвет от 2000 г. (обн., ДВ, бр. 100 от 2000 г.; изм. и доп., бр. 44, 51 и 93 от 2001 г., бр. 5 от 2002 г., бр. 50, 80 и 86 от 2004 г., бр. 43, 55 и 78 от 2005 г., бр. 14 от 2006 г., бр. 3, 20 и 70 от 2008 г., бр. 29, 43, 79 и 93 от 2009 г., бр. 25 от 2010 г., бр. 13, 62 и 82 от 2013 г. и бр. 36, 40, 56 и 94 от 2015 г.). § 6. Правилникът влиза в сила от 1 март 2016 г.

Министър: Божидар Лукарски