Административният съд – Силистра, на основание чл. 181 от Административнопроцесуалния кодекс съобщава, че е постъпило оспорване от Октай Есат Наим на Решение № 202, взето по протокол № 25 от 28.02.2017 г. от заседание на Общинския съвет – гр. Главиница, област Силистра, с което на основание чл. 37и, ал. 3 и чл. 37о, ал. 4 от Закона за собствеността и ползването на земеделските земи е приет годишен план за паша по землища за стопанската 2017/2018 г. и са определени недвижимите имоти – общинска собственост, с начин на трайно ползване – пасища, мери и ливади, за индивидуално и за общо ползване по землища на съставните населени места съгласно приложени списъци, в частта му, с която общинските пасища и мери в землището на с. Вълкан, ЕКАТТЕ 12440, не са определени за индивидуално ползване, а за общо, по което е образувано адм. д. № 78/2017 г. по описа на Административния съд – Силистра, насрочено за 7.06.2017 г. от 14 ч.