Закон за оттегляне на декларация по Международната конвенция за безопасните контейнери (CSC) от 1972 г. и за ратифициране на измененията от 1993 г. на Международната конвенция за безопасните контейнери (CSC) от 1972 г.

УКАЗ № 10

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за оттегляне на декларация по Международната конвенция за безопасните контейнери (CSC) от 1972 г. и за ратифициране на измененията от 1993 г. на Международната конвенция за безопасните контейнери (CSC) от 1972 г., приет от ХL Народно събрание на 18 януари 2006 г.

Издаден в София на 23 януари 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за оттегляне на декларация по Международната конвенция за безопасните контейнери (CSC) от 1972 г. и за ратифициране на измененията от 1993 г. на Международната конвенция за безопасните контейнери (CSC) от 1972 г.

Чл. 1. Република България оттегля декларацията, формулирана по чл. VII от Международната конвенция за безопасните контейнери (CSC) от 1972 г. относно ограничаването на възможността на някои държави да станат страна по конвенцията, което има дискриминационен характер и е в противоречие с общоприетия принцип за суверенно равенство на всички държави.

Чл. 2. Ратифицира измененията от 1993 г. на Международната конвенция за безопасните контейнери (CSC) от 1972 г.

Заключителна разпоредба

Параграф единствен. Законът влиза в сила от деня на обнародването му в “Държавен вестник”.

Законът е приет от 40-то Народно събрание на 18 януари 2006 г. и е подпечатан с официалния печат на Народното събрание.

За председател на Народното събрание: Любен Корнезов