Постановление № 39 от 20 февруари 2013 г. за допълнение на нормативни актове на Министерския съвет

ПОСТАНОВЛЕНИЕ № 39 ОТ 20 ФЕВРУАРИ 2013 Г. за допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В приложението към чл. 1, ал. 1 от Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност (обн., ДВ, бр. 59 от 2009 г.; изм. и доп., бр. 71 и 77 от 2011 г., бр. 67 от 2012 г. и бр. 5 от 2013 г.), раздел VІІІ „Сектор „Държавно управление“, т. 2 се създава подточка 2.5: „2.5. Комисията за разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия.“ § 2. В приложението към член единствен от Постановление № 4 на Министерския съвет от 2010 г. за определяне на списък на стратегическите обекти от значение за националната сигурност, които се охраняват от Министерството на вътрешните работи (обн., ДВ, бр. 7 от 2010 г.; изм. и доп., бр. 71 от 2011 г. и бр. 67 от 2012 г.) се създава т. 18: „18. Сгради или части от сгради, ползвани от Комисията за разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия.“

Заключителна разпоредба § 3. Постановлението влиза в сила от 1 май 2013 г.

Министър-председател: Бойко Борисов

За главен секретар на Министерския съвет: Веселин Даков