Наредба № 96 от 8 януари 2004 г. за одобряване типа на нови моторни превозни средства от категории M1 и N1 по отношение защитата на пътниците при страничен удар

НАРЕДБА № 96 от 8 януари 2004 г. за одобряване типа на нови моторни превозни средства от категории M1 и N1 по отношение защитата на пътниците при страничен удар

Глава първа

ОБЩИ ПОЛОЖЕНИЯ Чл. 1. С тази наредба се определят: 1. условията и редът за одобряване типа на нови моторни превозни средства (ПС) от категории М1 и N1 по отношение защитата на пътниците при страничен удар; 2. техническите изисквания към ПС по отношение защитата на пътниците при страничен удар и методите за изпитване.

Чл. 2. Наредбата се прилага за реакциятана конструкцията на отделението за пътници на ПС, при които точката “R” на най-ниската седалка е на не повече от 700 mm от нивото на земната повърхност, когато ПС е в състояние, съответстващо на номиналната маса, дефинирана в § 1, т. 10 от допълнителните разпоредби, в случай на страничен удар.

Чл. 3. Наредбата не се прилага за многоетапно произведени ПС в количества, ненадвишаващи тези, фиксирани като малки серии.

Глава втора

ОДОБРЯВАНЕ НА ТИПА

Раздел I

Заявление за одобряване на типа Чл. 4. Типът на ПС по отношение на защитата на пътниците при страничен удар се одобрява по реда на глава втора, раздел II или III от Наредба № 60 за одобряване типа на нови моторни превозни средства и техните ремаркета (ДВ, бр. 59 от 2003 г.).

Чл. 5. (1) За одобряване на типа на ПС по отношение защитата на пътниците при страничен удар производителят подава заявление до изпълнителния директор на Изпълнителна агенция “Автомобилна администрация” (ИА “АА”) в съответствие с чл. 3, ал. 2 на Наредба № 60 за одобряване типа на нови моторни превозни средства и техните ремаркета.

(2) Към заявлението по ал. 1 производителят прилага попълнен списък с данни в три екземпляра, по образец съгласно приложение № 1 с приложено към него съдържание.

(3) Всички схеми и чертежи, приложени към списъка с данни по ал. 2, се представят в подходящ мащаб, достатъчно подробни, в размер А4 или в папка формат А4. Снимките, ако има такива, показват достатъчни и ясно различими подробности.

(4) За системите, компонентите или отделните технически възли с електронно управление към попълнения списък с данни се прилага информация и за неговото действие.

(5) Към заявлението по ал. 1 производителят прилага и документ за платена държавна такса.

Раздел II

Одобряване типа Чл. 6. Производителят предоставя на техническата служба ПС, което е представително за типа, за който е подадено заявление за одобряване на типа.

Чл. 7. Производителят може да предоставя данни и резултати от независими изпитвания като доказателства за постигнато съответствие с техническите изисквания.

Чл. 8. (1) Изпълнителният директор на ИА “АА” издава сертификат за одобряване типа на ПС по отношение защитата на пътниците при страничен удар, когато: 1. превозното средство отговаря на техническите изисквания по тази наредба; 2. е изпълнена процедурата по глава втора, раздел II или III от Наредба № 60 за одобряване типа на нови моторни превозни средства и техните ремаркета.

(2) Сертификатът по ал. 1 се издава по образец съгласно приложение № 2.

Чл. 9. (1) За всеки одобрен тип ПС по отношение защитата на пътниците при страничен удар се издава номер на одобряване при спазване на изискванията за образуване на номера съгласно приложение № 5 на Наредба № 60 за одобряване типа на нови моторни превозни средства и техните ремаркета.

(2) За различните типове одобрени ПС се издават различни номера.

Чл. 10. Изпълнителният директор на ИА “АА” може да приеме и данни или резултати от изпитвания, осигурени от производителя, ако е необходимо да се извърши проверка на съответствието с изискванията на тази наредба и изпитванията, проведени от техническата служба.

Чл. 11. (1) Изпълнителният директор на ИА “АА” не може да откаже издаване на сертификат по чл. 8, ал. 1 на основания, свързани със защитата на пътниците при страничен удар, когато ПС отговаря на изискванията на тази наредба.

(2) Отказът да се издаде сертификат по чл. 8, ал. 1 се мотивира писмено и подлежи на обжалване по реда на Закона за административното производство.

Чл. 12. (1) Производителят писмено информира изпълнителния директор на ИА “АА” за всички изменения на типа ПС по отношение защитата на пътниците при страничен удар.

(2) В случай на изменение на одобрения в съответствие с тази наредба тип ПС по отношение защитата на пътниците при страничен удар се прилагат разпоредбите на глава четвърта, раздел I от Наредба № 60 за одобряване типа на нови моторни превозни средства и техните ремаркета.

Чл. 13. (1) Изпълнителният директор на ИА “АА” разпорежда повторно изпитване по реда на чл. 15, ако производителят е променил конструкцията на ПС или е изменил номиналната му маса с повече от ± 8 % и това би имало значително влияние върху резултатите от изпитванията.

(2) Изпълнителният директор на ИА “АА” може да разпорежда извършването на частично изпитване, ако номиналната маса се различава с не повече от 8 % от първоначално одобреното ПС или броят на предните му седалки е непроменен.

(3) Техническата служба извършва частично изпитване съгласно процедура, описана в приложение № 3.

(4) Промяната на типа на седалките или вътрешното обзавеждане не е основание изпълнителният директор на ИА “АА” да разпореди повторно изпитване.

Чл. 14. Мерки за осигуряване на съответствието на продукцията се предприемат в съответствие с изискванията в глава четвърта, раздел II от Наредба № 60 за одобряване типа на нови моторни превозни средства и техните ремаркета.

Глава трета

ТЕХНИЧЕСКИ ИЗИСКВАНИЯ Чл. 15. Техническата служба извършва изпитване на ПС съгласно процедура, описана в приложение № 4.

Чл. 16. (1) Изпитването се провежда от страната на водача на ПС.

(2) При съществени конструктивни различия между двете страни на ПС изпитването се извършва при условията и по реда на чл. 17 и 18.

Чл. 17. Производителят осигурява информация за сравнение на съответствието на техническите характеристики за страната на ПС, противоположна на водача, когато изпитването е било извършено от страната на водача.

Чл. 18. Изпитването може да се извърши от противоположната страна на водача след сравняване на характеристиките на конструкцията и преценка, че техническите характеристики за страната на ПС, противоположна на водача, са по-неблагоприятни.

Чл. 19. По преценка на техническата служба може да се проведе изпитване на седалка в положение, различно от описаното в т. 18.1 от част I на приложение № 4, като това се отбелязва в протокола от изпитването.

Чл. 20. Резултатите от изпитванията се считат за задоволителни, ако са изпълнени условията и изискванията, посочени в приложения № 5 и № 6.

Чл. 21. Подвижната деформируема преграда, използвана при провеждане на изпитванията, трябва да има характеристиките, посочени в приложение № 7.

Чл. 22. Манекенът, използван при провеждане на изпитванията, трябва да отговаря на изискванията, посочени в приложение № 8, и да бъде монтиран на предната седалка, разположена от страната на удара, като се спазват изискванията, посочени в приложение № 9.

ДОПЪЛНИТЕЛНА РАЗПОРЕДБА § 1. За целите на наредбата: 1. “Одобряване на превозно средство” е одобряване типа на ПС по отношение на реакцията на конструкцията на отделението за пътници при страничен удар.

2. “Тип на превозно средство”са ПС от дадена категория със силово задвижване, които не се различават по следните съществени характеристики: а) дължина, широчина и просвет на ПС, доколкото те имат негативен ефект върху експлоатационните качества; б) конструкцията, размерите, формата и материалите на страничните стени на отделението за пътници, доколкото те имат негативен ефект върху експлоатационните качества; в) формата и вътрешните размери на отделението за пътници и типа на защитните системи, доколкото те имат негативен ефект върху експлоатационните качества; г) разположението на двигателя (предно, задно или централно); д) масата на ненатоварено ПС, доколкото има негативен ефект върху експлоатационните му качества; е) допълнителни устройства или вътрешно обзавеждане, доколкото те имат негативен ефект върху експлоатационните качества; ж) тип на предната седалка(и) и положението на R точката, доколкото те имат негативен ефект върху експлоатационните качества.

3. “Отделение за пътници” е пространството за настаняване на пътници, ограничено от тавана, пода, страничните стени, вратите, стъклата, предната ограничителна стена и равнината на задната ограничителна стена на отделението или равнината на подпората на облегалката на задната седалка.

4. “R точка” или “реперна точка на сядане” е точката, определена от производителя на ПС, която: а) има координати, определени по отношение на конструкцията на ПС; б) съответства на теоретичната позиция на точката на ротация торс/бедра (Н точка) за най-ниското и най-подходящо нормално положение за управление или позицията за използване, дадена от производителя на ПС за всяка определена позиция за сядане.

5. “Н точка” е точка, която е определена в съответната наредба по чл. 138, ал. 4 ЗДвП.

6. “Обем на резервоара за гориво” е обемът, определен от производителя на ПС.

7. “Напречна равнина” е равнината, перпендикулярна на средната надлъжна вертикална равнина на ПС.

8. “Защитна система” е устройство, предназначено да ограничава и/или предпазва пътниците.

9. “Тип защитна система” е категория защитни устройства, които не се различават по следните съществени характеристики: а) технология; б) геометрия; в) материали, от които са направени.

10. “Номинална маса” е масата на ненатоварено ПС, увеличена с маса от 100 kg (т.е. масата на манекена за страничен удар и неговата контролно-измервателна апаратура).

11. “Маса на ненатоварено превозно средство” е масата на ПС в експлоатационна готовност без водач, пътници или товар, но с резервоара за гориво, напълнен до 90 % от неговия обем, и снабдено с комплект от инструменти и резервно колело.

12. “Подвижна деформируема преграда” е съоръжението, в което се удря изпитваното ПС. Тя се състои от тролейбус и удрящо тяло.

13. “Удрящо тяло” е разрушаваща част, монтирана на предната страна на подвижната деформируема преграда.

14. “Тролейбус” е рамка на колела, свободно движеща се по посока на надлъжната си ос в точката на удара. Нейният преден блок държи удрящото тяло.

15. “Многоетапно изграждане” е процедурата, чрез която два или повече производители самостоятелно или едновременно участват в изграждането на ПС.

16. “Превозно средство” е всяко ново моторно ПС от категория М1 и N1, предназначено за движение по пътищата, комплектувано или некомплектувано, притежаващо най-малко четири колела и максимална конструктивна скорост не по-малка от 25 km/h с ремарке, ако е предвидено, с изключение на ПС, движещо се по релси, трактори за селското и горското стопанство, както и всяка друга самоходна машина.

17. “Производител” е физическо или юридическо лице, което осъществява производството на ПС, система, компонент или отделен технически възел, отговаря за всички етапи в процеса на одобряване типа и осигурява съответствието на произведените ПС, система, компонент или отделен технически възел с одобрения тип. Производителят може да не е пряко свързан с всички етапи на производство на ПС, система, компонент или отделен технически възел, които са предмет на одобряване на типа. Производителят може да упълномощи писмено свой представител - местно лице, който е регистриран по Търговския закон, да действа от негово име за изпълнение на задълженията, свързани с изискванията по тази наредба.

ЗАКЛЮЧИТЕЛНИ РАЗПОРЕДБИ § 2. Наредбата се издава на основание чл. 138, ал. 4 от Закона за движението по пътищата. § 3. За категория М1 наредбата влиза в сила от 1 юни 2004 г., а за категория N1 - от 31 декември 2005 г.

Министър: Н. Василев

Приложение № 1 към чл. 5, ал. 2

Забележка на редакцията: виж приложението в PDF-а на броя

Приложение № 2 към чл. 8, ал. 2

Образец максимален формат: А4 (210 x 297 mm)

Сертификат за одобряване на типа

Забележка на редакцията: виж приложението в PDF-а на броя

Приложение № 3 към чл. 13, ал. 3

Частично изпитване

Забележка на редакцията: виж приложението в PDF-а на броя

Приложение № 4 към чл. 15

Изпитване при удар Част I

Подготовка

1. За изпитване се използва достатъчно голям участък, за да побере подвижната деформируема преграда и съоръженията на апаратурата, като се позволява преместване след удара. Блокът, в който се удря ПС, е хоризонтален, гладък, незамърсен и представителен за нормална, суха, незамърсена пътна повърхност.

2. Превозното средство, което предстои да бъде изпитвано, е неподвижно.

3. Подвижната деформируема преграда има характеристиките, посочени в приложение № 7. 3.

1. Изискванията към изпитването са дадени в част II. 3.

2. Подвижната деформируема преграда се оборудва с подходящо устройство, което предпазва от повторен удар върху ПС.

4. Траекторията на централната надлъжна вертикална равнина на подвижната деформируема преграда е перпендикулярна на централната надлъжна равнина на изпитваното ПС.

5. Централната надлъжна вертикална равнина на подвижната деформируема преграда съвпада с напречната вертикална равнина, минаваща през точката R на предната седалка в границите на ± 25 mm, откъм удряната страна на изпитваното ПС. Хоризонталната централна равнина, ограничена от външните странични вертикални равнини на предната стена, в момента на удара е в границите на две равнини, определени преди изпитването и разположени на 25 mm над и под определената равнина.

6. Контролно-измервателната апаратура съответства на стандарт ISO 6487: 1987. 7. Стабилизираната температура на манекена по време на изпитването при страничен удар е 22 ± 4 °С.

8. Скоростта на подвижната деформируема преграда в момента на удара е 50 ± 1 km/h. Тази скорост се установява най-малко 0,5 m преди удара. Точността на измерване е 1 %. Ако изпитването е било извършено с по-висока скорост и ПС е изпълнило изискванията, изпитването се счита за задоволително.

9. Изпитваното ПС е представително за типа, включва цялото нормално оборудване и е в нормална експлоатационна готовност. 9.

1. Някои компоненти може да не се монтират или да се заменят от еквивалентни маси при условие, че това няма да повлияе на резултатите от изпитването.

10. Изпитваното ПС е снабдено с всички допълнително предлагани от производителя устройства или уредби, които могат да повлияят на резултатите от изпитването.

11. Изпитваното ПС има номинална маса, както е определена в § 1, т. 10 от допълнителните разпоредби. Масата на ПС може да е в границите на ± 1 % от номиналната маса.

12. Резервоарът за гориво се напълва с вода до маса, равна на 90 % от масата на горивото на пълен резервоар, както е определен от производителя.

13. Всички други уредби могат да бъдат празни, но масата на течностите им трябва да бъде компенсирана.

14. Ако масата на контролно-измервателната апаратура на борда на ПС надвишава разрешените 25 kg, тя може да бъде редуцирана, ако това няма да повлияе на резултатите от изпитването. 14.

1. Масата на контролно-измервателната апаратура не променя номиналното натоварване на всяка ос с повече от 5 %. Всяка конфигурация не надвишава 20 kg.

15. Страничните прозорци се затварят поне от страната, върху която ще се извършва изпитването. 15.

1. Вратите са затворени, но не заключени.

16. Предавателната кутия се поставя в неутрално положение, а ръчната спирачка се освобождава.

17. Системата за регулиране на седалките, ако има такива, се поставя в позицията, определена от производителя на ПС.

18. Седалката, на която е поставен манекенът, и нейните елементи, ако са регулируеми, се регулират, както следва: 18.1. Системата за надлъжно регулиране се поставя при включена система за блокиране в позицията, която е най-близо до средата между най-предната и най-задната позиция. Ако тази позиция се намира между два канала, се използва каналът, който се намира по-назад. 18.

2. Облегалката за глава се регулира така, че нейната горна повърхност да е на нивото на центъра на тежестта на главата на манекена. Ако това е невъзможно, облегалката за глава следва да бъде в най-горно положение. 18.

3. Облегалката на седалката се поставя така, че основната линия на торса за пространствено взета точка Н да бъде поставена на ъгъл 25° ± 1° назад. 18.

4. Всички други системи за регулиране на седалката следва да бъдат на точката, намираща се по средата на наличния ход, с изключение на регулирането по височина, което да е в позицията, съответстваща на фиксирана седалка, ако типът ПС се предлага с регулируеми и фиксирани седалки. Ако няма блокиращи позиции в съответните средни точки на хода на седалката, се използват позициите в непосредствена близост назад, надолу или настрана от средните точки. За ротационни регулировъчни устройства - накланяне назад - означава посоката на регулиране, която придвижва главата на манекена назад. Ако манекенът излиза извън нормалния пътнически обем, напр. главата опира в облицовката на тавана, тогава се оставя 10 mm просвет чрез вторични регулировки: ъгъл на облегалката на седалката или пред/след регулиране в този ред.

19. Другите предни седалки се регулират в същата позиция като седалката, на която е поставен манекенът.

20. В случай на регулируема кормилна уредба всички системи за регулиране се поставят в техните средни положения.

21. Гумите са с налягането, определено от производителя на ПС.

22. Изпитваното ПС се поставя хоризонтално около своята ос на въртене и се поддържа в това положение, докато не бъде поставен на място манекенът и не бъде извършена подготвителната работа.

23. Превозното средство е в своето нормално положение, съответстващо на условията, изложени в т. 23, 24 и 25. Превозни средства с окачване, позволяващо просветът да бъде регулиран, се изпитват при нормални условия на ползване при 50 km/h, както е определено от производителя. Това изискване се осигурява посредством допълнителни подпори, които нямат влияние върху поведението на изпитваното ПС по време на удара.

24. Манекенът за страничен удар отговаря на изискванията в приложение № 8 и се монтира на предната седалка от страната на удара според процедурата, дадена в приложение № 9.

25. Използват се обезопасителни колани или други защитни системи, определени за ПС. 25.

1. Коланите са от одобрен тип, отговарящ на изискванията на съответната наредба по чл. 138, ал. 4 ЗДвП. 25.

2. Коланите се монтират на закрепващи устройства, отговарящи на изискванията на съответната наредба по чл. 138, ал. 4 ЗДвП. 25.

3. Обезопасителният колан или защитната система се регулират така, че да прилягат на манекена съгласно инструкциите на производителя. Ако няма инструкции на производителя, регулирането по височина, ако има такова, е в средна позиция. Ако тази позиция не е налице, се използва позицията непосредствено отдолу на средната.

Част II

Изпитване за проверка характеристиките на подвижната деформируема преграда

26. Участъкът за изпитване е достатъчно голям, за да побере трасето за движение на подвижната деформируема преграда, твърдата преграда и оборудването, необходимо за изпитването. Последната част от трасето - най-малко 5 m преди твърдата преграда, е хоризонтална, плоска и гладка.

27. Твърдата преграда се изгражда от армиран бетон, с широчина не по-малко от 3 m и височина не по-малко от 1,5 m. Дебелината на твърдата преграда е такава, че теглото й да бъде най-малко 70 t. Предната страна е вертикална, перпендикулярна на оста на участъка за движение и покрита с динамометрични сензори, измерващи общото натоварване на всеки блок от удрящото тяло на подвижната деформируема преграда в момента на удар. Центровете на площта на ударната плоча са на една линия с тези на избраната подвижна деформируема преграда. Техните ръбове раздалечават съседните площи на 20 mm. Монтажът на клетките и повърхностите на плочата са в съответствие с изискванията, изложени в Анекса към ISO 6487: 1987. В случаи, когато е добавена защита на повърхността, тя да не влияе негативно върху реакциите на сензорите.

28. Твърдата преграда се вгражда в земята или е поставена на земята, ако са необходими допълнителни застопоряващи устройства, които да предотвратяват нейното преместване. Може да бъде използвана твърда преграда с динамометрични сензори, имаща различни характеристики, но даваща резултати, най-малко еквивалентно убедителни.

29. В момента на удар подвижната деформируема преграда не е под въздействието на системите за управление или за привеждане в движение. Да достигне препятствието по посока, перпендикулярна на преградата за сблъскване. Ударът се регулира с допустимо отклонение до 10 mm.

30. Скоростта на удара е 35 ± 2 km/h. Уредът за отчитане на скоростта при удар е с точност ± 1 %.

31. Контролно-измервателната апаратура за отчитане на натоварването отговаря на спецификациите, изложени в ISO 6487:1987, както следва: 1. КЧК за всички блокове = 60 Hz; 2. КАК за блокове 1 и 3 = 120 kN; 3. КАК за блокове 4, 5 и 6 = 60 kN; 4. КАК за блок 2 = 140 kN.

32. Ускорението в надлъжната посока се измерва на място, в което няма огъване. Контролно-измервателната апаратура съответства с ISO 6487:1987 и със следните спецификации: 1. КЧК: 1000 Hz (преди интегриране); 2. КЧК: 60 Hz (след интегриране); 3. КАК: 50 g.

33. Характеристиките на всяка преграда съответстват на т. 1 от приложение № 7 и се записват.

34. Изходните сигнали от шестте динамометрични сензора, намиращи се на удрящото тяло, съответстват на изискванията в т. 2.2 от приложение № 7, когато се записват. 34.

1. На удрящите тела се нанасят последователни серийни номера, включващи датата на производство.

Приложение № 5 към чл. 20

Забележка на редакцията: виж приложението в PDF-а на броя

Приложение № 6 към чл. 20

Специфични изисквания

1. По време на изпитването всички врати на ПС са затворени.

2. След удара без употребата на инструменти е възможно: 2.1. да се отворят достатъчен брой врати, предназначени за нормално влизане и излизане на пътници, и ако е необходимо, да се наклонят облегалките на седалките или самите седалки, за да се позволи евакуацията на всички пътници; 2.2. да се освободи манекенът от защитната система; 2.3. да се извади манекенът от ПС.

3. По време на удара не трябва да се освобождава вътрешното оборудване или компонентите му, за да не се увеличи значително рискът от нараняване от остри, издадени части или назъбени ръбове.

4. Пробиви, предизвикани от остатъчни деформации, се допускат при условие, че не се увеличава рискът от нараняване.

5. В случай на постоянно изтичане на гориво от горивната уредба след удара скоростта на изтичане не трябва да надвишава 5 ґ 10-4 kg/s; ако горивото се смеси с течности от други уредби и при условие, че тези течности не могат да бъдат разделени и идентифицирани, тогава всички течности се вземат предвид при оценяване на постоянното изтичане.

Приложение № 7 към чл. 21

Характеристики на подвижната деформируема преграда

Забележка на редакцията: виж приложението в PDF-а на броя

Приложение № 8 към чл. 22

Техническо описание на манекена за страничен удар

Забележка на редакцията: виж приложението в PDF-а на броя

Приложение № 9 към чл. 22

Монтаж на манекена за страничен удар

Забележка на редакцията: виж приложението в PDF-а на броя